
MUSŲ SODŽIAUS GYVENAMOJO NAMO ARCHITEKTŪRINĖ RAIDA 
SU PAPROČIAIS IR TRADIČIJOMIS | 


INŽ. POVILAS JURĖNAS 


Liaudies menas turi buti mūsų meno pama- 
tas, iš jo turi iškilti savotiškas lietuvių stilius, 
jis yra mūsų pasididžiavimas, nes tas gražumas, 
kurį turi savyje, yra grynas, savotiškas ir iš- 
mintinai lietuviškas. 

M. K. Čiurlionis, Vilniaus žinios, Nr. 863 


Mūsų sodžiaus gyvenamieji namai, kurie 
ne vienam gal atrodo nuo žilos senovės toki bu- 
vę, turi ilgų amžių statybos evoliuciją. Jų for- 
ma ir konstrukcija laiko bėgyje keitėsi pagal 
gyvenimo ūkinius reikalavimus ir bendrą kraš- 
to pažangą, kol išorę ir vidaus išvaizdą išto- 
bulino, kaip šiandieną matome. 

Statybos raida prasideda nuo senų senovės 
paprasto gyvenamo urvo bei palapinės. Amžių 
pakopose gyvenamą palapinę pakeičia pastogė— 
namas be lubų su ugniaviete. Pastogę pakei- 
čia dūminė gryčia arba pirkia — namas jau su 
lubomis ir tobulesne ugniaviete. Dūmams išei- 
ti lubose daroma skylė su darinėjamu sklaisčiu, 
vadinamu augštiniu. Vėliau prie gryčių atsiran- 
da priemenės, kamaros arba maltuvės. Kamaro- 
se buvo įtaisytos akmeninės ranka sukamos gir- 
nos grūdams malti. Nuo girnų iš kamaros pava- 
dinimas gavo maltuvės vardą. 

Dar vėlesniais laikais gryčiose atsiranda 
duonkepiai pečiai su prieždomis, koptūrais, pe- 
čeliais ir pečionėmis. Vietoje augštinių, dūmams 
išeiti jau statomi kaminai arba dūmtraukiai. 
Gyvenamasis namas praplečiamas atskira patal- 
pa svečiams — seklyčia arba mene. Pradedami 
statyti įvairūs prieangiai (gonkai). 


Gonko vardas mūsų sodžiuje vartojamas 
jau keli šimtai metų. Manoma, kad jis yra sla- 
viškos kilmės žodis, bet sunku pasakyti, ar sla- 
vai iš mūsų pasiskolino ar mes iš jų. Kaip ten 
bebūtų, bet jis turi šimtmečių įsipilietinimo tei- 
sę. Šiuo metu yra tendencijų gonką pakeisti ki- 
tu vardu — prieangis. Šis naujadaras nėra tiks- 
lus apibūdinti gonko sąvokai, bet geresnio kol 
kas neturime. 


Minėti statybos tarpsniai yra ilgų šimtme- 
čių šuoliai, kol atkeliavome iki šių dienų so- 
džiaus gyvenamojo namo, kurio plane išreikš- 
tas savas lietuviškas gyvenimo būdas su atsi- 
spindinčiais papročiais bei tradicijomis. Sodžiaus 
tradicinis vaišingumas išreikštas plane per sek- 
lyčios patalpą. Išorinėje išvaizdoje matyti gilus 
grožio pajautimas, su savomis architektūrinė- 
mis formomis, puošniais ornamentais ir jų dar- 
nia kompozicija. 


Statybos raidos istoriniai tarpsniai 


Archeologų ir sodžiaus meno tyrinėtojų 
tvirtinimu, mūsų krašte gyvenę žmonės gerokai 
prieš Kristų mokėję statyti gyvenamas pala- 
pines bei pastoges. Kaip tokios palapinės bei 
pastogės tuo laiku atrodė — tikrų žinių nėra. 
Spėjama, kad tai buvo žemėje iškasti apvalios 
plano formos rūsiai, apdengti kartimis, šako- 
mis, samanomis ar žemėmis. Tokių paprastų pa- 
lapinių bei pastogių liekanų archeologai yra ra- 
dę mūsų krašte upių ir ežerų pakrantėse. Pa- 
lapinės buvo statomos, kol tauta dar sėsliai ne- 

gyveno. Tautai apsistojus sėsliai, pradedama 
gyvenamujų pastogių statyba iš rąstų. 

Iš tų laikų pastogių liekanų rasta statytų eže- 
ruose ant polių ir supiltų pylimų, o taip pat ir 
sausumoje. Tai buvo paprastos iš rąstų statytos 
gyvenamosios pastogės. 

Tobulesnių formų gyvenami trobesiai iš rąs- 
tų aisiranda apie XIV amžių. Sienos neriamos 
iš apvalių sienojų su išsikišusiomis kertėmis. Sta- 
tyba atliekama kirviu ir kaltu, tuo metu turė- 
tais įrankiais. 

Gyvenamojo namo statyboje pjūklas ir 
grąžtas pradedzmas vartoti apie XVIII amžių. 
Atsiradus pjūklui ir grąžtui, pradėjo tobulėti 
statyba. Sienas išmoko nerti iš apipjautų sieno- 
jų su lygiomis kertėmis, dailiau padaromos lan- 
gų ir durų angos, atsiranda gražesni ornamen- 
tai, pagražėja bendra namo išvaizda, pradeda- 
mi statyti puošnesni prieangiai. 

Kai krašte zugo didžiulės girios, patogiau- 
sia ir prieinamiausia namams statyti medžiaga 
buvo medis. Sodžius su medžio statyba su- 
augęs nuo seniausių laikų. Madinis gyvenamasis 
namas laikomas sveikiausiu ir patogiausiu. To- 
kia pažiūra į medinį gyvenamąjį namą yra už- 
silikusi sodžiuje iki šių dienų. I mūrinį namą 
žiūrima kaip į visokių ligų šaltinį. 

Degto molio plytų gyvenamųjų namų mū- 
sų sodžiaus statyboje beveik neužtinkama ir vė- 


lėsniame statybos tarpsny. Plytos sodžiui buvo 
neprieinamos. Esant užtenkamai miškų, nebuvo 
reikalo rūpintis kita statybos medžiaga, nes iš 
rąstų greitai ir paprastai galima sienas nerti. 

Kai kur buvo statomi dar plūkto molio 
sienomis gyvenamieji namai, bet jie plano iš- 
raiška nieko nesiskiria nuo medinių. 


Gyvenamojo namo plano keitimasis 


Išmokus statyti sienas iš rąstų, apvali pa- 
lapinės forma pasikeitė į keturkampį planą. Ke- 
turkampės gyvenamosios pastogės pradėtos va- 
dinti klaten. Tai senovės kalba reiškia medis. 
Mūsų sodžiaus meno istorikas Paulius Galaunė 
teigia, kad dabartinės klėties pavadinimas li- 
kęs nuo senų laikų, vėliau gyvanamąjį butą 
pradėjus vadinti namu, gryčia arba pirkia. Šis 
pirmas keturkampis trobesys rąstų sienomis jau 
savo pavadinimu buvo išskirtas nuo paprastos 
palapinės. Tokiame bute gyveno šeima, buvo 
talpinamos maisto atsargos, kartu laikomi ir ar- 
timesni gyvuliai. Tokios gyvenamosios pastogės 
dažnai turėjo dengtus atvirus įėjimus, ant 
stulpų paremtus per visą tokio pastato platumą. 
Manoma, kad dabartinė klėtis su prieklėčiu yra 
klaten plano prototipas, vėliau gyvenamąjį bu- 
tą pradėjus kitaip planuoti. Gyvenamosios pa- 
stogės, klaten, planas yra gyvenamojo buto pir- 
moji tobulesnė išraiška. 


Senesnės statybos gryčia prie kelio. Meškuičiai, šiaulių aps. 

Pirkios fragmentas. Montvi- 
liškio km., šiaulių aps. 


Vėlesnėje augštaičių gyvenamojo namo pla- 
no raidoje atsiranda prie gryčių priemenės, savo 
didumu dažnai lygios gryčios patalpai. 

Žemaičių gyvenamojo namo-numo planas iš 
pradžių skyrėsi nuo augštaičių gryčios. Namas 
susideda iš dviejų dalių, plotu beveik lygių: pa- 
talpos žmonėms gyventi ir numagalio gyvu- 
liams laikyti. Įėjimas daromas iš galo su deng- 
ta pastoge, vadinama liepis. Liepis daromas ne 
per visą namo galą, o per jo 2/3. Likusią dalį 
užima išsikišimas — kamarėlė, kurios sienos da- 
linai pratęsiamos į namo vidų. Kamarėlė skiria- 
ma šeimininkams miegoti. 

Keičiantis gyvenimo reikalavimams, gyve- 
namojo namo plane atsiranda nauja patalpa pro- 
duktams laikyti — kamara arba maltuvė. Ka- 
mara plane talpinama greta gryčios ir prie prie- 
menės iš galo. Kamaros plotas dažniausiai lygus 
gryčios plotui. Dar vėliau atsiranda svečių pa- 
talpa, seklyčia arba menė. 

Pradedami statyti prie priemenės iš lauko 
įėjimui prieangiai. Jų atsiradimas namo plane 
aiškinamas dviems motyvais: apsauga įėjimo 
nuo lietaus bei sniego ir kaip namo išorinės 
papuošimas. Prieangių statymas daugiau turi 
papuošimo prasmę. 

Pailgos keturkampės plano formos gyvena- 
masis namas su dviems skersinėmis kapitali- 
nėmis sienomis, simetriškai dalijančiomis į tris 
dalis, yra tipinga mūsų sodžiaus statybai, tiek 
žemaičių, tiek ir augštaičių krašte. Žemaičių 
gyvenamasis namas, be minėto simetrinio plano 
varijanto, turi ir asimetrinį varijantą, kai pa- 
talpos abipus priemenės nevienodai išdėstomos. 

Žemaičių gyvenamojo namo plano būdin- 


gas bruožas — turi daugiau įvairios paskirties 
patalpų tame pačiame plote negu augštaičių. 
Augštaičių gyvenamojo namo patalpos erdves- 
nės bet jų mažiau. 

Sodžiaus gyvenamojo namo plano raidoje 


turi didelės įtakos ūkininkavimo posūkiai ir 
bendra civilizacinė pažanga. 

Iš svarbesnių ūkinių posūkių mūsų kraš- 
te mMinėtinas Zigmanto Augusto XVI amžiuje va- 
lakinės sistemos įvedimas. Ši žemės reforma 
sukūrė mūsų sodžius, išugdė ir laiko bėgy sufor- 
mavo kaimo gyvenamojo namo pobūdį. 

Kitas stambus mūsų krašte ūkinis posūkis 
— tai nepriklausomybės metų žemės reforma: 
dvarų išdalinimas ir sodžių skirstymas vienkie- 
miais. Ši žemės reforma, palietusi visą kraštą, 
sukūrė daug naujų gražių vienkiemių sodybų. 
Naujai statomų gyvenamųjų namų planuose ir 
perkeliant senus iš sodžių į vienkiemius, raciona- 
liau buvo paskirstomos patalpos. Buvusios erd- 
vios pirkios apmažintos, atitveriant patalpą mie- 
gojimui. Pamažintos ir priemenės. Daug kur iš 
gryčių iškeltos duonkepės krosnys į atskirą virtu- 
vės patalpą. 

Daug kas nebesitenkino pirmame augš- 
te esamomis patalpomis — pradedama išnaudoti 
visa namo architektūrinė erdvė. Augštos pa- 
stogės patogios įrengti kambariams (“salkoms"'). 
Tokie antro augšto kambariai rengiami ne vien 
praktiškais sumetimais: jie turi ir papuošimo 
reikšmę, duodančią visam namui daugiau archi- 
tektūrinio įvairumo. 

Gyvenamojo namo plane dominuoja simet- 
riškumas. Simetriškai dėstomi sienose langai, 
per vidurį namo statomas priangis ir antro 

augšto kambariai. Dažnai langas dedamas ne 
todėl, kad jis būtų reikalingas, bet sudaryti na- 
mui išorinę simetrišką išvaizdą. 

Sodžiaus gyvenamojo namo planas išaugęs 
iš ūkinės aplinkos ir keitęsis kartu su ja, turi 
būdingą lietuvišką originalumą kompozicijoje 
ir proporcijoje. Plano raidoje aiškiai matyti kai- 
mo kultūriniai bei civilizaciniai tarpsniai. 

Mūsų sodžius visą laiką planavo gyvenamą- 
jį namą savarankiškai, savo supratimu, jį statė 
paties sodžiaus užauginti ir išugdyti meistrai. 

Nepriklausomybės metu buvo įsteigta prie 
Žemės Ūkio ministerijos žemės ūkio statybos 
skyrius, vėliau toks pat platesnės apimties sky- 
rius veikė prie Žemės Ūkio Rūmų. Vadovaujant 
arch. V. Švipui, skyrius paruošė nemažai so- 

Prieangis. Kirdeikiai, Ute- 
nos aps. 
Prieangis. Berčiūnų km., 


Panevėžio aps. 


džiaus gyvenamųjų namų projektų, tipinių įvai- 
riems ūkio dydžiams, taip pat individualinių, 
racionaliai išplanuotų ir gražiai techniškai už- 
baigtų. Buvo išvystyta plati žemės ūkio sta- 
tybos patarimų akcija, pareikšta daug gražių 
sumanymų. Tipinių gyvenamųjų namų ir ūkio 
trobesių planų rinkinys kelis kartus buvo išleis- 
tas priedu prie “Ūkininko patarėjo". Žemės Ūkio 
ministerija buvo išleidusi ūkio gyvenamųjų na- 
mų konkurse premijuotus standartinius projek- 
tus: 

Tuo laiku statybos politikoje vyravo nuo- 
taikos: standartizuoti žemės ūkio trobesius, mo- 
kyklas, pienines, apskritai kas tiktai galima į 
technišką uniformą įvilkti. 

Kaimas trobesių standartizacijos tačiau ne- 


mėgo, kaip jo natūraliai prigimčiai priešingo 
reiškinio. Standartizuoti gyvenamųjų namų pla- 
nai neprigijo. Vieni sodžių kaltino atsilikimu, 
senomis pažiūromis, kiti — lėšų stoka. Gilesnės 
tam priežasties nebuvo jieškota. Neišskaity- 
tas buvo mūsų sodžiaus gilus architektūrinio 
individualumo bruožas, kuris bylojo iš senųjų so- 
dybų trobesių. Todėl tarp patarėjo ir ūkininko 
dažnai liko tam tikras vidujinio nesupratimo 
tarpas. Išklausęs nurodymų, ne vienas ūkininkas 
statėsi pagal savo intuiciją. Nemažai trukdė ne- 
buvimas žemės ūkio statybai organizuoti prieina- 
mo kredito. Stingant laiku lėšų paramos, daž- 
nai ir geriausi ūkininko sumanymai liko neįvyk- 
dyti. 

Žodinė patarimų pagalba neperdaugiausia 
paliko pėdsakų statyboje, bet yra svarbus pir- 
mas organizuotas didelis įnašas krašto žemės 
ūkio statybos pažangai kelti. 


Architektūrinės dalys 


Keičiantis planui, kartu tobulėjo ir archi- 
tektūrinės jo formos. Gyvenamajame name ar- 
chitektūrinių formų nėra gausu. 

Medinės sienos neriamos iš rąstų šiais bū- 
dais: kryžminiu—kampuose prakišant galus; ap- 

Prieangis. Liepiškių 
km., šiaulių apsk. 


valiai — įkertant arba įpjaunant stačiakampiu 
įkirtimu, ir lygia kerte — kampuose sienojų ga- 
lų neprakišant. 

Yra tradicija pirmojo vainiko sujungimo 
kertėje įpjauti kryžminius brūkšnelius įliejant 
vaško — tai laimės simbolis būsimiems namams. 
Į tą pačią kertę buvo įdedama ir smulkių pini- 
gų, kzd naujieji namai būtų turtingi. 

Gyvenamųjų namų būdinga ir įvairi stogo 
formų raida. Dūminėms pirkioms buvo daromi 
stogai trikampiniai — prizminiai, iš galo išti- 
sai nulaužtais galais. Prizminio stogo laužimas 
darytas 2/3 ir 3/4 augštyje, paliekant prie 
šelmens trikampinį skliautelį, vadinamą čiuku- 
ru. 

Pradėjus trobose statyti krosnis su dūmtrau- 
kiais, prizminiai stogai pradėti laužti nuo šel- 
mens, galuose stogo darant trapecinės formos 
skliautus. Stogo galai buvo užbaigiami ir taip: 
prie šelmens paliekamas trikampinis skliautelis 
— čiukuras, žemiau daromas nedidelis lauži- 
mas, 0 apačioje nuožulnaus stogelio, — trapeci- 
nės formos skliautas. 

Vėlesnėje statyboje pradėti daryti prizmi- 
niai stogai su ištisai trikampiniais skliautais ga- 
luose. 

Ankstyvesnėje statyboje stogo skliautai bu- 
vo daromi iš rąstų, tiktai vėliau pradėta kalti 
lentomis. 

Tiek daug įvairių stogų formų kitų kraštų 
žemės ūkio statyboje nėra. 

Stogo augštumas, arba pakila, dažniausiai 
daromas lygus lauko sienų augštumui arba pusei 
namo platumo — 45“ šlaitu. Tokia stogo pakila 
savo proporcija derinosi su sienų plokštumomis, 
architektūriškai buvo graži ir tiko vartotai den- 
gimo medžiagai — šiaudams ir gontams. 

Senųjų trobų stogai buvo dengiami šiau- 
dais, vėliau pradėti vartoti gontai arba skin- 
deliai, taip pat specialiai išdrožtos skiedros. 

Priemenės lauko durys. Peldiškių 


km., Utenos aps. 


Naujesnėje statyboje kai kas dengė ir skarda, 
bet ji ūkininkui buvo per brangi, o svarbiau- 
sia — nepraktiška. 

Buvo paprotys: dailidės, sunėrę stogui pas- 
kutinę gegnę, iškeldavo iš žolių nupintą vainiką, 
pritvirtindami gegnės viršuje. Šeimininką sim- 
boliškai surišdavo statyboje vartojamu šniūrų, 
ir jis turėdavo išsipirkti buteliu magaryčių ir 
nešykštėti, — kitaip vėjai ir vėtros draskys sto- 
gą, ir namai neturės ramios užuovėjos. 

Durys dažniausiai daromos vienveriamos: 
viengubos — vieno lentų sluogsnio, ir dvigu- 
bos — dviejų lentų sluogsnių. Dvigubos durys 
plačiau pradėtos vartoti, atsiradus krosnims. Du- 


Lauko sienos apkalimo fragmentas su papuošimu. Joniškis, šiaulių aps. 


rims lentos iš vienos pusės suleidžiamos stačiai, 
surišant dviem skersinėmis juostomis, o iš ki- 
tos pusės įvairiai iškalinėjamos lentomis, eglu- 
čių, rombų bei stačiakampių formomis. Durys 
iškalinėta puse dedamos iš gryčios pusės, iš sek- 
lyčios ir priemenės įėjime iš. lauko. Dvigubos 
durys sandarios ir jos tiko mūsų krašto klimatui. 

Suveriamos ir vienveriamos filinginės du- 
rys pradėtos vartoti nesenai, bet jos per plonos 
tarp apšildomų ir šaltų patalpų žiemos metu. 

Ankstyvesnėse dūminėse gryčiose lauko 
sienose pradėtos daryti nedidelės angos, užstu- 
miamos sklaisčiais, kurių paskirtis daugiau bu- 
vo ventiliacijai. Tiktai vėlesnėje statyboje at- 
siranda angos šviesai, užtaisomos pūsle. 

Stiklas gyvenamųjų namų 1zngams pradėtas 
vartoti apie XVI amžių. Nuo tada žymiai padi- 
dėjo langai ir patobulėjo jų konstrukcija. 

Langai sienose daromi įvairaus dydžio, sia- 
čiakampės formos. Skliautų langai dažniausiai 
vartojami pusiau apvalios formos, rombiniai, o 
rečiau — stačiakampiai. 

Langų angų proporcija tarp platumo ir 
augštumo dažniausiai būna 1:1,5. Išoriniai rė- 
mai atidaromi į abu šonu, o antrieji rėmai 
— žieminiai dažniausiai esti ištisiniai, prieš va- 
sarą išimami, o prieš žiemą įdedami. 


Langams dzrcmos lznginės iš abiejų šonų 
šių tipų: filinginės, iš viengubo lentų sluogsnio, 
surišant dviem skersinėm juostom — lygios ar- 
ba išpjaustant kokį motyvą; ir dvigubo lentų 
sluogsnio — apatinis lygus, surištas dviem juos- 
tom, o viršutinės iškalinėjamos profiliuotomis 
lentomis įtrižai. Langinės daromos namo išorei 
pagražinti. 

Prie priemenės lauko durų iš abiejų pusių 
daromi maži langeliai šių formų: rombiniai, ap- 
valūs ir pailgi stačiakampiai. | 

Prieangis gyvenamajame name yra vienas iš 
būdingiausių architektūrinių dalių. Jo formos ir 
konstrukcija labai įvairios, gražia ornamentika 
išpuoštas. Prieangio architektūroje išreikštas 
mūsų sodžiaus stalių grožio pajautimas propor- 
cijose ir dalių kompozicijoje. 

Prieangiai, manoma, pradėti statyti apie 
XVI amžių, atsiradus tobulesniems įrankiams, 
pjūklui ir grąžiui. Prieangiai statomi trijų rū- 
šių: atdari — su stogeliu, paremtu dviems ar 
keturiomis profiliuotomis kolonomis, pusiau at- 
dari — tarp kolonų tarpas namo palangių augš- 
tyje iškalinėjamas stačiomis, ornamentais iš- 
pjaustytomis arba lygiomis lentomis; uždari — 
kai pusiau atidaromi prieangiui įdedami dar 
įstiklinti rėmai. 

Pradėjus gyvenamuosius namus statyti su 
dviems įėjimais, prieangiai dažnai siatomi iš 
abiejų namo šonų: pirmaeiliam įėjimui dailesni, 
dažnai stikliniai, antraeiliam įėjimui — papras- 
tesni, dažniausiai atviri ar pusiau atviri. 


Prieangiai dengiami vienašlaičiais ir dvi- 
šlaičiais stogeliais. Vienu atveju vienašlaitis 
stogelis yra trobesio stogo tąsa, kitu — stogelis 
daromas žemiau stogo karnizo briaunos. 

Dvišlaitis stogelis vienu būdu remiamas į 
namo sieną, žemiau namo stogo karnizo briau- 
nos, kitu atveju jis įjungiamas į stogo šlaitą. 

Pusiau uždaruose ir uždaruose prieangiuo- 
se iš vidaus prie lauko šonų pritvirtinamas len- 
tos — suoleliai atsisėsti. 

Taučionių km., 


vls. 


Langas. 
Onuškio 


Prieanglio tvorelė. Kre- 


tingos aps. 


Kaip matome, prieangiai yra labai įvairūs. 
Skirtingas jų formas turi net atskiros apylin- 
kės. Bet šis originalus, gražus ir individualus 
mūsų sodžiaus architektūros bruožas dar neiš- 
sk=itytas ir nesuprastas, laiko naikinamas žū- 
na. 

Vėlesniame tarpsnyje pradėta statyti “sal- 
k24*. Jos rengiamos per vidurį namo dviem bū- 
dais: kryžminės, — kuomet išsikišimai daromi į 
abi namo stogo puses, ir pusiau kryžminės — 
kuomet išsikišimas tiktai viename stogo šone. 
“Salkų" stogus dengia dviem būdais: vienašlai- 
čiai ir dvišlaičiai įremiant į bendrą namo sto- 
83. 

Senesnių namų lauko sienos kartais apka- 


lamos lentomis šiais būdais: stačiai — ištisai 
per visą sieną, viršum sudūrimų užkalamos 
siauresnės lentelės; iki palangių stačiai, o vir- 
šum palangių gulsčiai profiliuotomis; ir trečiu 
būdu — gulsčiai profiliuotomis per visą namo 
sieną. Sienų apkalimui vartojamos lygios len- 
tos, tiktai namo kampų apkalimui kartais var- 
tojamos ornamentuotos. 


Senose gryčiose lubos buvo dedamos iš len- 
tų viršum balkių išklojant praretintai ir tarpus 
perdengiant. Naujesnėje statyboje lubos daž- 
niausiai pakalamos profiluotom lentom iš apa- 
čios balkių. 

Grindys senuose namuose buvo aslos — 
iš molio specialiai paruošto ir gerai suplūkto. 
Tiktai naujesnėje statyboje pradėta dėti iš len- 
tų. 

Senovėje namų pamatai daryti iš akme- 
nų, kampuose įkasant didesnius, tarpus užpil- 
dant smulkesniais su molio tešla. Velesnėje sta- 
tyboje pamatai daromi iš paprastų akmenų ar- 
ba iš apskaldytų, surišant kalkių skiediniu; 
Naujesnėje statyboje — iš apskaldytų akmenų 
surišant cemento skiedinių, arba iš betono. 


Prie gyvenamųjų namų labai prisirišusios 
kregždės ir mėgsta lipdyti lizdus pastogėse prie 
gegnių. Sakoma, jei kregždės apsigyvena, tai 
ženklas, kad namas gerai pastatytas, tvirtas ir 
stovės dar ilgus metus. 


Pagražinimai bei ornamentika 


Gyvenamojo namo architektūroje vartoja- 
mos šios mėgiamiausios ornamentų formos: 
geometrinės, augalinės, gyvūninės ir visatos kū- 
na, 

Geometrinis ornamentas yra patsai seniau- 
sias ir statyboje sutinkamas šių formų: dantu- 
kų, eglučių, lankelių, trikampių, rombų ir gim- 
bių. Iš augalinių: stilizuota tulpė. Iš gyvūni- 
nių: arklių ir gaidžių galvos. Iš visatos kūnų: 
stilizuota saulė, mėnulis ir žvaigždės. Ornamen- 
tai vartojami ne tiktai papuošimui, bet turėjo ir 
mitologinę prasmę. Tam tikslui stogo šotrinų 
galuose buvo išpjaustomos arklių ir gaidžių gal- 
vos, kurios, kaip tikėta, saugojo namus nuo pik 
tų dvasių ir įvairių nelaimių. Naujesnėje sta- 
tyboje gyvūniniai ir visatos kūnų ornamentai 
nebeturėjo tos mitologinės prasmės. Ornamen- 
tais puošiama stogo skliautas, šotrinos ir ypač 
prieangiai. 

Mūsų sodžius nemėgsta ornamentuoti lau- 


ko sienų apkalimo lentų — jei kur ir buvo da- 
roma, tai labai nežymiai. Ornamentas labiau 
mėgstamas vartoti augštaičių kaip žemaičių. 


Augštaičių gyvenamojo namo išorė dažniausiai 
daugiau papuošta ornamentais. 


Namo statyboje išpjaustymai bei ornamen- 
tika neperdėta, nenustelbia architektūrinės for- 
mos, pritaikyta medžiagai ir konstrukcijai — 
tai yra esmingas mūsų sodžiaus statyboje ar- 
chitektūrinis bruožas. 


Apie prieangių ornamentus jau anksčiau kal- 
bėjom. Jų formos bei pagražinimai labai įvairūs. 


Mūsų sodžiaus architektūroje pasireiškusios 
ornamentų formos iki šiol dar nėra išstudijuo- 
tos, nėra išryškinti jų esmingi bruožai, pasi- 
reiškę net atskirose krašto srityse. 


Tendencija standartizuoti ir čia bando sumai- 
šyti iš visų krašto sričių pasireiškusius indivi- 
dualinius polėkius, sumesti standartinin katilan, 
užgniaužti individualinę kūrybą ir lipdyti bend- 
rą standartinį namelį pagal šabloną. 


Gėlių darželis ir darželų kryžius 


Kalbant apie gyvenamąjį namą, tenka pami- 
nėti rūtų darželį. Jis įrengiamas dažniausiai ga- 
le namo, gražiai apsodinamas gėlėmis, aptveria- 


Prieanglio lėkiai. Notėnų km., Platelių vls. 

mas dailia statinių tvorele. Darželis puošia namo 
išorę ir yra lyg neatskiriama jo dalis. 

Darželis yra sodžiaus sesės pasididžiavimas. 
Su žaliuojančiomis rūtomis, bijūnais, spalvin- 
gomis našlaitėmis, rožėmis ir kitais žiedais vasa- 
rą teikia jis grožį namo išorinei aplinkai. 

Kartais darželiuose prie namų statomi kry- 
žiai atminti svarbesniems šeimos įvykiams, au- 
kai, paguodai ir šviesesnei vilčiai. 

Kryžiai daromi įvairiausių formų, ornamen- 
tuoti, todėl jų buvimas sodyboje savotiškai gra- 
žina ir pagyvina namo išorę. 


Esmingi savitumai 


Gyvenamojo namo architektūrinėje visumo- 
je sudėtas mūsų sodžiaus savas kūrybininis pa- 
sireiškimas, pastebimas trobesio dalių proporci- 
jose, jų konstrukcijoje, ornamentų turtingume, 
darnioje viso statinio kompozicijoje. Architek- 
tūrinės formos yra originalios, sodžiaus staliaus 
ir dailidės kūrybos polėkio rezultatas. 

Gyvenamieji namai pasižymi architektūri- 
niu proporcingumu, dekoratyviškumu, dominuo- 
jančia simetrija, tradicingumu ir giliu individua- 
lumu. 

Architektūrinis proporcingumas matyti įvai- 


riose pastato formose: ritmas — formoje ir jos 
derinime; dekoratyviškumas — ornamentuose; 
simetrija — plane ir formų kompozicijoje; įvai- 
rumas — skirtingais statybos bruožais atski- 


roms krašto vietoms. Tas skirtumas ryškus augš- 
taičio ir žemaičio gyvenamojo namo statyboje. 
Kaip jau sakyta, augštaičių statyboje daugiau 
ornamentų, žemaičių — mažiau. 

Skirtingų, charakteringų statybos bruožų— 
yra ir kitose krašto srityse. Tai aiškiai matyti 
iš prieangių gausių varijantų, išpjaustymų or- 
namentikos ir stogų formų. 

Gaila, kad šie būdingi architektūriniai sa- 
vitumai dar nėra tinkamai suprasti, atrinkti ir 
suskirstyti. 


Ritmingumas yra esmingas sodžiaus archi- 
tektūros bruožas. Jis matomas visoje pastato vi- 
sumoje: plane, architektūrinių dalių kompozi- 
cijoje ir ornamentų formose. Ritmingumas sta- 
tybon bus persidavęs iš gamtoje matomo ritmo. 

Dekoratyviškumas taip pat gana būdingas 
bruožas. Šiuo sumetimu statomi prieangiai, da- 
romi įvairūs ornamentų išpjaustymai bei pa- 
puošimai. 

Individualumas yra vienas iš stipriausių 
reiškinių. Šis pradas mūsų sodžiui yra giliai 
persidavęs iš gamtinės aplinkos. Miške nerasi 
vienodų eglių, beržų ir kitų medžių bei auga- 
lų. Jie giminingi, panašūs, bet nelygūs —-indi- 
vidualūs. Tas pats žmonijos ir gyvūnijos pasauly. 

Šį gamtos individualumo dėsnį sodžius yra 
įsijautęs. Tai ryškiai pastebima gyvenimo būde 
ir meninėje kūryboje. Todėl ir kaimo gyvenami 
namai yra panašūs, giminingi, bet esmėje skir- 
tingi — individualūs. Sodžiuje nerasi vienodo 
tokio pat namo, jie dažnai labai panašūs, bet 
nelygūs. 

Bandymas standartizuoti sodžiaus gyvena- 
muosius namus ir bendrai statybą su keliais vari- 
jantais pagal ūkio dydžius, su architektūrinė- 
mis formomis sumaišytomis iš įvairių krašto 
sričių, sodžiuje nesulaukė atgarsio, nes iš esmės 
buvo svetimas būdingai tradicinei individualinei 
mūsų sodžiaus statybai ir todėl neprigijo. 


Pastangos medžio ornamentų bei mūsų tau- 
todailės išpjaustymų formas panaudoti kitai 
medžiagai, jų neatkuriant iš pagrindų, yra ne- 
tikslus reiškinys. 

Vokietijoje teko matyti kai kuriose pro- 
vincijose žemės ūkio trobesių statyboje išryš- 
kintus skirtingus bruožus, susidariusius vietoje 
laiko sąvartoje, ir tai teikia tikrai gražų įspūdį. 


Mūsų kaimui yra būdingas vaišingumas. 
Kiekvienas kiemas turi plačią apylinkėje gimi- 
nę, gerų bičiulių ir prietelių, su kuriais mėgsta- 
ma susitikti, pasisvečiuoti ir paulioti. 

Pasikieminėti progų netrūksta: vestuvės, 
krikštynos, pakermošės ir šermenys. Reikėjo 
vietos ir piršliui melagiui pakarti ir šauniai 
svočiai su vestuviniu tortu — karvojum pasiro- 
dyti, susirinkusiems apsišokti, o per šermenis, 
pagiedoti. 

Todėl atsirado ir seklyčios, dažnai užiman- 
čios apie trečdalį namo ploto. Seklyčios išugdė 
sodžiaus vestuvinių iškilmių gražias tradicines 
ceremonijas. 

Mūsų sodžiuje yra didelis prisirišimas prie 
gimtųjų namų, prie savo tėviškės. Čia augo kar- 
tų kartos, čia glūdi giminės kamienas. Prisiri- 
šimą gimtiesiams namams išugdė sėslus gyve- 
nimo būdas ir gamtinė aplinka. Ūkių pardavi- 
mas sodžiuje buvo retas atsitikimas. 


Sunkiai skyrėsi kiekvienas, iš namų iške- 
liaudamas svetur tariamos “laimės" jieškoti. 
Gimtinės takų prisiminimai ne vieną sodžiaus 
vaiką grąžino iš svetimų pasviečių, dažnai iš 
už jūrų-marių į tėviškę. 

Mūsų sodžiaus gyvenamojo namo statyba 
sudaro savą architektūrinę problemą. Ją spren- 
džiant, reikia suprasti ir mokėti įsijausti į sa- 
vitą jos pobūdį. Negalima paneigti mūsų sodžiaus 
šimtmečiais kurtų architektūrinių formų, pasi- 
reiškusių ir besireiškiančių skirtingų indivi- 
dualinių bruožų. Visa tai mūsų sodžiui yra sa- 
va, suaugę su jo charakteriu ir skiriasi nuo 
kitų kraštų. 


Sodžiaus gyvenamojo namo projekto paruo- 
šimas yra sudėtingas dalykas, į jo sprendimą 
įeina visa eilė problemų: reikia pažinti krašto 
ūkiniai klausimai, tradicijos, papročiai, sodžiaus 
originalios architektūrinės formos ir besireiš- 
kiantis individualizmas. 


Mūsų sodžiaus gyvenamasis namas amžių 
žingsniuose išlaikė savą originalumą, kartu su 
krašto civilizacine pažanga, sodžiaus stalius ir 
dailidė vis mokėjo atnaujinti formoje su būdin- 
gais bruožais. 

Šių dienų mūsų uždavinys: tą savą sodžiaus 
architektūrą studijuoti, palaikyti, atnaujinti for- 
moje ir turinyje, palaikyti lietuviškuosius pra- 
dus — originalumą, individualumą bei būdingu- 
mą. 


Gryčios stogo lėkiai su šatrynų 

Bri. Murvinas — Gėlės 


|. Augustaityte - Vaičiūnienė 


APYPIETĖS MIEGAS 


Dabar apypietė tokia svaigi, kaitri, saldi. 
Ir miegas taip marina, supdamas pavėsiu. 
Tik saulę, tiesiančią šešėlių audeklus, girdi — 
Tuojau ir jos silpnučių žingsnių negirdėsiu. 


Lyg vėjo išdraskyti debesys, sapnai pilki 
Susipina į didelį nebūutą nieką — 

Taip gyvą šimtmečiais miegot sapnuoti palieki, 
Tarsi vidudienis kad rytmetį palieka. 

Ir tu miegoki, laikrodi su raiba gegute, 
Tarsi sudžiuvęs rudas vabalas prie sienos. 
Nevirkausi, nekalbinsi, nežadinsi mane, 
Negružinėsi laiko, lyg kandis medienos. 


Kada tikrai reikės pabust, pabusiu ir pati. 
Vaikai lipins vėl tuos pačius diedus iš sniego. 
Nei jų veidų pažįsti, nei kalbos nesupranti: 
Tai kam reikėjo atsibust iš pilko miego... 


DAINA MANO ŽEMEI 


Kad galėčiau tave išsinešti 

Už kalnų, vandenų, už sausų dykumų, 
Tau po kojom žaibus paklupdyčiau, 
Kad tik būtų po audrų ramu. 


Kad lietus, kaip švelniausias balzamas, 
Numazgotų žaizdas, numaldytų skausmus. 
Vakarais palinguotų pasuptų 

Tavo medžių šakas ir paukštelių lizdus. 


Rytmečius pamigdytų aušrinė, 

Apklojus, kaip pūkas, rūku minkštučiu; 
Pabučiuotų saulutė močiutė, 

Užgesinus žvaigždynus ties tavo slenksčiu. 


I kasas auksines įsipynus 


Vaivos juostą diena, kaip mergaitė grakšti. 


Gintariniai dvarai atsivertų 
Jai pasveikint, žuvėdrų snapais sunešti. 


Kad galėčau, tave pasiimčiau — 

Tą nuostabųjį dangų, marias ir laukus. 
Nepalikčiau žmogaus, nei drugelio, 
Kurie verpia tarnam ir karaliam šilkus. 


NELYGIOS JUNGTUVĖS 


Pro seną katedrą siaura gatvelė, 

Kur mudu ėjova kadais sukeist žiedų. 

Ar dar atsimeni, kieno ranka duris atdarė, 
Pilna dienų, minučių, metų, valandų? 


Žydėjo pats didžiausias eros lūžis. 
Šermukšnis verkė, apsikniaubęs ant tvoros. 
Per jaunas buvo vėjavaikiškas gegužis: 
Ničnieko neišeis iš tos papaikusios poros. 


Beslinkdama naktis, lyg juodas slėnis, 

Ilgėjo ir Kiuliavo sklidinu pilniu. 

Tomis pačiomis rankom spalis žarstė plėnis, 
Kalbėdamas su verkiančiuoju šermukšniu. 


Kas taip kalbėjo, nemelavo niekas, 

Paraštėje graudžios kelionės neilgos 

Mes skyrėmės, —užpustė pėdas naujas sniegas, — 
Viens saulės, kits mėnulio nesulaikomos traukos. 


Ištryškus šiaurės alkana pašvaistė 
Praėjo Katedros siaurąja gatvele. 
Liepsnų užviręs kraujas akmenis palaistė — 
Ir bokštą, pridengtą nuo saulės skrybėle žalia. 


PAVASARINIS ŽYDĖJIMAS 


Bijau, kad jie ir vėl nesusibartų — 
Žiedai pavasario žaidynėms apduoti. 
Šermukšnis, putinas, jieva prie vartų — 
Pirmoji žemės rojaus dieviška marti. 


Perdaug to juoko, ašarų, linksmumo, 
Perdaug išgerto žalio vyno ir dainų — 
Spalvų, lyg angelų sparnai, lepumo 

Ir pažvelgimų kaltės ilgesio pilnų. 


Taip ne prieš gera dedas, pasakyčiau: 
Suabejot nenoroms laime ta imi. 

Tik vėjas pūstelia kvapu netyčia — 
Jie kniaubiasi į žemę, gailiai verkdami. 


Kurie gi veržiasi žydėt — nė motais, 
Ar grįžusiem į purvą kas padės, pakels! 
Kas kėlęs rudenio rytais šarmotais 
Sumindžiotų žiedų svajonėmis gyvens? 

VLADISLAVA GRIGAITIENĖ 
GYVENIME IR OPEROS TEATRE 


STASYS SANTVARAS 


Rūsti gyvenimo tikrovė, kaip saulėn bė- 
gančius žiedus, vieną po kito skina iš mūsų 
tarpo garsius vardus, kurių kūrybiniu darbu, 
rodos, dar taip neseniai mes džiaugėmės ir. di- 
džiavomės. 1961 m., liepos 25 d., pačiame gėlių 
ir saulės kupinam vidurvasary, į Anapus nuėjo 
ir buv. Lietuvos Valstybinio Operos "Teatro 
solistė Vladislava Polovinskaitė - Grigaitienė. 
Norim ar nenorim, liūdna ar graudu, savo at- 
siskyrimu ji baigė mūsų operos teatro vieną lai- 
kotarpį, kuris savo kūrybiniu idealizmu, savo 
grynaširdėm pastangom, keliančiom ir ugdan- 
čiom lietuvių operinį meną, į istorijos lapus 
bus įrašytas pačiom gražiausiom spalvom. 


Architektūros pastatai, paprastai, turi atra- 
mos taškus, kurie jų dailų veidą išlaiko nepa- 
krypusį ilgus amžius. Atramos taškus, berods, 
turi ir kiekviena meninė talka. Nepr. Lietuvos 
Operos Teatro kertiniai akmenys nuo 1920.XII. 
31 d. iki 1944 m. sezono pabaigos buvo mums 
daug sykių girdėti, o daugeliui ir gerai pažįsta- 
mi, vardai: lyriniai sopranai A. Galaunienė, Jul. 
Dvarionaitė, E. Kardelienė, A. Dambrauskaitė, 
G. Matulaitytė (operetėje) ir J. Augaitytė, dra- 
matiniai sopranai Vladislava Grigaitienė, M. 
Rakauskaitė, vėliau V. Podenaitė ir V. Dagely- 
tė, mezzo-sopranai J. Vencevičaitė, V. Jonuškai- 
tė, A. Diciūtė, A. Kalvaitytė, tenorai Kipras 
Petrauskas ir Aleks. Kutkus, baritonai Ant. So- 
deika, J. Mažeika, Vl. Baltrušaitis, J. Butėnas, 
bosai P. Oleka, Ant. Kučingis ir Ip. Nauragis. 


Ne visi jie tą pačią dieną Valst. Operos 
Teatre pradėjo dirbti. Vieni jame buvo nuo ope- 
ros teatro įkūrimo, kiti vėliau į jį atėjo, ne visi 
tuos 24 metus operos scenoj išsilaikė, bet jų me- 
niniai laimėjimai, jų talentai ir pajėgumas pa- 
kelti operinio repertuaro naštą, o drauge ir jų 
asmeninė auka be jokių svyravimų leidžia tarti, 
kad jie buvo Nepr. Lietuvos (Operos "Teatro 
kertiniai atramos taškai. Žinoma, greta jų dar 
buvo gausi šeima operos solistų ir kitų bend- 
radarbių, kurių kiekvienas savo kūrybinėm pa- 
stangom įmūrijo aukso plytą į liet. tautinio ope- 
ros teatro rūmus. Tačiau, nors modernusis teat- 
ras taria, kad jis neturi primadonų ir premjerų, 
operos teatruose sena tradicija tebėra gyva, nes 
gi ne visi operos solistai pajėgia įveikti pirma- 

eilius vaidmenis. Ir tai atsitinka ne dėl Žžmo- 
gaus talento dydžio, bet dėl paprasto gamtos 
dėsnio: ne kiekvienas žmogiškasis balsas turi 
tą pačią kokybę ir kiekybę. Paskaitykit Al. Kut- 
kaus “Dainininko dalią“, ir jūs pamatysit, kokį 
skirtumą jis randa tarp savojo balso ir Kipro 
Petrausko balsinio pajėgumo. 


Prof. J. Žilevičius, kuris turi surinkęs 
apstą įdomių ir vertingų duomenų apie lietu- 
vių muzikinio gyvenimo žmones, savo nekrolo- 
ge, skirtame velionei Vl. Grigaitienei pagerbti 
(Draugas, 1961 m. rugpjūčio 5 d.), cituoja tokį 
jos pasisakymą: “Kai pažvelgiu atgal į savo kū- 
dikystės dienas, regiu save Žaliajame kalne, 
Kaune, ten, kur dabar Meno mokyklos rūmai 
baltuoja. Aplink mūsų gyvenamą namą ža- 
liavo didelis, didelis, kaip man tuomet atrodė, 
vaisių sodas. Lakstydavau jame. Šūkaudavau. 
Be rūpesčio dainas dainavau. Tiek daug jutau 
aplink laisvės. Vaikystės dienų skaisčios laisvės! 
Ir nieko man daugiau nereikėjo. Niekas daugiau 
nerūpėjo! O tolumoje — iš vienos pusės mėly- 
nuojanti Neris, už jos lygumų lygumos, o iš ki- 
tos — platus Nemunas (taip baugus jis man ta- 
da rodėsi), Linksmadvaris ir kalnai, apaugę 
medžiais, krūmais, tuose krūmuose. . . lakš- 
tingalos, lakštingalos. Ir kaip čia nešūkausi? 
Kaip nedainuosi? Kodėl nekrykštausi vaikystės 
džiaugsmu?! 

“Vėliau, kai mano vyresnysis brolis Jonas 
(dabar Lietuvos gen. konsulas New Yorke) pra- 
dėjo pas J. Naujalį bažnyčioje giedoti ir jo slap- 
tame chore dalyvauti, man dainavimas dar la- 
biau parūpo. Juo labiau, kad aš sužinojau, jog 
slaptame chore dainuoti pavojinga. Bet vaikui 
tat įdomu. Ir mano didžiausias džiaugsmas buvo, 
kad ir aš į jį galėjau patekti. Dainuoti slaptame 
chore! Ak, kaip tai buvo malonu! Saldžiau už 
viską. Net už vyšnias, sumaniai mamytės išvir- 
tas! Tai buvo seniai. Prieš kelias dešimtis me- 
tų. Ir nebegrįš..." 

Iš tikro, velionė Vladislava mergaitiniu 
džiaugsmu krykštavo vaikystės sode, kaip lakš- 
tingala dainas dainavo, savam operos teatre 
spindėjo augšto meninio lygio dainavimu, bet 
visa tai buvo prieš keliasdešimt metų. Ir tie lai- 
kai nebegrįš, niekad nebegrįš... Ateis kiti, gal 


nemažiau savo dvasia sparnuoti, bet jau nebus 
LiekDatysi—— 


Vladislava Polovinskaitė - Grigaitienė gimė 
1890 m. lapkričio 20 d. Kaune. Turtas, kurį ji 
per savo gyvenimą susikrovė, buvo dainavimas 
operos scenoj, koncertų estradoj ir jaunųjų dai- 
nininkų mokymas. Dainininkės karjerą, teturė- 
dama tik dešimt metų, ji pradėjo giedodama 
Kauno šv. Trejybės bažnyčios chore, kuriame 
vadovavo Vincas Nacevičius. Tai buvo XX-jo 
amžiaus pavasaris, bet “naktis be aušros" Lie- 
tuvoj. Carinės Rusijos priespauda lietuvių tau- 
tą slėgė visa savo barbariška letena. Dar ne- 
buvo ženklų, kad bus panaikintas spaudos drau- 
dimas ir leista laisva lietuvių kultūrinė veikla. 
Tačiau, anot to paties Maironio, “nebsulaikysi 
upės bėgimo“... Tauta budo, veržte veržėsi į 
savo pačios kūrybinę erdvę. Tuo metu Lietu- 
voj, nors dar slapta, gimė daržinių teatras, jau 
buvo vaidinama Keturakio komedija “Amerika 
pirty". Į tokį slaptos liet. kultūrinės veiklos 
ratą įsijungė ir jaunutė Vladislava Polovinskai- 
te. Jau tada mes ją randam Dainos d-jos chore, 
kurio vadovas buvo mūsų patriarchas Juozas 
Naujalis. Ilgesnį laiką Dainos chore dalyvauda- 
ma, Gužučio veikale “Ponas ir mužikai" ji žen- 
gė pirmuosius aktorės žingsnius scenoje. Tame 
savo gyvenimo laikotarpy pati Vl. Grigaitienė 
rasdavo daug paguodos ir dvasinio džiaugsmo. 


Baigusi pradžios mokyklą ir atitinkamai pa- 
siruošusi, V1. Polovinskaitė stojo į Saulės Mo- 
kytojų Seminariją. Tuo pat metu ji pradėjo dirb- 
ti ir Lietuvių Moterų d-joj Kaune. Būdama mo- 
kytojų seminarijos mokinė, pradėjo pasireikšti 
kaip solistė. Pirmą kartą Saulės Mokytojų Se- 
minarijos surengtame vakarėly ji dainavo dvi 
Rubinšteino dainas, kurių tekstus sulietuvino 
prel. Ad. Jakštas-Dambrauskas. Sėkmingai ne- 
lengvas dainas įveikusi, V1. Polovinskaitė pasi- 
darė dažnesnė lietuvių koncertinės estrados dai- 
nininkė Kaune. Tai dėjosi bene 1905-1909 m. 
laikotarpy, kada jau buvo atgauta spauda ir iš- 
kovota šiek tiek daugiau laisvių lietuvių kultū- 
rinei veiklai. 

Netrukus Vladislava pradėjo dainuoti kon- 
certuose, kuriuose dalyvavo Kipras Petrauskas, 
komp. St. Šimkus, St. Audėjus, Skalskaitė-Šuke- 
vičienė ir kt. Baigusi Saulės Mokytojų Seminari- 
ją, kurį laiką mokytojavo Garliavoj, bet nuo- 
lat atvykdavo Kaunan į Dainos d-jos koncertų ir 
vaidinimų bandymus, dainuodavo ir vaidindavo. 
Gaila, ji pati nepaliko viešai paskelbtų atsimi- 
nimų apie tą savo darbymetį, o Dainos d-jos 
archyvai, kiek prisimenu, yra žuvę pirmo pa- 
saulinio karo metu. Šiandien, nors dar tebėra 
gyvi jos broliai ir gyva duktė, itin sunkų nuo- 
dugniau aptarti tuos darbus, kuriuos velionė 


Vladislava 


Grigaitienė 


VI. Grigaitienė Dainos d-joj yra nuveikusi. O 
juk tikrai būtų įdomu, jei kas galėtų papasakoti, 
kokius vaidmenis ir kokiuose veikaluose ji vai- 
dino, kokias dainas dainavo, kokių pasisekimų 
ir nesekmių turėjo. Tie duomens padėtų nušvies- 
ti ano meto Dainos d-jos muzikinę ir teatrinę 
veiklą, ir šiandien, kai mūsų tauta gyvena dar 
juodesnę vergijos naktį, lietuvių teatro istorijai 
tai būtų itin brangi medžiaga. 

Iš tolo į nubėgusį laiką žiūrėdami, žinoma, 
dabar nesunkiai galime suvokti, kad V1. Polo- 
vinskaitės ano meto vaikla Dainos d-joj buvo 
daugiau ar mažiau pažengusio dainos ir vaidy- 
bos meno mėgėjo darbas. 

Persikėlusi gyventi ir mokytojauti į Vilnių, 
Vl. Polovinskaitė įsijungė į plačiai žinomos Rū- 
tos muzikinį ir teatrinį veikimą. Bet ir čia, dirb- 
dama su G. Žemkalniu-Landsbergiu ir kitais to 
laiko Vilniaus lietuviais teatralais, nors, be abe- 

jonės, pažengė keletą žingsnių į priekį, bet vis 
dar nebuvo scenos meno profesionalė. Todėl itin 
reikšminga data jos gyvenime reikia laikyti 
1910 m., kada ji įstojo į Vilniaus Muzikos mo- 
kyklą, išlaikomą Imperatorinės Rusų Muzikos 
dr-jos. Toj mokykloj besimokydama, ji ištekė- 
jo už teisininko Juozo Grigaičio (1881-1947), 
Nepriklausomoj Lietuvoj žinomo brigados ge- 
nerolo, kariuomenės, apygardos teismo ir Vyr. 
tribunolo teisėjo. Vilniaus Muzikos mokyklą VI. 
Grigaitienė baigė 1914 m. 


Karui kilus, jos vyras buvo pašauktas į rusų 
kariuomenę, o ji išvyko į Petrapilį. Ten Vladis- 
lava netrukus įstojo į Imperatoriaus Muzikos 
konservatoriją, prof. N.A. Ireckos klasėn. Ka- 
ro metas, nors ir karininko žmonai, nebuvo pa- 
togus laikas dainavimo ir muzikos studijoms. 
Petrapily gyvendama, Vl. Grigaitienė turėjo vi- 
sokių rūpesčių, o, kilus revoliucijai, teko grieb- 
tis įvairių darbų, kad galėtų išsilaikyti ir moks- 
lus baigti. Prof. J. Žilevičiaus liudijimu, Impe- 
ratoriaus Muzikos konservatorijoj, dėl balso gra- 
žumo ir pajėgumo, ji buvo prof. Ireckos numy- 
lėtinė, ten mokėsi penkerius metus, taigi konser- 
vatoriją turėjo baigti 1919 m. Konservatoriją 
baigdama, gavo laisvojo menininko diplomą. 


Tos dienos, kada VI. Grigaitienė baigė mu- 
zikos mokslus ir, kaip profesinė dainininkė, žen- 
gė į sceną, Rusijoj buvo siaubo kupinas metas. 
Visom aistrom įsisiūbavę revoliucionieriai, įau- 
drinta tamsi rusų masė, naikino žmones ir jų 
sukurtas ar surinktas kultūrines vertybes, did- 
miesčių sienas aptaškė gal kaltų, o daugeliu at- 
vejų visai nekaltų savo tautos šviesesnių žmo- 
nių krauju. Toj maišaty ir naikinimo siaube 
netruko visu baisumu iškilti ir bado šmėkla. 
Aišku, Rusijos lietuviai — mokslus baigusieji, 
studentai, mokiniai, darbininkai ir karo pabė- 
gėliai — pradėjo jieškoti grįžimo kelių į Lietu- 
vą. Mūsų didžiai paguodai tuo laiku, kai Rusija 
kraujavo ir duso revoliucijos dūmuose, Lietuva, 
nors dar kovėsi dėl savo laisvės, bet jau buvo 
paskelbta kaip nepriklausoma Respublika ir di- 
delę dalį savo žemių nuo įvairių priešų apgynu- 
si. Iš Rusijos ir kitų kraštų namolei pradėjo grįž- 
ti būriai lietuvių. Tuo keliu iš Petrapilio į Lie- 
tuvą pasuko ir laisvoji menininkė Vladislava 
Grigaitienė. 

Deja, grįžti namo į Lietuvą nebuvo leng- 
va, nes tuo metu lietuvių pulkai dar kovėsi dėl 
Nepriklausomybės su bolševikų į Lietuvą at- 
mestom, išalkusiom ir nuskurusiom rusų, kinų, 
ir kt. brigadom. VI. Grigaitienė, kaip artimiau- 
sią grįžimo tašką, pasirinko Vitebską, kur, pa- 
žįstamo N. Malko rektoriaujamoj konservatori- 
joj, pradėjo dirbti mokytojos darbą. Bet neil- 
gai ji čia užtruko, nes vyro rūpesčiu pateko 

įkaitų skaičiun, ir turėjo išvykti į Smolenską. 
Ir tai tebuvo tik grįžimo kelionės pradžia. Smo- 
lenske turėjo laukti ilgesnį laiką, todėl, teatro 
vadovybės kviečiama, 1919-1920 m. sezono me- 
tu dirbo Smolensko operos teatre. Čia ji, turbūt, 
išgyveno ir savo operinio darbo krikštą, P. Čai- 
kovskio “Eug. Onegine" atlikdama Olgos vaid- 
menį. N. Malko kviečiama, vykdavo į Vitebską 
dainuoti jo diriguojamuose koncertuose. Sun- 
kios ir net pavojingos tada būdavo tos kelionės, 
bet reikėjo suktis, kad nepatektum bolševiki- 
nės valdžios nemalonėn. O toji valdžia sekė jos 
žingsnius ir vertė ją dainuoti aplinkiniuose 
miestuose. Atlyginimas už tą darbą dažniausiai 
būdavo silkės ir duona. Bado ir nedateklių me- 
tu tai nebuvo perdaug prasti dalykai. Betgi tą 
mizerną honorarą su kaupu atlygindavo koncer- 
tų klausytojai. Smolenske, Vitebske ir kaimyni- 
niuose miestuose Vl. Grigaitienė, kaip daininin- 
kė, ir anom niūriom dienom turėjo didelį pa- 
sisekimą, muzikos kritikų ir klausytojų buvo 
augštai vertinama ir laukiama viešnia. To ji nu- 
sipelnė balso grožiu bei jėga ir muzikine kultū- 
Ta: 


I Lietuvą, kaip įkaitas, Vl. Grigaitienė 
grįžo 1920 m. balandžio 9 d. Brėško didelių 
vilčių ir didelių kūrybinių polėkių kupinas pa- 
vasaris. Grįžusi netruko įsisukti į kylančių su- 
manymų ir idėjų verpetą. Po trijų savaičių, 
gegužės 1 d., jinai jau dainavo Kauno miesto 
teatre, kur pasirodė ir kiti iš svetur į Lietuvą 
grižę menininkai. Tuo metu jos akompaniato- 
rius buvo Juozas Žilevičius, L.M. Drauge su dra- 
mos aktoriais Andrium Oleka-Žilinsku ir jo žmo- 
na V. Solovjova jie surengė koncertus Marijam- 
polėj ir Vilkavišky. Su kita scenos menininkų 
grupe VI. Grigaitienė aplankė visus didesniuo- 
sius Lietuvos miestus ir miestelius, kur tik at- 
cirado šiokios tokios galimybės koncertą sureng- 
ti. Profesionalų dainininkų ir aktorių pasirody- 
mai Lietuvoj tada kėlė didį džiaugsmą, spaudė 
iš akių ašaras, užkurdavo plojimų audras. Vl. 
Grigaitienė iš tų koncertų į Kauną grįždavo 
sunkiai bepakeldama gėlių puokštes ir vainikus. 


1920 m., sausio 29 d., susiorganizavo Liet. 
Meno Kūrėjų d-ja, su šypsniu lūpose trumpai 
vadinama Lemenkudra. Tai buvo organizacija, 
kurios garo katilas turėjo nepaprastai didelę jė- 
gą prisikeliančios Lietuvos kultūriniam gyveni- 
mui organizuoti ir jo lygiui kelti. Tų pačių metų 
balandžio 16 d. įsisteigė Lemenkudros Muzikos 
sekcija. Sekcijos moterų ir vyrų galvose kilo 
mintis, kad atėjo metas kurti lietuvių operos 
teatrą. Pasitarimų apie operą lopšiu pasidarė VI. 
Grigaitienės butas Kaune. Iš karto tas sumany- 
mas kai kam galėjo atrodyti utopija. Pradžioj 
jo neparėmė ir Kipras Petrauskas, tuo laiku gy- 


venęs Vilniuje. Visų pirma tokiam dideliam su- 
Manymui įgyvendinti reikėjo teatrinių patal- 
pų, o Kauno miesto teatras vėpsojo išdaužytais 
langais, jo kėdės buvo aplaužytos, jei buvo kiek 
dekoracijų ir scenos drabužių, tai tik skudurai. 
Be to, nebuvo orkestro, iš dainininkų tik vienas 
Kipras teturėjo operinio darbo patyrimą, Ma- 
rijos Teatre Petrapily dainavęs apie dešimtį me- 
tų. Tačiau operos sumanytojai neviltin nenu- 
grimzdo. Kai lenkai Vilnių okupavo ir į Kauną 
atsikėlė gyventi Kipras Petrauskas, vėl visu aš- 
trumu iškilo operos teatro steigimo klausimas. 
Prie LMK d-jos buvo sudaryta Lietuvos Operos 
Taryba, kurion įėjo Kipras Petrauskas, Stasys 
Šilingas, Juozas Tallat-Kelpša ir Juozas Žilevi- 
čius, L.M. Pasirinkta statyti G. Verdi “Travia- 
ta", F. Kiršos ir B. Sruogos išversta į lietuvių 
kalbą. Po šešių savaičių įtempto darbo, 1920 m., 
gruodžio 31 d., apvalytam ir aptvarkytam Kau- 
no m. Teatre įvyko “Traviatos" premjera, suža- 
dinusi daug iki šiol nepamirštamo džiaugsmo ir 
entuziazmo, per, palyginti, trumpą laiką iškė- 
lusi mūsų Valst. Operos Teatrą į pirmaeilių teat- 
rų gretas. Šiandien tik su giedru šypsniu gali mi- 
nėti, kad “Traviatos" premjeros orkestrą suda- 
rė iš kavinių ir kariuomenės pulkų surinkti 24 
muzikantai (jau 1928 m. pabaigoj Opera turėjo 
savo ir gerai paruoštų muzikų pilno sąstato sim- 
foninį orkestrą), nors lietuvių solistų užteko vi- 
siems “ Traviatos" vaidmenims atlikti. 


Operos teatro steigimo trumpą epizodą są- 
moningai čia atpasakojau, nes reikėjo šia liūdna 
proga pabrėžti, kad ir V1. Grigaitienė buvo Nepr. 
Lietuvos pavasario judri kultūrininkė veikėja, 
be jokių svyravimų rėmusi savojo operos teat- 
ro kūrimo pastangas, aktyviai dalyvavusi to 
teatro organizavimo darbe. Kaip vėliau maty- 
sim, taip pat ji buvo ta moteris, kurios asme- 
ninis įnašas į operinio meno ugdymą Lietuvoj 
buvo itin reikšmingas ir didis. Antra vertus, 
nors trumpa apybraiža tas epizodas liudija, ko- 
kio dydžio užsimojimų, drąsos ir ryžto turėjo 
ano meto lietuviai kultūrininkai. Gal nebus per- 
dėta, jei tarsim, kad jų pastangos prilygo tom 
žmogiškom pastangom, kurių dėka nūdienis žmo- 
gus vietoj arklio pasikinkė motorą, visokerio- 
pai pagerino savo buitį ir net iškilo į neaprė- 
piamas dangaus erdves. 1918-1944 m., tai didin- 
go lietuvių tautos darbymečio, audringo ir kū- 
rybingo prisikėlimo laikas. Ak, turėtumėm pa- 
sirūpinti, kad to gyvenimo atskiri aspektai bū- 
tų aptarti atskirom studijom. 


Imperatoriaus konservatoriją Petrapily Vl. 
Polovinskaitė-Grigaitienė baigė kaip mezzo-sop- 
ranas. Tuo balsu dainuodama, ji pradėjo dirbti 
ir Nepr. Lietuvos operos teatre. Jeigu meno 
atmintis nemeluoja, ji buvo pirmoji Carmen liet. 


operinėj scenoj (Bizet op. Carmen Valst. Operos 
Teatre pirmą kartą buvo pastatyta 1924.11.7). 
Tačiau mezzo-sopraniniu repertuaru Vl. Grigai- 
tienė nebuvo patenkinta. Savo prigimtimi jos 
balsas buvo plačios apimties, didelės jėgos ir 
gražaus tembro. Inteligentingai ir darbščiai Vl. 
Grigaitienei neilgai reikėjo vargti, kad pakeis- 
tų savo balso pobūdį ir paskirtį. Kurį laiką Pa- 
ryžiuje padirbusi su prof. F. Litvina, į Kauną 
ji grįžo kaip dramatinis sopranas. Nors į Lietu- 
vą iš JAV jau buvo atvykusi Marijona Rukaus- 
kaitė, talentinga aktorė ir gausių balsinių re- 
sursų dainininkė, vis dėlto gero dramatinio sop- 
rano Valst. Operos Teatrui tuo metu itin stigo. 
Kai VI. Grigaitienė ėmėsi to repertuaro, teatro 
darbui atsivėrė platūs ir didelių galimybių vei- 
kimo laukai. Buvo galima statyti R. Wagnerio ir 
visas kitas didžiąsias operas, kurių be pajėgaus 
dramatinio soprano nebuvo galima įveikti. Bėgo 
metai, o kasmet Valst. Operos Teatre vis bū- 
davo pastatoma viena ar kita vadinama grand 
opera. Vladislava Grigaitienė visom savo dva- 
sinėm ir fizinėm jėgom įsikinkė į tą darbą ir 
ištisus dvidešimt metų su dideliu vidiniu susi- 
telkimu, su dideliu kūrybiniu polėkiu nešė į liet. 
operinę sceną puikiai muzikiniu ir vaidybiniu 
požiūriu paruoštus dramatinio soprano vaidme- 
nis, kurių sukurtu vaizdu mes didžiavomės ir 
gėrėjomės, o ir prašalaičiai nesvyruodami di- 
džiai vertino tų vaidmenų kūrybos augštą me- 
ninį lygį. Nubėgęs laikas ir istorinė perspekty- 
va šiandien jau be paklaidos leidžia tarti, kad 
Vl. Grigaitienė, greta Kipro Petrausko, Lietu- 
voj buvo pati pajėgiausia operos dainininkė. 


Kad pasakyti žodžiai neskambėtų nepagrįs- 
tu komplimentu (mirusiems komplimentai, tur- 
būt, nesakomi), reikia kiek giliau pažvelgti į Vl. 
Grigaitienės darbą operos teatre. Visų pirma, 
turbūt, mus domina jos dainavimo menas, nes 
nei ištrėmime Vokietijoj, nei JAV viešumoj ji 
nebesirodė, pati tardama, kad ji nenori sudaryti 
prastesnį vaizdą už tą Grigaitienę, kuri dainavo 
Nepr. Lietuvos scenoj. Tai išmintingi žodžiai, 
žodžiai pasaką, kad žmogaus amžius dainos me- 
nininką daug greičiau už kitus nuvaro nuo tri- 
būnos į užmarštį. Betgi tame laikotarpy, kai ve- 
lionė iš viešumos pasitraukė, mūsų tarpe atsi- 
rado daug brandžios šviesuomenės ir “liaudies", 
kurie gyvos VI. Grigaitienės dainavimo negir- 
dėjo ir scenoj jos nematė. Jiems, o ir mūsų 
teatro istorijai, tegu bus leista dar kartą tar- 
ti, kad V1. Polovinskaitė-Grigaitienė buvo dide- 
lio masto operos menininkė. Kaip sakyta, ji tu- 
rėjo dailaus tembro galingą dramatinį sopraną. 
Tą balsą ji valdė, kaip tikra virtuozė. Ir apati- 
niai, ir viduriniai, ir augštutiniai jos dainavimo 
garsai buvo viena ir ta pati išdailinta ir išly- 

ginta linija. Tik geri instrumentininkai—smui- 
kininkai ir čelistai — turi tokią dailią groji- 
mo techniką. Kaip dainininkė, ir Vl. Grigaitie- 
nė visų pirma buvo puiki technikė, mokėjimu 
balsą valdyti nesunkiai įveikusi sudėtingų ope- 
rinių vaidmenų kantileną. Jos piano ir pianissi- 
mo visuose balso registruose buvo tikras, gry- 
nas ir skardus. Jos mezzo-forte ir forte skam- 
bėjo, kaip gryno sidabro varpas. Bet ir ten, kur 
operiniam ansambly ar arijoj reikėjo reikšti 
kančią ar šauksmą, galingas V1. Grigaitienės for- 
tissimo niekad neišvirsdavo į neapvaldytą riks- 
mą. Manding, šioj vietoj to pakanka velionės 
dainavimo menui aptarti. 


Dainininkui toli gražu nepakanka turėti ge- 
rą balsą ir gerą dainavimo mokyklą. Jis dar tu- 
ri pasižymėti įgimtu muzikiniu jausmu, gera 
klausa ir ritmų pajautimu, turi pažinti muzikos 
formas ir atskirų autorių stilius, turi įsisąmo- 
ninti harmonijos mokslą, operinį veikalą jis tu- 
ri aprėpti turinio, epochos ir muzikos požiūriais. 
Visa tai ir dar daugelis niuansų sudaro vadina- 
mą op. solisto muzikinę kultūrą. V1. Grigaitie- 
nė muzikine kultūra buvo apsišarvavusi nepras- 
čiau, kaip mokėjimu dainuoti. Muzikiniu požiū- 
riu kiekvienas jos sukurtas vaidmuo buvo iš- 
baigtas, išdailintas ir stilingas. Kritiškesnė pa- 
staba gal tegalėtų būti tik viena: kurį laiką ji 
mažiau dėmesio kreipė į žodžio tartį, jos dai- 
nuojami tekstai buvo sunkiau suprantami (ži- 
noma, tai dainavimo mokyklos įtaka), bet il- 
gainiui ir šį neatskiriamą operinio meno pradą 
ji nesunkiai apvaldė. Rimtim ir susitelkimų, 
autorių stiliaus pažinimu VI. Grigaitienė iš tik- 
ro buvo puiki interpretatorė ir gilios muzikinės 
kultūros asmenybė. Muzikos kritikas V. Žadei- 
ka 1934 m. gana tiksliai rašė apie Vl. Grigai- 
tienės meną: “Kiekvienoj rolėj ji atskleidžia jo- 
je glūdinčius savumus. Ji iškelia visą akcentų 
skalę, spalvų gamą, dinamikos efektus, muziki- 
nį ir teksto turinį." 


Kaip operos aktorė Vl. Grigaitienė nepasi- 
žymėjo išsišokančiu temperamentu. Gal todėl, 
kad Valst. Operos Teatro scena Kaune jai bu- 
vo per maža. Pati, kaip moteris, ji buvo itin 
augšto ūgio, bet proporcingų formų, gražaus ir 
patrauklaus veido, dailiai nuaugusi, kaip liekna 
Lietuvos girių liepa. Kauno teatro scenos ma- 
žoka erdvė šiek tiek varžė Vl. Grigaitienę, ji ne- 
galėjo visu ūgiu joje vaidybiškai pasireikšti, nes 
žiūrovų artumas, ypač kai ji dėvėdavo ilgus, sti- 
lingus drabužius, scenoj ją dar labiau didino. 
Tačiau ir vaidybiniu požiūriu ji buvo tikra 
aristokratė. Apvaldžiusi vaidmens išorinį ir vi- 
dinį pavidalą, ji visuomet būdavo tiesi, ryški, 
susitelkusi ir išlaikyta, ir niekad žiūrovų nevar- 
gindavo bereikalingų judesių ir mostų tvanu. 

Puiki ir stilinga ji buvo J. Karnavičiaus Graži- 
na, savy užsidariusi ir kenčianti Verdi Aida, 
puošni, staigi, mylinti ir pavydi Puccini Tosca. 
Bet, kaip dirigentai svečiai (Scherchen, Couts, 
Hoeslin, Cooper) su užsispyrimu tvirtindavo, 
amžiną atminimą nusipelniusi Vl. Grigaitienė iš- 
orine struktūra ir dainavimo pajėgumu buvo 
būdinga R. Wagnerio operų aktorė ir daininin- 
kė. Deja, dėl to paties scenos mažumo, Kaune 


buvo statomos tik dvi Wagnerio operos —“Lo- 
hengrinas" ir “Tannhaeuseris". “Lohengrine" ji 
dainavo ir vaidino Ortrudą, o “"Tannhaeuse- 


ry" Elizabetą. Net ir pasaulinio operos meno 
matu saikuodami, turėtumėm pasakyti, kad 
tuose vaidmenyse, tiek vokaliniu, tiek vaidybi- 
niu požiūriu, V1. Grigaitienė buvo sunkiai be- 
pralenkiama. Šios pastraipos baigminę išvadą 
gal nėra sunku padaryti: nedidelėj Kauno scenoj 
VI. Grigaitienė išaugo į tikrai didelę ir spalvin- 
gą operos teatro aktorę. 


Kiti pirmaeiliai operų vaidmenys, kuriuose 
velionė taip pat kūrybingai pasireiškė, sudaro 
gana ilgą sąrašą: Rubinšteino Demone — Tama- 
ra (anksčiau Angelas), Gounaud Fauste — Si- 
belis, Bizet Carmen — Carmen, Mascagni Caval- 
leria Rusticana — Santuzza, Čaikovskio Pikų 
Damoj — Liza, Verdi Kaukių baliuje — Ame- 
lija, Halevy Žydėj — Rachelė, Wolf — Ferrari 
Madonos brangenybėse — Maliella, Napravni- 
ko Dubrovsky — Maša, Ponchielli Giocondoj — 
Gioconda, Verdi Trubadūre — Leonora, Giorda- 
no Andre Chenier — Madeleine, Meyerbeerio 
Hugenotuose — Valentina, Charpantier Luizoj 
— Luiza, Puccini Andželikoj — sesuo Andželi- 
ka, Borodino Igory — Jaroslavna, Račiūno Tri- 
juose talismanuose — Žvaigždonė, Rimskio-Kor- 
sakovo Kiteže — Fevronija. Taigi iš viso dau- 
giau negu dvidešimt pirmaeilių vaidmenų. Rei- 
kia pridurti, kad nedažnas operos solistas pajė- 
gia tokią naštą pakelti. Pažymėtina, kad čia 
išvardinti Vl. Grigaitienės vaidmenys, išskyrus 
Gražiną (premjera įvyko 1933,II.16), Aidą 
(1927.XI.10), Toscą (1924X.28), Lohengriną 
(1926.III.3) ir Tannhaeuserį (1930.X.26), surašy- 
ti ta chronologine eile, kuria tie veikalai Valst. 
Operos Teatre buvo statomi. 


Kaip Lietuvos Valst. Operos Teatro solis- 
tė, reprezentuodama mūsų kultūrą, Vl. Grigai- 
tienė gana dažnai vaidino operose ar dainavo 
koncertuose Latvijoj, Estijoj, Suomijoj ir Ber- 
lyne, Vokietijoj. Kiekvienu atveju ji buvo pa- 
tikima ambasadorė, nes ir savo menu, ir būdo 
patrauklumu ji visiems darė gerą įspūdį. Ne 
tik kaimynai pabaltiečiai, bet ir kiti apie ją 
yra tarę nemaža palankių žodžių. Gaila, kad 
ta medžiaga šiuo metu man neprieinama, kad 
aš negaliu ja su Aidų skaitytojais pasidalinti. 


Vladislava Grigaitienė įvairiose dainuotų operų rolėse, 1934 m. švęsdama 15 metų teatrinio darbo sukaktį. 


Bet gal šiuo atveju bus gana paliudyti faktus, 
kad velionė su daina dalyvavo žygiuose į už- 
sienį, kad visur buvo palankiai sutikta ir tei- 
giamai įvertinta. Be to, berods, Berlyne ji yra 
įdainavusi eilę operinių arijų ir lietuviškų dai- 
nų į patefono plokšteles. Nelengva dabar tas 
plokšieles gauti, bet girdėjau, kad turintieji ryž- 
to vienur kitur jų atranda. 

Kiti darbo barai, kur VI. Grigaitienė uo- 
liai dirbo, yra dainavimo dėstymas Kauno Mu- 
zikos mokykloj, o vėliau konservatorijoj. Toj 
mokslo įstaigoj, kaip Valst. Operos Teatre, ji 
darbavosi ilgiau negu dvidešimt metų. Iš jos 
vadovaujamos dainavimo klasės išėjo eilė ži- 
nomų dainininkių — E. Kardelienė, A. Dičiūtė, 
Pr. Radzevičiūtė, Al. Kalvaitytė, V. Dagelytė, 
Pr. Kaupelytė, St. Dievaitytė, A. Karaliūtė, E. 
Kalesevičienė ir kt. Kadangi pats tik metus 
laiko dirbau Kauno Muzikos konservatorijoj 
(dėsčiau lietuvių kalbos tartį ir fonetiką), tai 


mažai ką težinau apie Vl. Grigaitienę, kaip tos 
mokyklos mokytoją. Pažvelgę į jos mokinių var- 
dus, jeigu rusai nebūtų taip neteisingai suardę 
mūsų operos teatro tęstinumo, šiandien jau ga- 
lėtumėm kalbėti apie lietuvių dainavimo mo- 
kyklą. Mat, kiekviena kalba, kuria dainuojama, 
turi daug fonetinių plonybių, reikalingų daina- 
vimo studentams į galvas įkalti. Nors dainavi- 
mo mokslo pagrindai yra visur tie patys, tos 
grynai kalbinės plonybės ir sudaro tuos skir- 
tumus, kuriuos randame, pvz., italų, prancūzų, 
vokiečių ir rusų dainavimo mokyklose. VI. Gri- 
gaitienė, kaip lietuvė mokytoja, su atsidėjimu 
ruošusi solistes savam teatrui, be abejonės, tuo 
darbu yra nusipynusi sau nevystantį garbės vai- 
niką. 

Vl. Grigaitienė, kaip visuomenės veikėja, 
mažiau tėra žinoma. Bet ji buvo Lietuvos Fil- 
harmonijos d-jos Kaune pirmoji pirmininkė ir 
Birutės d-jos pirmininkė. Vokietijoj, pakviesta 

muz. Br. Jonušo, sutiko būti dabar Amerikoj 
žinomo dainų ir šokių ansamblio Dainavos 
krikšto motina. 1946 m. atvykusi į JAV, iš- 
skyrus vieną kitą religinės muzikos koncertą 
bažnyčiose ir dar vieną kitą privataus pobū- 
džio pasirodymą, niekur plačiau viešumoj nesi- 
rodė. Atseit, dainininkė Vl. Grigaitienė, būda- 
ma daug daugiau scenos, kaip visuomeninės 
veiklos žmogus, iš viešumos pasitraukė žymiai 
anksčiau, negu mirtis pasibeldė į jos duris. Lai- 
mingu sutapimu ji spėjo pasitraukti nuo rusų 
bolševikų, įsilaužusių Kaune į jos butą ir turin- 
čių nežmonišką tikslą tremti ją, jos vyrą ir duk- 
rą į Sibirą, bet neišvengė to lemties sprendimo, 
kuris viena akimirka nutraukia kiekvieno Žžmo- 
gaus idealų ir siekimų siūlą. 

Rankiojusiam ir į gana ilgą eilę dėlio- 
jusiam duomenis apie VI. Grigaitienės gyveni- 
mą ir darbus, kaip žmogus, ji yra mažiau pažįs- 
tama. Aš į Valst. Operos Teatrą atėjau dirbti 
bene 12 metų vėliau už pagerbiamą velionę. 
Tiesa, mudviejų pažintis buvo žymiai vyresnė, 
bet niekad ji neperšoko oficialumo tvorų. Tiesa 
ir tai, kad teatre Vl. Grigaitienė buvo ta reta 
moteris, kuri niekad manęs nevargino muziki- 
nių vertimų pasiūlom. Ak, o kiek aš tų dainų, 
romansų ir atskirų arijų esu savo kolegom iš- 
vertęs! Gal kai kas ir šiandien tuos žodelius dai- 
nuoja, bet aš seniai jų neturiu — visi jie paliko 
rašomojo stalo stalčiuose Kaune. Tame stale bu- 
vo ir daugiau asmeninių brangenybių, bet kas ir 
kur dabar tą stalą besuras?... Žinoma, jeigu 
būtų paprašiusi, aš ir VI. Grigaitienei nebūčiau 
atsisakęs vertimų darbu patarnauti. Tokios ver- 
tėjo paslaugos ji buvo nusipelniusi, o mano ta- 
da, matyt, jau buvo tokia dalia... 

Prof. J. Žilevičius anksčiau minėtam nekro- 
loge apie velionę, kaip apie žmogų, taip kalba: 
“iprasta manyti, jog artistės esančios vėjavai- 
kės, ypatingai visuomenėje atsiekusios augštes- 
nės padėties, bet to nebūtų galima pasakyti apie 
velionę Grigaitienę: pilna to žodžio prasme ji 
buvo rimta profesorė, pavyzdinga meno mū- 
zos atstovė." Man atrodo, tai perdaug kieti ir 

asketiški rėmai, kuriuosna dabar norime velio- 
nės dainininkės paveikslą įkalinti. Kaip dauge- 
lis jos seserų, ir ji buvo gyva moteris. Gerai Žži- 
nau, kad ji buvo maloni ir simpatinga savo ben- 
dradarbių bičiulė. 

Vl. Grigaitienė labai mėgo humorą, mėgo 
juoką, turėjo surinkusi gausų kiekį pasakojimų 
ir anekdotų, mokėio dailiai juos papasakoti. 
Gal kai kam tas gali mažinti jos būdo bruožų 
rimtumą, bet, blaiviai į tą jos linksmumą žiū- 
rėdami, jokio blogio jame negalime įžvelgti. Ji 
buvo gyvas žmogus, su šypsena veide ir širdy, 
nestokojanti išminties, bet neišsižadėjusi ir la- 
kaus sąmojo. Tiesa, aš nieko nežinau apie VI. 
Griesitienės intymų gyvenimą, nemačiau jos 
flirtų testro šventovėj, bet, kiek iš tolo ją 
stebėiau, negalėčiau sakyti, kad ji buvo 
rūsti ir vėsi profesorė. Tokio masto dainininkė 
ir aktorė, kokia buvo Vl. Grigaitienė (tai savai- 
me suprantama), negalėjo skęsti lėbonėse, ne- 
galėjo būti nedrausminga, nes tokiu atveju ji 
nebūtų pajėgusi ilgesnį laiką nešti tos repertua- 
ro naštos, kurią visą karjeros laiką, tartum 
abiem rankom apglėbusi, ji buvo taip augštai 
iškėlusi. Vl. Grigaitienė, kaip žmogus, iš tikro 
buvo spalvinga, nenuobodi ir turininga asmeny- 
bė. 

Niekad niekados aš nebuvau pagalvojęs, 
kad man teks rašyti pomirtinę Vl. Grigaitienės * 
darbų ir gyvenimo apžvalgą. Tam raštui nesi- 
rengiau ir iš anksto medžiagos nerinkau. Tad 
kai kur galėjau apsirikti, kai kur galėjau su- 
klysti ar ne taip jos nuopelnus nušviesti. Pra- 
šau ją, kad ji savo amžinoj ramybėj man tas 
paklaidas atleistų. Aš visa širdim tikiu, kad sa- 
vo darbais ir gyvenimu ji pati pasistatė sau 
nedūžtančio granito paminklą. Lietuvių operos 
eatro istorija, nors pavergėjų žalojama, nega- 
lės jos vardo iš tos istorijos lapų ištrinti. O gal, 
pagaliau, ateis ir tokia diena, kada jos palaikai 
galės atgulti gimtoj Lietuvos žemėj ... 


Nūdien ir per amžius tegul jai šviečia am- 
žina Dangaus šviesa. 


TEKLĖS STALAS 


ANTANAS TULYS 


An honest tale speeds best, 
being plainly told. 


Shakespeare 


Provizorius Adomas Vilkas parėjo namo vė- 
lai, bet savo žmoną Teklę rado neatsigulusią. Ji 
sėdėjo susiraičiusi sofos kertėje, užsižiebus visas 
šviesas visuose kambariuose, rankoje kietai su- 
gniaužus musėm mušti šluotelę. 

Teklė buvo jau trečia Adomo Vilko žmona. 
Pirmos dvi išėjo iš proto ir, uždarytos pamišėlių 
namuose, greitai mirė. Teklė buvo dar tik dvi- 
dešimt šešerių metų moteris, keliais metais jau- 
nesnė už antrą Adomo žmoną, ir visą dešimt me- 
tų jaunesnė už pirmą jo žmoną. Tačiau ji atrodė 
daug senesnė negu buvo, labai sunykus ir nebe- 
graži. Prieš porą metų ji buvo graži, gyva, links- 
mai čiauškanti moteris, mylima sambūriuose. 

— Kam tiek šviesų, ir visuose kambariuo- 
se? — švelniai klausė vyras. 

— Aš bijau, — suklykė Teklė. — Po mano 
lova yra palindęs didelis šuva ar vyras. Buvau 
atsigulus, bet turėjau išbėgti, kai po lova su- 


braškėjo. 
— Tu viską prasimanai, Teklyte. Aš neži- 
nau, kaip tau padėti, — tarė provizorius. 


Jis nuėjo į žmonos miegamąjį. Greitai grįžo 
ir tarė: 

— Nieko neradau. Bet nebėra dešimt dole- 
rių, kuriuos buvau palikęs ant komodos savo 
kambaryje. Gal tu pasiėmei? 

— Į tavo kambarį neinu ir šiandien nebu- 
vau kojos įkėlusi. Tu liepei man nelįsti į tavo 
kambarį, aš taip ir darau. 

— Tai gal ir buvo kas įlindęs. 

— Buvo įlindęs ir buvo po mano lova. 

— Jei pinigų tu nepasiėmei, tai buvo. Aš 
pažiūrėsiu į tavo ridikiulį — tu baisiai greitai 
užsimiršti, ką padarius. 

Jis atnešė iš miegamojo žmonos ridikiulį, 
prieš jos akis atidarė ir išėmė dešimkę. 

— Šegi, juk pinigų neturėjai? 

— Į tavo kambarį aš neinu. Tu liepei neiti 
ir neinu. Aš nežinau, kaip tie pinigai atsirado 
mano ridikiulyje, — gynėsi Teklė. 

— Kaip gali žinoti, kad tuojau užsimiršti. 

Provizorius dešimkę įsidėjo į savo kišenę. 


— Aš nieko nebežinau. Aš tik bijau, bijau, 
bijau! — šaukė Teklė. 

— Ko bijai? 

— Tavo pirmos žmonos išėjo iš proto. Bijau, 
kad ir aš neišeičiau iš proto. 

— Tu eini iš proto, miela Teklyte. Reikės 
tave padėti į poilsio namus, kad pasitaisytum, — 
ramiai kalbėjo provizorius. 

— Tenai tavo žmonos nepasitaiso, bet tuo- 
jau numiršta. 

Provizorius, pastebėjęs žmonos sveikesnį žo- 
di, pagriebė nuo staliuko dėžę šokoladų, kurią 
šį vakarą parnešė, ir padavė moteriai. 

—Še pakramtyti, miela Teklyte. Tu tik ne- 
sirūpink, greitai viskas bus gerai, kai nieko ne- 
bereikės. 

Teklė nesuprato, ką jos vyras dabar kalba. 
Ji paėmė dėžę ir vartė, žiūrinėdama į viršų, į 
apačią, šonus ir kertes; norėjo įsitikinti, ar dėžė 
nebuvo atplėšta ir vėl užklijuota. Adomas Vilkas 
suprato žmonos baimę. Jis kalbėjo: 


— Kažin kur esu skaitęs, ar kine matęs, kaip 
įleidžiama nuodų į neatkimštą butelį šampano. 
Švirkšlio adata įšvirkščiama per kamštį, nepa- 
liekant jokio ženklo. 

Teklė numetė dėžę ant staliuko. Išsigandu- 
siom akim žiūrėjo į savo vyrą. 

— Nevalgyk, jei bijai. Bet tuojau eik pasil- 
sėti, nes rytoj atvyks pas mus labai augšti sve- 
čiai. Turėsi paruošti gražų stalą. Pakviečiau dak- 
tarą Miką Kėdę ir jo ponią. 

— Tų žmonių aš nepažįstu. 

— Pažįsti. Labai gerai pažįsti. Anais sma- 
gesniais metais, kai tu buvai sveika, mes kartu 
lankydavom balius, šokdavome. Gydytojas dar 
pabučiuodavo tave. 

— Neatsimenu. 

— Tada jis gal vadinosi kita pavarde, ne 
Kėde. Gal Kays Day. Jo tikra pavardė yra Kazi- 
mieras Kedainis. Čia atvykęs, pasivadino Dr. 
Kays Day, taip užrašė ant savo kabineto durų 
ir langų. Bet lietuviai jo vardą ir pavardę tarė 
kartu ir taip vieni ištarė Keisdė, kiti Keisda, o 
dar kiti Kėdė. Greitai jis buvo lietuviams žino- 
mas ne pavadinimu Kays Day, bet kaip Keis 
Kėdė. Pagaliau jis nuskuto Dr. Kays Day ir už- 
rašė Dr. M. Kėdė. Miko vardą jis pasiėmė tik 
todėl, kad K. Kėdė negražiai skamba. Kays Kėdė 

taip pat negerai — keis kėdę. Dabar Kazimieras 
Kedainis yra Dr. M. Kėdė. Taip jį visi žino, taip 
vadina. Kedainis yra graži pavardė, rodos, dar 
istoriška. Bet gali būti, kad jis savo kaime gero 
vardo neturėjo, jei iškeitė Kedainį į Kėdę. Jau 
nebejaunas žmogus. Sunku suprasti, kodėl tas 
gydytojas, jau antram savo gyvenimo gale, pa- 
niekino Kazimierą Kedainį ir pagerbė ar pasiėmė 
nežinomą Kays Day. Jau lengviau suprasti, ko- 
dėl Kays Day pakeitė į M. Kėdę. Vistiek jis yra 
didelis žmogus, didelis aristokratas, turi garsaus 
vardo žmoną, operos solistę... 

Adomas Vilkas pamatė, kad jo žmona jau 
užsimerkus, Jis žino, kad ilga kalba ją labiau su- 
maišo, susuka galvą, sujaudina, nors ji ir nesu- 
pranta tai, kas pasakojama. 

— Ar tu nesiklausai, ką aš tau sakau? — 
jis pakėlė balsą. 

— Ką tu man sakai? 

— Aš sakau tau, kad rytoj atvyks pas mus 
augšti svečiai — gydytojas Mikas Kėdė su ponia, 
kuri buvo operos solistė. 

— Aš jų nežinau. 

— Daktaras Kays Day. 

— Ir jo negirdėjau. 

— Girdėjai ar ne, bet turi žinoti ir neužmirš- 
ti, kad kur atsiranda daktaras Kėdė, tai tenai 
kalba, mostai, visas užsilaikymas tuojau susivar- 
žo — visi saugosi, kad nepaleistų neprasmingą 
ar vulgarišką žodį. Tai ir tu žiūrėk, kad būtum 
atsargi, kaip mano žmonai pridera. Jo ponia Vyš- 
nelė taip pat yra ne šiaip sau moteris — ji yra 
operos solistė su pasiutusiu temperamentu. Ją iš- 
kelia į orą niekniekis, sakysime, kieno ant stalo 
padėta ranka. Ilgus metus ji dainavo su Kipru 
Petrausku, buvo pati pirmoji Kauno operos 
žvaigždelė, išvažinėjusi visą Europą. Kai jai kas 
nepatinka, ji tuojau paleidžia paraką, tik žybt! 
ir visi langai apsitraukia juoda žieve, nebėra 
šviesos. Atsimink, žinok, ką turėsi ant savo 
rankų... 

Provizorius ir toliau taip bylojo. Pagaliau 
Teklė rėkiančiai sušuko: 

— Aš tu žmonių bijau, bijau, bijau! 

Jis nunešė ją į lovą ir paguldė. 

Kitą rytą, išvykdamas į vaistinę, jis prabilo: 

— Grįšiu apie šeštą, apie tą patį laiką, kada 
atvyks čia daktaras Kėdė ir jo ponia Vyšnelė. 
Turėk paruoštą stalą. Še pinigų, nueik į paukš- 
čių krautuvę, nupirk riebią žąsį. Išrink gerą. Jie 
mėgsta žąsieną. 

Jis padavė žmonai dvidešimt penkis centus. 
Teklė vartė pinigą, norėjo ką sakyti, bet nepra- 
sižiojo. Ji nebuvo jau tikra, ar už dvidešimt pen- 
kis centus pirksi ar nepirksi žąsį. 

Paukščių krautuvėje ji ilgai dairėsi, žiūrėjo, 
kaip vyras kapoja vištų galvas, kaip vištos kaišo 

snapus pro vielas iš narvų ir žiūri į kaladę, kur 
nukertamos jų draugių galvos. Ir ji mąstė, kad 
vištoms narvuose būtų lengviau laukti savo ga- 
lo, jei jos nematytų kruvinos kaladės. Paukščių 
kvarksėjimai, visoki riksmai suko Teklei galvą. 
Negreitai ji išsirinko didelį žąsiną. 

— Man šitą, — ji parodė jaunam pardavė- 
Jis 

Vyras pasvėrė paukštį. 

— Aštuoni doleriai, — jis tarė. 

— Aš turiu tik dvidešimt penkis centus. Ką 
galiu čia nupirkti už tiek? — ji ramiai klausė. 

Jaunas vyras tvirtai pažvelgė į moterį. Ji 
buvo nepaprastai apsivilkus ir neatrodė jam, kad 
būtų beprotė. Jis pamanė, kad moteris juokauja. 
Tai ir jis jau juokdamasis tarė: 

— Už tiek galiu tamstai duoti didelį maišą 
vištų kojų. 

— Tai duok, — rimtai atsiliepė Teklė. 

Vyras nuėjo į užpakalį krautuvės, kur buvo 
verčiama į statinę nukirstos paukščių kojos ir 
galvos, prikimšo popierinį maišą ir padavė Tek- 
lei. Jai pasirodė, kad tiek kojų netilps į jos didįjį 
puodą, bet tylėdama išėjo. 

Namie ji labai pasišventusiai nuplovė vištų 
kojas, tamsesnes vietas dar peiliu nuskuto. Bu- 
vo pradėjus galvoti nupjaustyti nagus, bet jau 
nebebuvo laiko. Vištų kojas ji suvertė į didijį 
puodą; paskui įpylė svarą ryžių, kurių turėjo na- 
mie, dar įbėrė kažin kokių prieskonių ir užkaitė. 

Kai puodas pradėjo kunkuliuoti ir kiek pa- 
virė, visi kambariai pritvinko nemalonaus kva- 
po. Teklė užuodė dvoką ir rūpinosi, kad augš- 
tiem svečiam gali nepatikti. Bet kambarių ne- 
vėdino. 

Provizorius Adomas Vilkas savo mašina par- 
sivežė daktarą Kėdę ir jo ponią Vyšnelę. Teklei 
svečiai pasirodė malonūs ir nebaisūs žmonės. Jie 
švelniai, gražiai kalbėjo. Tiesa, jie kalbėjo apie 
praeitį, kuri Teklei nebuvo žinoma ir nerūpėjo. 
Bet Teklė manė, kad ir tai savo vietoje, nes seni 
žmonės tik ir tekalba apie praeitį. Tikrai malo- 
niai suskambėjo Teklės ausyse, kai Vyšnelė, gi- 
liai atsidusus, akcentuodama pasiaubė: 

— Paliksime pasaulį be kultūros ir dainos. 

Tačiau malonūs veidai ir linksma kalba tru- 
ko tik valandėlę. Greitai daktaras ir Vyšnelė 
pradėjo dairytis, žvilgčioti vienas į kitą ir uos- 
tyti orą. 

— Oras sunkus. Kodėl nepaleidi vėdyklių, 
Teklyte? — prabilo provizorius. 

Lauke buvo vėsu, kiek šalta, bet jis pravėrė 
langus. 

Svečius pasodinus salone, Teklė išėjo į vir- 
tuvę ir į valgomąjį baigti stalo, kuris jau buvo 
uždengtas gražia, raštu išsiuvinėta staltiese, ap- 
dėtas gėlėtom lėkštėm ir sidabru. Padaryta tai- 


syklingai — šakutės lėkščių kairėje, peiliai ir 
šaukštai dešinėje, servetaitės gražiai sulanksty- 
tos. Matei, kad provizoriaus žmona žino, kas kaip 
turi būti. 

Kai provizorius vedžiojosi daktarą ir solistę, 
rodydamas savo namą, Vyšnelė pastebėjo stalą 
ir palaikė jį esant skoningai paruoštą. Bet vir- 
tuvėje pradėjo sukti jos vidurius, o vyrų nosis 
pagavo akėti kažin koks nežinomas, piktas kva- 
pas. 

— Ką verdi, Teklyte? — klausė provizorius. 

— O, ogi, tokį naują patiekalą — japonišką 
nagieną, — atsakė Teklė. 

— Liepiau nupirkti žąsį. 

— Žąsis buvo per sunki nešti namo. 

Adomas Vilkas tuojau išsivedė svečius iš 
virtuvės. 

— Mano Teklytė, vargšė, labai serga, — jis 
tarė už durų. 

Netrukus Teklė pakvietė garbingus svečius 
prie stalo, kur jau stovėjo pripilti stiklai raudo- 
no vyno. 

Teklė atnešė didelį garuojantį indą, su kau- 
pu priverstą “japoniškos nagienos': vištų nagų 
su ryžiais. 

— Prašau, sveteliai, — ji lengvai tarė. 

Vyšnelė pirma pasisėmė į savo lėkštę šaukš- 


tą naujo patiekalo. Pamačius paukščių nagus, 
kurie buvo nušutę nuo pirštų, užuodus piktesnį 
dvoką, atsistojo ir sušuko: 

— Tragedija! Baisi tragedija! Tragedija! 

Atsistojo Dr. M. Kėdė. 

— Mielas Adomai, ką pikta aš tau padariau? 
— jis klausė. 

— Kas čia negerai? Ko trūksta? — klausė 
Teklė. 

— Viskas gerai, nieko netrūksta. Bet tu, 
Teklyte, esi baisiai pavargus, eik truputi prigul- 
ti, — kalbėjo Adomas Vilkas. 

— Einame, — tarė daktarui Vyšnelė. 

— Aš pavešiuų, — pasisiūlė provizorius. 

— Nereikia, —atsakė gydytojas Mikas Kėdė. 

Vistiek provizorius Adomas Vilkas išleido 
svečius į kiemą. 

— Mano Teklė sunkiai serga. Nenoriu, bet 
turėsiu atiduoti į bepročių namus, — pasiskundė 
daktarui Adomas Vilkas. 

— Rytoj, ar kada galėsi, atvežk ją į mano 
kabinetą. Aš padėsiu tau reikalą lengvai sutvar- 
kyti, — pasisiūlė Dr. M. Kėdė. 

— Taip aš galvojau, — sutiko provizorius. 

Už dviejų savaičių Teklė, trečioji Vilko žmo- 
na, buvo uždaryta bepročių namuose. 


J. ŠOLIŪNAS 


AKMENSKALDYS 


Jau nuo pirmos rasos kritimo 
Tašiau aš akmenis ant smėlio, 

Bet vėjas jį išpustė, 

Ir grimzdo iškalti paminklai 


Ir skeveldros, 


O diena man darėsi rūsti, 

Nebesuprantama, 

Nors mano kojas šildė smiltys. 
Paskum aš pririnkau kriauklių, 
Kuriose maži perlai dar augo. 

Ir akmeniniai kūjo smūgiai 

Vėl kėlė miegančius artojus, 

Bėgo miesto gatvėm, 

Kabinosi lyg apynys 

Į mirusių varpų dūžius. 

Aš nebegirdėjau smūgių. 
Nudriskusias skeveldras tik skaičiavau 
Ir pūsles ant savųjų rankų. 

Klausiausi žingsnių aš tylos, 

Pareinančios iš nuvargusių laukų. 
Tada padėjau ašen kūjį, 

Akmuo nuskendo smėly, 


O saulė horizonte . 

ST. šŠALKAUSKIS KAIP “GYVAS ŽMOGUS“ 


KOKS šALKAUSKIS IšKYLA Iš ERETO PARENGTOSIOS MONOGRAFIJOS 


JUOZAS 


“Atvaizduosiu gyvą žmogų, o ne mirusį an- 
gelą" — tokiais žodžiais prof. dr. Juozas Eretas 
kreipėsi 1955 m. vasarą, pradėjęs telkti medžia- 
gą filosofo bei pedagogo, ateitininkų ideologo, 
nepriklausomos Lietuvos Vytauto D. universite- 
to paskutinio rektoriaus prof. dr. Stasio Šal- 
kauskio monografijai. Tai buvo teisingas nusi- 
statymas imtis istoriko uždavinio, o ne panegiri- 
nės publicistikos: “mums reikia tikrovės, ne le- 
gendos" (monografijos pratarmė, IX). Nėra pras- 
mės mitiškai heroizuoti nei gyvųjų, nei mirusių- 
jų, iš žmonių darant angelus. Žinoma, nė legen- 
diškai perdėtos pagyros nebegali mirusiųjų nei 
įžeisti, nei sudemoralizuoti. Tačiau angeliniai 
mitai atsikeršija patiems tiems, kurie juos ku- 
ria, nes, užuot gyvų Žmonių, susikuriami šešė- 
liai, kurie, patys stokodami gyvybės, nebegali 
nieko savo pavyzdžiu veikti. Todėl iš tiesų tiek 
istorinės tiesos, tiek pedagoginės veikmės atžvil- 
giu yra svarbu gyvus išlaikyti ir tuos, kurie 
jau baigė savo gyvenimo kovas. Tai suprasda- 
mas, J. Eretas savo kolegos monografijai motu 
parinko paties Šalkauskio žodžius, kad net jubi- 
liejiniuose minėjimuose tenka laikytis “griežto 
objektyvumo ribų“ ir todėl ne bergždžiai pripa- 
sakoti “daug dalykų superlatyviniu laipsniu“, o 
atvaizduoti “gyvą žmogų, su jo teigiamybėmis 
ir trūkumais". 

1960 m. pasirodžiusioj monografijoj “Stasys 
Šalkauskis? (XXIV —— 278 psl.) J. Eretas savo 
kolegą aprašė su bičiulišku šiltumu, tačiau drau- 
ge su objektyviu rūpesčiu atskleisti jo asmenį, 
o ne kaupti tuščias pagyras. Šalkauskis vaizduo- 
jamas ne “superlatyviniu laipsniu“, o ta faktine 
medžiaga, kurią autoriui pasisekė surinkti. O tą 
pagarbą, kuria Šalkauskį supo jo kolegos bei 
studentai, monografija perduoda jų pačių, kaip 
liudininkų, žodžiais, anksčiau spaudoj paskelb- 
tais ar dabar monografijai parašytais. 

Tačiau apskritai išvengti “superlatyvinio 
laipsnio" dar nereiškia iš tiesų gyvą žmogų at- 
skleisti. Nepasiduoti panegirinei aistrai yra leng- 
viau negu pajėgti didelę asmenybę tinkamai su- 
prasti ir atvaizduoti. Kiek šis uždavinys pavyko 
mūsų aptariamajai Šalkauskio monografijai? Mo- 
nografijos autoriui uždavinys buvo nelengvas 

tiek dėl paties Šalkauskio asmens, tiek dėl me- 
džiagos stokos. Atsižvelgiant į uždavinio savyje 
sunkumą ir į šio meto sunkenybes medžiagai 
sutelkti, galima nuoširdžiai pasidžiaugti, kad J. 
Eretas savo užsimojimą gerai ištesėjo: ateitinin- 
kijai ir apskritai lietuviškajai visuomenei yra 
pateiktas gyvas Šalkauskis. 


2. 


Uždavinys atvaizduoti šalkauskį “gyvu žmo- 
gumi" buvo nelengvas visų pirma dėl to, kad jo 
gyvenimas nebuvo dramatiškas išoriniais įVvy- 
kiais. Bepigu gyvą atvaizduoti tą, kurio pats gy- 
venimas yra pilnas įvykių. O. Šalkauskio gyveni- 
mas iš esmės buvo ramus akademiniam darbui 
atsidavusio profesoriaus gyvenimas, savo scena 
visų pirma turėjęs darbo kabinetą ir universite- 
to auditoriją. Tiesa, Šalkauskis nebuvo susitel- 
kęs ties abstrakčiomis teorinėmis problemomis, 
o visą laiką savo rūpesčiu turėjo gyvenimo tik- 
rovę. Kaip A. Maceina teisingai apibrėžė, Šal- 
kauskis buvo gyvenimo filosofas. Tačiau vis tiek 
Šalkauskis buvo ir liko filosofas. Gyvenimo fi- 
losofu jis buvo kaip ideologas, atseit, minties 
vadas. Betarpiškoj gyvenimo kovoj jis mažai 
dalyvavo: sutikęs atsistoti ateitininkijos prieša- 
kyje trejus metus (1927 — 30) ir per tą laiką 
parengęs jos ideologijos filosofinį suformulavi- 
mą, skubinosi susirasti sau įpėdinį ir pasitraukti. 

Kadangi Šalkauskis beveik nesireiškė viešą- 
ja visuomenine veikla, tai jo gyvenimas ir sto- 
koja to dramatizmo, kurio suteikia viešojo gy- 
venimo kovos. Sakysime, Šalkauskiui neteko nė 
į kalėjimą pakliūti, kaip Pr. Dovydaičiui ar pa- 
čiam J. Eretui, nors ir jis buvo nemažiau griež- 
tai nusistatęs prieš diktatūrinį režimą. Nedaug 
jam teko būti ir spaudoje dergiamam, nors 
savo pažiūras jis visada drąsiai išpažino. Ta- 
čiau iš tiesų dramatizmo nestokojo nė Šalkaus- 
kio gyvenimas, tik jo atveju dramatizmas bu- 
vo kitokio pobūdžio. Kai visuomenės veikėjui 
jo gyvenimą dramatišką padaro kova su prieši- 
ninkais, tai minties žmogui jo gyvenimą drama 
paverčia neišvengiamas idealinių vizijų suduži- 
mas gyvenimo tikrovėje. J. Eretas subtiliai su- 
vokė Šalkauskio gyvenimo dramą kaip “filosofo 
dalią“ ir “vado idealisto tragizmą"". 


Šalkauskio gyvenimo drama iškyla jau pla- 
nuotojo Romuvos sąjūdžio likime (73 — 78). Bai- 
gęs filosofijos studijas Šveicarijos Fribourgo ka- 
talikų universitete, Šalkauskis grįžta nepriklau- 
somą gyvenimą kuriančion Lietuvon su nusista- 
tymu vykdyti “tautinį auklėjimą per filosofiją“, 
būtent, "pritaikyti visą mūsų auklėjimą prie 
augšto tautos idealo“. Šalkauskis žiūrėjo į Lietu- 
vą kaip į tautą, kuriai praeityje nebuvo lemta 
savo galimybes realizuoti, ir todėl ypatingai kė- 
lė uždavinį išauklėti ateities kartas nusikračiu- 
sias menkavertiškumo jausmo ir nusiteikusias 
kūrybinei iniciatyvai. Šiam uždaviniui vykdyti 
jis planavo intelektualinio elito Romuvos sąjū- 
dį. Per K. Pakštą paremtas JAV lietuvių katali- 
kų (teikiu šią žinią iš J. B. Šoliūno, kuris buvo 
pagrindinis rėmėjas), Šalkauskis išleido beveik 
jo vieno prirašytus du “tautinės kultūros ir pil- 
nutinio gyvenimo laikraščio“, pavadinto Romu- 
va, numerius (1921 — 22), ir tuo viskas baigėsi. 
Nors jau pirmajame Romuvos numeryje buvo 
sistemingai parengta sąjūdžio ideologija, sąjūdis 
nesusikūrė. J. Ereto žodžiais, Šalkauskis “atsidū- 
rė ties pirmųjų savo vilčių griuvėsiais? ir atsi- 
stojo prieš klausimą, ar tėvynė “iš viso nori 
klausyti savo filosofo“ (78). 


1927 m. išrinktas ateitininkų vyriausiu va- 
du, Šalkauskis ateitininkų ideologijai suteikė to- 
kią sistemingą principų bei pareigų išraišką, kad 
šiuo atžvilgiu vargiai bet kuri katalikų organi- 
zacija galėtų ir svetur lenktyniauti. Bet ar ideo- 
logijos suformulavimas bei susisteminimas daug 
pakeitė pačius ateitininkus? Monografijoj pla- 
čiau liečiamas tik Šalkauskio incidentas su dau- 
guma ateitininkų dėl moderniųjų šokių. Šis inci- 
dentas iš tiesų labiausiai išpopuliarėjo dėl to, 
pirma, kad jis lietė apčiuopiamai konkretų rei- 
kalą, ir dėl to, antra, kad šiuo klausimu daugu- 
ma jautėsi faktiškai teisesnė už savo ideologą. 
Atrodo, kad ir monografijos autorius laiko Šal- 
kauskį perdaug absoliučiai klausimą kėlusį. Ga- 
lima su tuo sutikti. Svarbiau šį incidentą ir pa- 
tiems nesuabsoliutinti, lyg tik šiuo atveju jo va- 
dovauta organizacija būtų suteikusi Šalkauskiui 
rūpesčio, kaip gali sugestionuoti tik šiuo inci- 
dentu iliustravimas monografijos skirsnio, skirto 
išskleisti “vado idealisto tragizmui“ (139 
142). 


Šalkauskiui skaudėjo, kad apskritai ateiti- 
ninkai nepakyla augščiau “nesusipratusios bei 
inercinės masės“. Pasitraukdamas iš vyriausio 
vado, ateitininkų vyr. valdybos 1930 m. atsišau- 
kime jis įpareigojo kitą penkmetį eiti “į aiškią 
vertikalinio augimo liniją augštyn ir gilyn". Kai 
nebuvo “net jaučiama, kad kas nors reikšmin- 
gesnio būtų daroma ta linkme“, po poros metų 
(1932) Šalkauskis kreipėsi į ateitininkus atviru 


laišku, kviesdamas į kultūrinį vajų. Monografija 
šį dramatišką Šalkauskio laišką paliečia labai 
trumpai ir, svarbiausia, net neužsimena, kad šis 
kvietimas į kultūrinį vajų drauge ėjo su griežtu 
pasmerkimu to politinio aktyvizmo, kuris dengė- 
si KAKo (Katalikų Akcijos Komiteto) vardu. 
Monografijoj tai visiškai nutylima, o sakoma, 
jog šiuo laišku “Šalkauskis nuplėšė kaukę nuo 
autokratiško režimo veido“ (138). Nors ir šiame 
laiške yra opozicijos diktatūriniam režimui, kaip 
visuose Šalkauskio raštuose, tačiau šis laiškas 
buvo skirtas ne “nuplėšti kaukę" režimui, o per- 
spėti, kad katalikų akcija neplaktina su politine 
akcija ir kad šioj pastarojoj taip pat nelygsta- 
mai galioja švarių priemonių reikalavimas. To- 
dėl Šalkauskis kvietė ateitininkus į kultūrinį va- 
jų ir sąmonino, jog “iš pradžios turi eiti dori- 
nis kilnumas kovoje ir tik paskui gali ateiti tik- 
ras laimėjimas, bet ne atvirkščiai". 


Kaip rimtai Šalkauskis ėmė šį savo laišką, 
liudija jo baigiamasis sakinys: “Žodis tartas. 
Ar taps jis kūnu? — Štai klausimas, nuo kurio 
priklauso tolimesnis pasitikėjimas ateitininkų 
organizacija“. Nevienam šis laiškas, smerkęs ne- 
legalios politinės akcijos metodus ir siūlęs kata- 
likams M. Gandhi kovos metodus, atrodė nema- 
žiau stokojąs tikrovės jausmo negu ankstesnis 
išėjimas kovon prieš vad. moderniuosius šokius. 
Atskiras klausimas, kiek buvo pagrindo tokiam 
aštriam KAKo pasmerkimui ir kiek apskritai 
teisu pogrindinę veiklą laikyti nešvarią. Tačiau 
pagrindiniai Šalkauskio principai neabejotinai 
buvo teisingi. Kiek jie iš žodžio tapo kūnu? Nors 
KAKo veikla po Šalkauskio laiško tuojau nutilo, 
tačiau pozityviai tokio kultūrinio vajaus, kaip 
siūlė Šalkauskis, organizuoti niekas nė nepradė- 
jo. Čia visų pirma slypėjo “vado idealisto tra- 
gizmas", o ne moderniųjų šokių incidente. 


Ilgus metus skaudžiai besisielojęs katalikų 
inerciškumu, pagaliau sulauktą kūrybinę inicia- 
tyvą kolektyvinėj deklaracijoj “Į organiškos 
valstybės kūrybą" (N. Romuva 1936 nr. 8-9) 
Šalkauskis sutiko, J. Ereto žodžiais, “ne vien 
nuoširdžiu sveikinimu, bet tiesiog džiaugsmingu 
pritarimu“ (185). Tą tobulesnės valstybės san- 
tvarkos deklaraciją buvo parengęs 16 asmenų 
kolektyvas (J. Ambrazevičius, Pr. Dielininkai- 
tis, A. Maceina ir kt.), kurio dalyvių didžiąją da- 
lį sudarė buvusieji Šalkauskio mokiniai. Kai se- 
nosios dvasios katalikų politikai minimą dekla- 
raciją sutiko nepalankiai, tai Šalkauskis sveiki- 
no “brangiuosius draugus romuviečius" ir jiems 
rašė: “Man nėra reikalo įsijungti į jūsų sąjūdį, 
nes aš esu jau buvęs jo ištakose ... Bet iki šio- 
lei mano kelias buvo beveik vienišo kelias" (N. 
Romuva 1936 nr. 11). Kaip J. Eretas konstatuo- 
ja, šiuo atveju “Šalkauskio žodis labai skyrėsi 

nuo įprasto jam kritiško susilaikymo“, nes “tai 
tikrai buvo jo išsiilgtoji naujoji karta“ (185). 
Bet, kaip toliau J. Eretas pastebi, dėl šio prisi- 
jungimo prie jaunųjų katalikų Šalkauskis “per 
kelias savaites susilaukė daugiau priešų negu li- 
gi tol per visą gyvenimą“ (187). 

Kol Šalkauskis vykdė katalikų savikritiką, 
tol kritikuojamieji tik tyliai pamurmėdavo, o 
priešininkai jį net pagirdavo. Bet kai tik Šal- 
kauskis su visu autoritetu ir visu entuziazmu 
pasisakė už jaunųjų katalikų intelektualų dekla- 
raciją, diktatūrininkų spauda, anksčiau nuleisda- 
vusi negirdomis jo niekada neslėptą opoziciją 
diktatūrinei valstybei ir apskritai fašistiniam 
nacionalizmui, dabar šoko jį pulti aršiau net už 
pačius deklaracijos autorius. Kampanijai prieš 
Šalkauskį vadovavo jo kolega humanitarinių 
mokslų fakulteto filosofijos profesorius Iz. Ta- 
mošaitis, tuo laiku redagavęs “Vairo? žurnalą. 
Susidūręs su tiesos nepaisančia demagogija, Šal- 
kauskis ryžosi netylėti, nes “nereagavimas į kri- 
tiką sudaro pas kritikus nebaudžiamumo nuotai- 
ką, o tai, žinoma, demoralizuoja žmones“. Net 

keturiais straipsniais (N. Romuvoje), nusitęsu- 
siais ligi 1936 m. rudens, Šalkauskis bandė savo 
kritikų polemiką logiškai sudrausminti. Gaila, 
kad monografija (šiaip skyrusi Šalkauskio ryšiui 
su "jaunųjų deklaracija“ atskirą skirsnį) šią po- 
lemiką užsimena tik bendrais žodžiais, nepaci- 
tuodama, kokio dergimo Šalkauskis buvo susi- 
laukęs (matyti, nebuvo pasisekę gauti šaltinių). 
Kiek šioje polemikoje Šalkauskio priešininkai 
naudojosi beatodairine demagogija, teko ir man 
pačiam, tada dar studentui, patirti. Kai “Naujo- 
joj Romuvoj" išspausdinau humanitarinių moks- 
lų fakulteto filosofijos žurnalo “Eranus" recen- 
ziją, to žurnalo redaktorius Iz. Tamošaitis pole- 
mikoje su Šalkauskiu aštriai piktinosi “slapuku 
recenzentų" (mano pavardę insinuuodamas kurio 
nors iš teologijos - filosofijos fakulteto dėstyto- 
jų slapyvardžiu). Man pačiam nereikėjo aiškin- 
tis, nes pats Šalkauskis vieno savo straipsnio 
baigiamajame prieraše paaškino: “Galiu Iz, Ta- 
mošaitį painformuoti, kad “slapukas recenzentas! 
yra visai realus individas ir sykiu asmuo, pasi- 
rašęs po recenzija nuosava, jo pase pažymėta pa- 


varde. Jis yra dar jaunas, tik šiek tiek spaudoje 
pasireiškęs žmogus ir nepriklauso prie tų, kurie 
turi pusę tuzino slapyvardžių“ (N. Romuva 
1936 nr. 31-32, 607). 


Nuoširdžiai parėmęs jaunosios katalikų in- 
telektualų kartos visuomeninę iniciatyvą minėto- 
sios deklaracijos gynimu ir aktyviu įsijungimu 
į "XX Amžiaus“ dienraščio bendradarbius, po 
poros metų (1938) Šalkauskis pats pradėjo gy- 
vosios dvasios sąjūdį, kurį monografija aprašo 
skirsniu “Sekminių ugnis“ (221 — 229). Gyvo- 
sios dvasios mintis nušviečia visą Šalkauskio 
ideologinį rūpestį. Sielodamasis teisingu gyveni- 
mo keliu, Šalkauskis formulavo ideologinius 
principus ne tik ateitininkams, bet ir skautams, 
moterims, menininkams etc. Net savo straipsnius 
"XX Amžiui“" jis pavadino bendra antrašte 
“Medžiaga XX Amžiaus ideologijai". Tai liudija, 
kaip giliai, beveik sokratiškai, Šalkauskis tikėjo, 
jog teisingam gyvenimui reikia žinoti, kas yra 
teisinga. Iš antros pusės, kadangi ideologinė tie- 
sa pačia savo esme reikalauja būti ne tik žino- 
ma, bet ir gyvenama, tai nei atskiram žmogui, 
nei organizacijai nepakanka tik turėti suformu- 
luotą ideologiją ir ją formaliai pripažinti. Kaip 
pats Šalkauskis skaudžiai nurodė, kas tik žo- 
džiais pripažįsta idealus, tas “faktiškai jokių 
augšiųjų idealų neturi". Tik tas turi idealus, ku- 
ris jiems “nesuinteresuotai tarnauja“. Gyvoji 
dvasia yra visų ideologijų versmė, ir visa, ko ji 
negaivina, tėra negyvi žodžiai, “tušti garsai be 
realaus turinio“. Todėl paskutiniu savo viešu 
kreipimusi Šalkauskis ir skelbė: “mums nereikia 
naujų organizacijų, mums reikia gyvosios dva- 
sios", kuri, kaip “sielos degimas idealo akivaiz- 
doje'', yra dvasinės jaunatvės pagrindas ir laidas. 
Susilaukęs entuziastiško pritarimo, ypatingai iš 
jaunosios kunigijos su kun. Stasiu Yla prie- 
šakyje, Šalkauskis tikėjosi, kad jo pradėtasai gy- 
vosios dvasios sąjūdis gaivins mūsų tautos dva- 
sinę jaunatvę. Su patosu, bet ne be pagrindo J. 
Eretas skelbia, kad istorikas, kuriam rūpės dva- 
sinė tautos raida, turės 1938 m., kaip Gyvosios 
Dvasios metus, laikyti “pačiais kilniausiais Lie- 
tuvos nepriklausomybės laikais“ (229). Juo tra- 
giškiau, kad vos už poros metų nuo Šalkauskio 
užsimojimo Lietuvą uždegti “Sekminių ugnimi“ 
buvo lemta kraštą užtvinti antikristiniam bolše- 
vizmui. Vos metus išrektoriavęs, užėjusių bol- 
ševikų Šalkauskis buvo ne tik iš pareigų atleis- 
tas, bet ir iš universiteto pašalintas. Bolševi- 
kams pasitraukus, laikinoji Lietuvos vyriausybė 
Šalkauskį grąžino universitetan, bet jo sveikata 
nebeleido paskaitų pradėti. Pasitraukęs pas moti- 
ną į Šiaulius, ten ir mirė (1941 gruodžio 4), Lie- 
tuvą slėgiant nacinei okupacijai, o pasaulyje 
siaučiant karui, kuriame nė vienos pusės laimė- 


jimas nežadėjo žmonijai tikros taikos. Šiuo niū- 
riu istoriniu momentu sulaukta mirtis dar labiau 
išryškina Šalkauskio gyvenimo dramą. 


3. 


Kaip Šalkauskio gyvenimas yra dramatiškas 
ne išoriniais įvykiais, taip ir pati jo asmenybė 
yra būdinga ne vadinamuoju spalvingumu, o 
vientisumu bei paprastumu. Monografijos auto- 
rius pratarmėje su pagrindu pastebi, kad nebuvo 
lengva Šalkauskį atvaizduoti “realiai? dėl to, 
jog “balta spalva biografams pati nedėkingiau- 
sia". Iš tiesų, laukdami “gyvo žmogaus“, papras- 
tai laukiame tobulybės atsvėrimo vienokiomis 
ar kitokiomis ydomis, kurios atitinkamai “nu- 
spalvintų" ir “sugyvintų" asmens portretą. O 
Šalkauskiui “žymiai trūksta tų sielos raukšlių, 
psichinių mislių, keistumo, dėmelių, tų ideologi- 
nių išsilenkimų ir tų privatinių staigmenų, ku- 
rios niuansuoja kiekvieną portretą“ (IX). Šal- 
kauskis brendo vis gilėdamas dvasine savitvar- 
da, o ne kriziniais lūžiais. Iš Šalkauskio vaikys- 
tės brolis Algirdas pasakoja, kaip jis “lavinęs 
valią" ilgesnį laiką kampe stovėdamas ant vie- 
nos kovos (11). Studijų Fribourge kolegė O. 
Krikščiūnienė liudija, kad “kitiems jis buvo švel- 
nus ir malonus, sau gi kietas" (49). Toks jis li- 
ko visą gyvenimą. Paties monografijos autoriaus 
prisipažinimu, studijų metais Šveicarijoj sutik- 
tas Šalkauskis jam atrodė “toks tobulas, jog pra- 
džioje bijojau, kad jis galės mane kuo nors ap- 
vilti" (47). Bet Šalkauskis visiems liko ligi ga- 
lo toks pat, koks iš pradžios atrodė, nes toks jis 
ir buvo: paprastas ir kuklus, žinąs savo vertę, 
bet visiškai svetimas tuštybei; nuoširdžiai šil- 
tas Žmogui, bet niekada nepataikaująs; tiesus 
su visais ir džentelmenas net su gyvenime neiš- 
vengiamais priešininkais; kietai ginąs tai, kuo 
buvo įsitikinęs, ir pats ištikimai to besilaikąs; 
nesutinkąs apsiimti to, ko sąlygos neleidžia, bet 
skrupulingai vykdąs įsipareigotus uždavinius; 
asmeniškai uždaro gyvenimo žmogus, bet visą 
gyvenimą savo būdu tarnavęs tautai; giliai reli- 
gingas, bet “toli nuo davatkiško pamaldumo“ ir 
nedemonstravęs savo religinės praktikos; gilaus 
proto intelektualas ir tauraus gyvenimo žmogus. 
Todėl, nors vengdamas viešumos ir nejieškoda- 
mas nei garbės, nei populiarumo, Šalkauskis 
savaime, pačia savo asmenybe, buvo autoritetas 
visiems, kurie jį pažino. 

Būti autoritetu pačiam žmogui (ty. pačia 
savo asmenybe) yra nepalyginamai daugiau ne- 
gu turėti autoriteto dėl visuomenėje užimamos 
vietos, paskelbtų veikalų, atliktų darbų etc. 
Neginčijamai Šalkauskis turėjo didelio autori- 
teto ne tik katalikuose, bet ir visoje tautoje 
kaip filosofas bei pedagogas, kilnus ideologas 


307 


etc. Tačiau drauge Šalkauskis buvo ir pats auto- 
ritetas kaip pavyzdys, kuris liudija žmogišką- 
ją didybę ir žadina jos siekti. Šia prasme būti 
autoritetu tai būti tam tikru Zmogaus idealu. 
Todėl, kai J. Eretas rengiamai Šalkauskio mo- 
nografijai paprašė atsiminimų su perspėjimu 
“rašykite realiai", turėjau atsakyti, jog realusis 
Šalkauskis yra neatsiejamas nuo  idealiojo 
Šalkauskio. Argi idealybė nėra galima ir tikro- 
vėje? Visiškai nebūtų idealybės, jei ji būtų skir- 
ta tik “mirusiems angelams". Ir tikrovėje yra 
žmonių, kurių iškovotasai realumas drauge yra 
tam tikros idealybės įkūnijimas. Savajame aka- 
demiko ir ideologo pašaukime tokiu idealiu žmo- 
gumi buvo ir Šalkauskis. Idealųjį žmonišku- 
mą realizuojąs gyvenimas krikščioniškuoju po- 
žiūriu vadinamas šventu gyvenimu. Monogra- 
fijai perdaviau liudijimą, jog po Šalkauskio mir- 
ties prel. prof. Pr. Kuraitis (žmogus “sausas 
tomistas", kritiškai nusiteikęs ir nespartus pulti 
į sentimentalų entuziazmą) pasisakė meldžiąsis 
i jį, tikėdamas jį esantį tarp tų, kurie garbina- 
mi altoriuose kaip krikščioniškieji didvyriai. Nė 
vieno kito atveju nebūtų buvę galima to nei 
rimtai sakyti, nei rimtai klausytis. Šalkauskio 
atveju tai neskambėjo naiviai, nes neginčijamai 
jo gyvenimas pasižymėjo nekasdieniniu skaid- 
rumu. Arčiau Šalkauskio nepažinusiesiems tai 
visa gali atrodyti patetiškais žodžiais. Visada 
žmogiškoji didybė atrodo patetiška, kada žiūri- 
me į ją iš kasdieniškos pilkumos. Todėl ir Šal- 
kauskis, kasdieniškai sutinkamas, atrodė toks 
“nežemiškas", nors ir būdamas pačiu papras- 
čiausiu ir kukliausiu žmogumi. Visada žmo- 
giškoji didybė yra paprasta, nes tik tada ji yra 
tikra, kada ji yra įaugusi į kasdienybės pa- 
prastumą. 


Nors ir užsimojęs Šalkauskį tik “realiai'"' at- 
vaizduoti, monografijos autorius neaptiko nei 
"spalvų" (“balta spalva“ yra pati biografui 
nedėkingiausia dėl to, kad iš tiesų ji nėra spal- 
va), nei “dėmių". Būdinga, kad J. Eretui ne- 
pavyko surinkti nė anekdotų Šalkauskio biogra- 
fijai, nors jis, kreipdamasis į liudininkus, buvo 
įsakmiai juos pabrėžęs: “užtenka kelių puslapių, 
charakteringų anekdotų“. Anekdotai yra taikli 
priemonė žmogui charakterizuoti, o ypačiai “su- 
gyvinti" didžiuosius žmones. Šituos pastaruosius 
anekdotai lyg priartina mums, nutraukdami iš 
augštumos į mūsų įprastinę tėviškę — kasdie- 
nybę. Visada smagu rasti komizmo žmogaus 
didybėje, būtent, matyti ją atsidaužusią į žemę, 
į tikrovę. Tačiau Šalkauskiui būdinga ne tik 
humoro bei satyros, bet ir anekdotų apie save 
stoka. Jei yra anekdotinių atvejų, susietų su 
Šalkauskio asmenimi, tai tik ta prasme, kad vie- 
nokios ar kitokios komiškos situacijos buvo susi- 

dariusios jo akivaizdoje. Bet tai nėra anekdotai 
apie jį patį. Priešingai, tokiais atvejais Šalkaus- 
kis nesileido į juoką, o rodė subtilaus takto ir 
jautraus užjautimo (pačiam komiškų situacijų 
didvyriui jos yra greičiau tragiškos, net ir ta- 
da, kai nepiktai juokiamasi, nes vistiek juokia- 
masi ne tik iš situacijos, bet ir iš paties Žmo- 
gaus). Nors vieną kitą atvejį iš Šalkauskio bio- 
grafijos J. Eretas ir pavadina anekdotu, komiz- 
mo centre yra kiti, ne pats Šalkauskis. Būdin- 
giausias pavyzdys yra  monografijoj smagiai 
aprašyta rimtų žmonių komiška akcija Šalkaus- 
kį atkalbėti nuo vedybų. Laikiusieji Šalkaus- 
ki “savotišku kunigu be kunigystės“ (146) ne- 
galėjo įsivaizduoti, kaip Šalkauskis gali ''susi- 
tepti" šeima, ir sudarė net specialią komisiją jam 
perkalbėti. Komiška situacija baigėsi šalkauskiš- 
kai paprasta atomazga: kantriai Palangos pajū- 
ryje išklausęs, kokiam žalingam sumanymui jis 
pasiryžęs, parodė į besileidžiančią saulę ir ra- 
miai pasakė: Žiūrėkite, koks gražus saulėleidis 
ant Baltijos jūros (149). 


Šis anekdotas yra būdingas Šalkauskio le- 
gendai. Kiek iš vienos pusės Šalkauskis buvo 
daugiau garbinamas negu klausomas, tiek iš 
antros pusės jo garbinimas rėmėsi labiau nai- 
viu įvaizdžiu negu tikru vaizdu. J. Eretas su 
taiklia ironija pastebėjo, kad daugelio savo 
gerbėjų akyse Stasys Šalkauskis buvo “būty- 
bė, kuri tik ant pirštų galų eina per gyveni- 
mą ir kurios kakta siekia žvaigždes“ (146). Bu- 
vo komiška Šalkauskį įsivaizduoti negalinčiu iš 
savo augštumos nusileisti į žemę šeimai sukurti. 
Bet darosi greičiau tragiška, kai per laiką 
žvaigždes ima pakeisti salono liustros, Šalkaus- 
kį iš tiesos vyro perkeičiant salono šventuolė- 
liu, kuris lygiai viskam maloniai šypsojosi, 
niekuo nepasipiktindamas ir niekam nemalonu- 
mo nepadarydamas “netaktiškai" tiesiu žodžiu. 
Šitaip  “legendiškai" Šalkauskį prisimenant, 
jaučiamasi pamotei paliktais našlaičiais ir ilgi- 
masi '“pavėsio", kuriame “buvo taip tikra". Jau- 
čiamasi, jog be galo gerbiama Šalkauskio di- 
dybė, o iš tiesų jieškoma tik savo menkystės 
pateisinimo. Nebuvo “taip tikra" Šalkauskio pa- 
vėsyje, nes jis ne dangų dengė, o šaukė į jo 
žvaigždes, ne ramybei laimino, o visą laiką ne- 
ramino, smerkdamas dvasinę inerciją, kūrybinės 
iniciatyvos stoką, abejingumą kilniems princi- 
pams bei švarioms kovos priemonėms. Tą visą 
saloninę Šalkauskio legendą J. Ereto monografi- 
ja negailestingai išsklaido, parodydama, kad 
Šalkauskis buvo ne bejausmė būtybė, o gyvas 
žmogus, kuris mokėjo ir supykti (susidūręs su 
niekšybe ar dvasiniu bukumu), ir užsikirsti (ko- 
vodamas dėl to, ką laikė teisingu reikalu), ir 


įsižeisti (kur buvo pagrindo), dėl to dar savo 
baltos spalvos" nesuteršdamas dėmėmis. 


„Nors tipologiniu požiūriu Šalkauskį galima 
vadinti proto, o ne jausmo žmogumi, tačiau 
tai neteikia pagrindo jį vaizduotis “grynuoju 
protu". Visada “ramaus ir nesujaudinamo“ Šal- 
kauskio legenda yra sukurta to nesusipratimo, 
kuris tobulumą tapatina su bejausmiškumu. Nai- 
vus nesusipratimas emocijas laikyti netobuly- 
be, nes, priešingai, be jausmo nėra įmanomas 
jokių vertybių pergyvenimas. Jei žmogus iš vi- 
so stokotų jausmo, tai jis liktų aklas visoms 
vertybėms apskritai. Be gyvo jausmo nėra nė 
gyvo žmogaus, ir emocinis skurdumas liudija 
ne tobulumą, o žmogišką skurdumą apskritai. 
Todėl griauti Šalkauskio “ramybės" legendą nie- 
ku būdu nereiškia kėsintis į jo didybę. Prie- 
šingai, jei Šalkauskis iš tiesų būtų buvęs toks 
"“nesujaudinamai ramus“, tai liudytų jį buvus 
labiau ribotą negu tobulą. Ar visų prisimena- 
ma Šalkauskio “maloni šypsena“ nebuvo tik 
mandagi maniera kaip tik dėl to, kad ji liudijo 
Šalkauskio šiltą jausmą žmogui? O ar mažiau 
už visus jo raštus yra brangios tos “didelės 
ašaros" (241), kuriomis jis verkė bolševikų už- 
plūstosios tėvynės likimo? Ne stoiko abejingu- 
mas, 0 gilus jautrumas buvo būdingas Šalkaus- 
kiui, gyvąją dvasią apibrėžusiam ne apatiška 
ramybe, o “sielos degimu idealo akivaizdoje“. 
Ne emocijų stokojimas, o jomis kreipimasis į 
augštuosius žmogaus idealus ir tuo būdu dorinis 
joms viešpatavimas charakterizuoja Šalkauskio 
asmenybę. 


Be anekdotų ir be legendos, Šalkauskis iš- 
kyla gyvas žmogus iš monografijoj sutelktų liu- 
dymų dėl to, kad jis pats buvo gyvas žmogus. 
Gyvas žmogus ne banalia spalvingų ydų pras- 
me, o savo gyva dvasia, degusia tiesos jieškoji- 
mu ir kilniu jai tarnavimu. Apžvelgus visą J. 
Ereto surinktą medžiagą, ryškiai matyti, kad 
tiesa buvo ta vertybė, kurią Šalkauskis intensy- 
viausiai pergyveno. Todėl ir jo asmenybės ryš- 
kiausi bruožai yra nelygstamas teisingumas ir 
bekompromisinis tiesumas. Šiuose bruožuose iš- 
siskleidžia Šalkauskio tobulumas, kaip šiuose 
bruožuose apsireiškia ir nė vienam žmogui ne- 
išvengiamas ribotumas. Kada anksčiau Šalkaus- 
kio atveju kalbėjau apie tam tikrą idealybės 
realizavimą, nemaniau Šalkauskio idealumo ab- 
soliutinti. Nė vienas žmogus nėra ir negali bū- 
ti absoliučiai idealus. Idealybė yra neišsemia- 
ma. Kiekvienas žmogus ją vykdo savajame gy- 
venime tik tam tikrose ribose. Vienai vertybei 
tarnavimas neišvengiamai žmogų riboja kitų ver- 
tybių atžvilgiu. Tos pačios prigimties dova- 
nos, kurios yra mūsų talento pagrindas, drau- 
ge iškyla mūsų ribomis. Todėl niekas neišven- 


gia tam tikro vienašališkumo. Tai galioja ir 
Šalkauskio “teigiamybėms ir trūkumams", 

Entuziazmas tiesai, sintetinis pajėgumas ir 
drauge dorinis rūpestis Šalkauskį iš baigtosios 
teisės pažadino filosofijos studijoms ir toliau 
nulėmė jį moksliniam darbui universitete. Ne- 
laikydamas “idealo" žodžio galiojančio tik fan- 
tastinėms konstrukcijoms, priešingai, tikrais 
idealais lsikydamas tik tuos, kurie yra įmano- 
mMi tikrovėje vykdyti, laikau Šalkauskį lietuviuo- 
se idealaus mokslininko ir akademinio peda- 
gogo pavyzdžiu, skaidriai išskleidusiu mokslinį 
etosą. Tai nusiteikimas nelygstamai tarnauti 
tiesai, ją išpažinti augščiausia norma ir ją skelb- 
ti, nepaisant jokių oportunistinių sumetimų. 
Šalkauskis tai vykdė tiek rengdamas savo raš- 
tus, tiek dėstydamas universitete. 


Moksliniam darbui Šalkauskis atsidėjo su 
tikru entuziazmu, bet taip pat su sąžininga 
rimtimi ir didele atsakomybe. Todėl jam lengvai 
"nesirašė": kiekvienas paskelbtas darbas reika- 
lavo daug laiko. Jei Šalkauskis pasireiškė vie- 
nu iš pačių produktyviausių mūsų mokslininkų, 
nors ir būdamas silpnos sveikatos ir beveik vi- 
są laiką kamuojamas ligų, tai tik savo didelio 
darbštumo dėka. Daug (ir pačių pagrindinių vei- 
kalų) liko nepaskelbta, nes parašyti jam dar 
nereiškė galutinai parengti. Turiu mintyje vi- 
sus universitete skaitytuosius kursus. Visi jie 
buvo raštu parengti, naudojantis pagrindiniais 
šaltiniais, ir daugiau ar mažiau kūrybiškai iš- 
plėtoti. Bet Šalkauskis vis dar nerado jų pa- 
kankamai parengtų viešai skelbti. Net ir kultū- 
ros filosofijos kurso, itin kūrybiškai parengto, 
pasirodė tik santrauka (autoriaus priežiūroje 
parengta studento K. Barkausko). 

Lygiai rimtai bei sąžiningai Šalkauskis ėmė 
ne tik mokslinį darbą, bet ir akademinį moky- 
mą. Universitetas jam nebuvo tik pragyveni- 
mo šaltinis, ir savo akademiniam darbui jis są- 
žiningai skyrė visą reikalingą laiką. Nei į pa- 
skaitas, nei į pratybas, nei į egzaminus jis ne- 
žiūrėjo tik formaliai. Viskam jis skyrė sąži- 
ningą dėmesį. Ne tik jis iš anksto susipažinda- 
vo su seminariniais referatais, bet ir pasirašy- 
davo jų įvertinimą. Kiekvienam studentui egza- 
minuoti skyrė lygų laiką, nežiūrėdamas, su ko- 
kiu studentu tenka susidurti, gerai ar menkai 
pasiruošusiu. Kaip Šalkauskis buvo teisingas sa- 
vo sąžiningu pareigingumu, taip jis buvo teisin- 
gas ir savo objektyvumu. Pagarbus žodžiu, bet 
kiet:s reikalavimais, Šalkauskis visada pasaky- 
davo visa, kas tekdavo pasakyti, bet tai pasa- 
kydavo su tokiu pagarbiu objektyvumu, kad ne- 
būdavo galima įsižeisti, nė aštrios kritikos su- 
laukus. Net menkame referate jis stengdavosi 
surasti ką nors teigiama ir tai iškeldamas ne- 

leisdavo nusiminti nė patiems silpniausiems. 
Antra vertus, jei pasitaikydavo stipresnis refera- 
tas, tai ir vertinimas būdavo atitinkamai kie- 
tesnis, kad nebūtų pagundos pulti į išdidybę. 

Ir už universiteto sienų Šalkauskis pasi- 
žymėjo tuo pačiu griežtu teisingumu ir atdairiu 
tiesumu, tiek asmeniniame gyvenime, tiek vi- 
suomeniniame reiškimesi. Neužtikau monogra- 
fijoj liudijant Šalkauskį kaip labdarį, bet bū- 
dingai liudijamas jo skrupulingas atsiteisimas už 
studentinę stipendiją ir vieną kartą pridėjimas 
tos sumos, kurios iš jo buvo nepaėmęs gydy- 
tojas bičiulis (135). Nebuvo pas Šalkauskį pa- 
pročio fraternizuotis su studentais jų kvieti- 
mu vaišėms, bet tuos, kurie norėjo jį lankyti, 
visada draugiškai sutikdavo ir leisdavosi gai- 
šinamas (ir pats kone nusikaltimu laikau, kiek 
esu jį gaišinęs, neturėdamas kito pasiteisinimo, 
kaip tą, kad niekada nebuvau nurodytas susi- 
prasti). Kada Šalkauskiui laikas buvo taip bran- 
gus, toks leidimasis gaišinti buvo daugiau ne- 
gu džentelmeniškas paslaugumas — jis liudijo 
tikrą auklėtojo meilę savo auklėtiniams. Lei- 
džiantis į visuomeninę veiklą, be abejo, Šalkaus- 
kis neturėjo tokio apaštališko uolumo, kaip sa- 
kysime, Pr. Dovydaitis, kuris beveik kiekvieną 
sekmadienį vyko į ateitininkų ar pavasarinin- 
kų įvairias šventes (jei ir kita Šalkauskio svei- 
kata būtų buvusi, šiuo atžvilgiu vargiai būtų 
kitaip buvę). Tačiau savo būdu Šalkauskis ne- 
mažiau visą gyvenimą skyrė visuomenei kaip 
ideologas ir kritikas. Ideologo uždavinį jis vyk- 
dė su tikra moksline rimtimi, o kritikos ėmėsi su 
visu moralisto tiesumu. Kai daugelis kitų tik vė- 
liau išsigynė 1926 m. gruodžio mėn. 17 d. per- 
versmo, tai Šalkauskis iš karto jį smerkė kaip 
demokratijai priešingą žingsnį (113-118). Nors 
ir griežtai nusistatęs prieš to meto autoritetinį 
režimą, minėtame 1932 m. atvirame laiške 
ateitininkams St. Šalkauskis rūsčiai pasmerkė 
KAKo pogrindinę kovą. J. Ereto vadinamas 
“žemės druska" ir “pusvyskupiu", Šalkauskis ne- 
sibaimino kritiško žodžio nė dvasininkijai. Mo- 
nografijos žodžiais, “Šalkauskis, nuostabaus tak- 
to žmogus, galėjo būti neatlaidus tokiais at- 
vejais, kada apaštalavimo sėkmingumą sukliu- 
dydavo nesutarimas tarp žodžių ir darbų" (214- 
215). Kaip rimtai Šalkauskis ėmė ne tik re- 
liginius, bet ir tautinius principus, liudija A. 
Skrupskelienė: bolševikams jos vyrą areštavus, 
kai kurie patarė jai bandyti “repatriuoti" (t.y. 
patekti Vokietijon) ir tuo būdu vyrą iš bolševi- 
kų išlaisvinti, bet Šalkauskis išgirdęs šiuos pa- 
tarimus “sunerimo: Negalime keisti savo tau- 
tybės. Tai kraujo nuleidimas" (244). Kiek bū- 
tų pagrindo Šalkauskiui sunerimti mūsų tarpe! 

Ir tai, kas Šalkauskyje atrodo ar yra “še- 

šėliai", iš tiesų plaukia iš jo principingumo ir 
tiesumo. Nieko neskelbęs neapgalvotai ir nieko 
nedaręs atkištinai, Šalkauskis negalėjo leng- 
vai imti nei savo minčių, nei savo sprendimų. 
“XX Amžiaus“ redaktorius kun. dr. J. Pruns- 
kis pasakoja, kad, Šalkauskio straipsnių serijai 
nubraukęs duotą antraštę, daugiau nebesulaukė 
straipsnių, kol reikalą išlygino. “Vis dėlto, pa- 
maniau, kad profesorius labai jautrus Žmogus" 
(195). O kokiu pagrindu buvo laukiama 'ne- 
jautrumo“ iš žmogaus, kuris nieko nedarė ne- 
apsvarstęs? Tikėdamas tai, ką skelbė ir pats 
vykdė, Šalkauskis kietai kovojo už savo idėjas 
bei nusistatymus. O kieta kova yra negalima 
be tam tikro užsispyrimo. Todėl randame už- 
sispyrimo ir Šalkauskyje. Galima kelti klausi- 
mą, ar visais atvejais reikalas buvo vertas to- 
kios kietos kovos, kaip, pavyzdžiui, modernieji 
šokiai ar Iz. Tamošaičio demagogija. Iš antros 
pusės, kai Šalkauskis nesileisdavo į tuščią gin- 
čą, susilaukdavo priešingo priekaišto — “išdi- 
dumo". Monografijos autorius rašo, kad “Šal- 
kauskis nemėgo idėjinio prieštaravimo“. Ten 
pat Šalkauskio svainis dr. V. Bendorius pastebi 
ji nepakėlus “kalbos, neatitinkančios jo pasau- 
lėžiūrą“ ir besibaiminus, jog greta jo “gali būti 
žmonės, kurie kokiu nors klausimu nesutaria su 
juo“ "O veikėja O. Labanauskaitė tiesiog susi- 
dariusi įspūdį, jog “tai buvo nors mandagus, 
bet išdidus žmogus ta prasme, kad laikė save 
neklaidingu" (156). Tai tikro fanatiko požymiai, 
kurių Šalkauskyje niekada neteko pastebėti. 
Be abejo, tiesa jam buvo nelygstama, o ne re- 
liatyvi, tačiau tiesos monopolio jis niekada ne- 
sisavino. Ką nors teigdamas ar neigdamas, jis 
rėmėsi argumentais, o ne savo autoritetu. Gali- 
mas dalykas, kad nevisus žmones jis lygiai ger- 
bė, bet nieku būdu jiems pagarbos nematavo 
pasaulėžiūriniu giminingumu ar skirtingumu. O 
diskutuoti jis tikrai mėgo. Jei kada nesileido į 
diskusijas, tai, matyti, dėl to, kad netikėjo jas 
būsiant sėkmingas. Visada jis skelbė toleranciją, 
o fanatizmą smerkė tardamas, kad “apaštalau- 
ti prievartos priemonėmis tegali arba visiškas 
nesusipratėlis arba piktas hipokritas" (Ateiti- 
ninkų ideologija, 261). Neginčijamai jis vertino 
tiesą ir todėl kietai laikėsi to, kuo buvo įsiti- 
kinęs, bet dėl to jis nesidarė fanatikas, besi- 
baiminąs skirtingų pažiūrų žmonių ar į juos 
žiūris iš augšto. 


4, 


Šalkauskio asmenį pilnai išskleisti visų pir- 
ma buvo nelengva dėl šaltinių stokos. Tokiam 
žmogui, kuris buvo ne tik save apvaldęs, bet 
ir uždaras, pagrindiniu šaltiniu būtų jo laiš- 
kai. Tuo tarpu Šalkauskio archyvo nebuvo įma- 

noma prieiti. Iš paskelbtosios Šalkauskio kores- 
pondencijos panaudoti tik 4 Šalkauskio laiškai 
J. Tumui-Vaižgantui (iš 1918 m.), o labai įdo- 
mi Šalkauskio korespondencija su A. Dambraus- 
ku-Jakštu (paskelbta Logos žurnale 1938 m.) 
nėra nė bibliografijoj užsiminta: matyti, mo- 
nografijos autoriui ji liko nežinoma. Šiaip su- 
naudota, rodos, viskas, kas buvo rašyta apie 
Šalkauskį, o taip pat jo paties tie rašiniai, kurie 
teikė apie jį biografinių žinių. Be to, mono- 
grafijos autorius buvo kreipęsis į daugelį as- 
menų, prašydamas jų prisiminimų apie Šalkaus- 
kį. Nemaža tuo būdu surinktų liudijimų yra į- 
glausta į monografiją. Daugelis suteikė įdomios 
medžiagos (dr. D. Jasaitis, kun. St. Yla ir-kt.). 


Žinoma, įvairiems žmonėms Šalkauskis yra įvai- 
riai atrodęs, nes neišvengiamai kiekvienas žiū- 
rėjo savo zvilgiu. Kai kur yra net tam tikro 
prieštaravimo tarp atskirų liudijimų, bet mo- 
nografijos autorius nesiėmė jų išlyginimo, maty- 
ti, sprendimą palikdamas patiems skaitytojams 
ar nenorėdamas nejučiomis sukelti “kontraver- 


sinių" klausimų. Norėdamas būti objektyvus, 
monografijos autorius įjungė ir tokį liudijimą, 
kad Šalkauskis “tautos būties klausimuose buvo 
labai ribotas“, drauge su liudininko (J. Aisčio) 
prisipažinimu, kad jis nepajėgė perskaityti iki 
galo “nei vienos knygos ir nei vieno jo straips- 
nio" (93). Šia citata monografija norėjo pa- 
rodyti “jausminės prigimties asmenų vėsumą 

Šalkauskio atžvilgiu“ (XIV-XV). Tam reikalui 
būtų buvę įdomu paanalizuoti J. Keliucčio 'N. 
Romuvoj" 1933 m. paskelbtą piačią “Lietuvių 
tautos ir jos ugdymo" recenziją, kuri analizuo- 
ja ne tik veikalą, bet ir Šalkauskio intelektuali- 
nį charakterį. 

Beje, viena formalinė pastaba: nors iš savo 
korespondentų gautus pasisakymus monografija 
cituoja tarp kabučių, kai kuriais atvejais jie 
yra taip perredaguoti (pakeičiant žodžius, trum- 
pinant ar jungiant sakinius iš atskirų vietų), 
kad juos galima savais pripažinti tik su didesniu 
ar mažesniu rezervu. Tokiais laikau savo pasisa- 
kymus 88, 92, 162, 166, 250 puslapiuose. Konsta- 
tuoju tai patikrinęs savo rankraštį su tuo, kaip 
atitinkamos jo vietos panaudotos monografijoje. 
Žinoma, nieko negaliu pasakyti, ar taip atsi- 
tiko ir kitiems. 


Šaltinių stoką daug padėjo atsverti tai, 
kad pats J. Eretas buvo artimas Šalkauskio bi- 
čiulis ir jau Lietuvoje planavo imtis to uždavi- 
nio, kurį šia monografija ir ištesėjo. Nevisada 
susibičiuliauja panašios dvasios žmonės. “Žodis 
jam buvo ideograma, man gi stilistikos prie- 
monė“ (198). Šia taiklia sentencija J. Eretas 
išreiškė savo ir Šalkauskio skirtybę ne tik jų 
stiliaus, bet ir (kadangi, kaip pati monografi- 
ja primena, “stilius tai žmogus") visos jų dva- 
sinės struktūros atžvilgiu. Kiek filosofui Šalkaus- 
kiui visų pirma rūpėjo savo mintis tiksliai iš- 
reikšti, tiek literatui Eretui ypatingai rūpi puoš- 
ni išraiška. Lygiai abiems yra būdingas tik pats 
stiliaus, arba formos, rūpestis tiek veikaluose, 
tiek gyvenime. Galimas dalykas, kad labiau- 
siai ir buvo juos suartinęs šis kultivuotumas, 
kaip priešybė kaimietiškam beformiškumui (t.y. 
forminiam primityvumui). 


Neginčijamai Šalkauskiui “buvo svetimas 
bet koks oratorinis dinamiškumas" (91), galima 
tik pridėti — ir apskritai bet koks oratorišku- 
mas. O Eretas yra tikras iškalbos meistras, mo- 
kąs žodį teatriškai vartoti, pajėgiąs sukurti pa- 
tetinę įtampą, pagaunąs dėmesį plačiais palygi- 
nimais, vaizdžiais paradoksais ir kitomis retori- 
nės stilistikos priemonėmis. Tai visa ir jo pa- 
rengtą Šalkauskio monografiją daro gyvai ir 
lengvai skaitomą knygą: niekur skaitytojui ne- 
tenka pačiam įsitempti, visur jį įtempia pats au- 
torius savo patetiška nuotaika, dinamišku pa- 
sakojimu, vaizdingų žodžiu. Be abejo, tai negali 
lygiai visur pasisekti. Kai kur pasitaiko iš pa- 
tetiško entuziazmo pasileisti į perdėtą šneką: 
“Tapytojas neturi tiek spalvų savo paletėje, 
kiek Šalkauskių namuose galėjai užtikti min- 
čių ir jausmų, atsiminimų ir planų, talentų— 
išaugusių ir nesveikatos nustelbtų, pasakoji- 
mų, apimančių ir Rytus ir Vakarus, nuo Azijos 

dykumų iki Prancūzijos pajūrio ties Anglija“ 
(101). Kitas “užsimiršimo" pavyzdys: dr. J. 
Leimono prisiminimas įvedamas žodžiu, kad jau 
1915 m. Šalkauskis buvo “suspėjęs visuomenei 
užsirekomenduoti filosofas iš Samarkando“, o 
pats liudininkas rašo: “aš apie jį nieko ne- 
žinojau“ (35). Laimei tokių patetinių perdėjimų 
bei kitokių pertempimų nedaug pasitaiko ir 
todėl jie neteikia pagrindo kelti klausimą, ar 
“oratorinio dinamiškumo" neteko apmokėti žvil- 
gio blaivumo ir žodžio tikslumo sąskaiton. 


Šalkauskį kaip žmogų, susirūpinusį savo 
idėjomis žadinti visuomenę, monografija atvaiz- 
duoja gana tiksliai, nors ir ne visiškai pilnai. 
Pakankamai pilnai atvaizduotas Šalkauskio vaid- 
muo ateitininkuose, bet nė žodžiu neužsiminta, 
kad jis ir skautams skyrė dėmesio, kaip liu- 
dija 1930 m. išleistas veikalėlis “Skautai ir pa- 
saulėžiūra". Stipriai, vietomis net su kartėlio 
aistra, pabrėžiamas Šalkauskio nusistatymas 
prieš ano meto autoritetinį režimą, bet (kas yra 
nepalyginamai svarbiau) nepakankamai iškelia- 
ma, jog Šalkauskis buvo ne tik katalikų, bet ir 
visos tautos ideologas, visų pirma stambiu vei- 
kalu “Lietuvių tauta ir jos ugdymas" (1933). 
To pakankamai neiškėlus, Šalkauskis skaityto- 
jo akyse nejučiomis daromas tik “katalikų žmo- 
gumi", kai iš tiesų jis lygiai kreipėsi į visą tau- 
tą. Monografija gana plačiai pasakoja Šalkaus- 
kio bendradarbiavimą “XX Amžiuje“ ir sako, 
kad šis dienraštis jam leido “pasiekti kone vi- 
są tautą" ir jį nešė “iki pat Lietuvos ribų" (198). 
Nėra abejonės, kad daug esmingiau Šalkauskis 
tautą pasiekė ne dienraštiniais straipsniais, o 
savo moksliniais veikalais. Šituo požiūriu saky- 
čiau, kad monografijos autoriaus atsiribojimas 
nuo Šalkauskio veikalų, faktiškai pasitenkinant 
tik “Ateitininkų ideologija“, neliko neatsikerši- 
jęs. Palikus nuošaliai veikalus, sunku ir tiesiog 
neįmanoma pilnai atvaizduoti žmogaus, kuriam 
jo veikalai buvo pagrindinis mediumas viešu- 
moje reikštis. Toks atsiribojimas būtų buvęs 
lengviau galimas tik tokio mokslininko atveju, 
kuris savo veikaluose būtų leidęsis į grynai teo- 
rines problemas, dominančias tik specialistus. O 
Šalkauskis visais savo veikalais kreipėsi į gy- 
vuosius rūpesčius, visų pirma į mūsų tautos 
pašaukimo jieškojimą, į jos ugdymą. “Pajieško- 
jus" Šalkauskio ir jo veikaluose, jis būtų dar 
turtingiau ir vispusiškiau iškilęs tiek pačiam 
monografijos autoriui, tiek skaitytojams. 

Apskritai Šalkauskio kaip mokslo žmogaus 
vaizdas monografijoj išėjęs daug blankesnis ne- 
gu jo "asmeninis portretas". Sakysime, pakan- 
kamai supažindinta su teologijos - filosofijos fa- 
kultetu bei jo vargais, gausokai duota buvu- 
sių studentų prisiminimų apie savo profesorių, 


pateiktas net jo žymesnių (ar mažiau įžymių) 
studentų sąrašas, bet pamiršta tiksliau painfor- 
muoti, kuriuos kursus ir kada Šalkauskis skaitė. 
Arba vėl: plačiai pasakojama (net su “užkuli- 
siu") Šalkauskio išrinkimas Vytauto D. univer- 
siteto rektoriumi, bet kaip iš tiesų rektoriavo 
paskutinysis nepriklausomos Lietuvos universi- 
teto rektorius, nieko nesužinome: pasitenkinta 
tik tokiomis nieko nesakančiomis bendrybėmis, 
kaip “pareigas vykdė sąžiningai, tiesiog skrupu- 
latiškai", “nepasimetė administracijos raizgynė- 
se", “išaugo į valstybinės reikšmės asmenybę" 
ir pn. Tai visa nekelia abejonės, bet nieko ne- 
nušviečia, ko Šalkauskis, visada rodęs kūrybi- 
nę iniciatyvą, ėmėsi patekęs į šį augščiausią Lie- 
tuvos intelektualinį postą. 

Ištisa eilė monografijos tezių, liečiančių 
Šalkauskio intelektualinę asmenybę ir mokslinį 
darbą, kelia klausimų. “Šalkauskis savo esmėje 
buvo ir liko rytietis". Tokį jį padariusi “visai 
būdinga jo dvasios struktūra" ir jaunystės So- 
lovjovo įtaka (50). Ką betgi reiškia būti savo 
esmėje “rytiečiu"? Nors tai yra pagrindinė są- 
voks Šalkauskio dvasinei asmenybei monogra- 
fijoje apibrėžti, niekur nepaaiškinama, kas šiuo 
žodžiu manoma. Kadangi to “rytietiškumo"' vers- 
me minima “dvasios struktūra", tai vargiai bus 
turėta mintyje somatinis rytietiškumas (“iš sve- 
timos šalies atvykusių bruožai“, pasak Ereto, 
atsispindėję Šalkauskio veide). Pats Šalkauskis, 
skelbęs lietuvių tautos pašaukimu Rytų ir Va- 
karų sintezę, šias pagrindines sąvokas buvo pa- 
aiškinęs tik E. Hello metaforine generalizaci- 


ja, kad Rytai yra gamtos, o Vakarai — laisvės 
kraštas. Šią E. Hello generalizaciją Šalkauskis 
schemiškai taip interpretavo: “Rytai gyvena 


visų pirma instinktu, jausmu, fantazija, intui- 
cija; Vakarai stengias daugiau tvarkyti gyveni- 
mą protu ir valia" (Romuva 1921 nr. 1, 41). 
Tačiau šia prasme negalima Šalkauskio nieku 
būdu laikyti Rytų atstovu, nes pats Eretas net 
perdėtai (retoriniam įspūdžiui) pabrėžia jo in- 
telektualizmą: “Visa dvasinė Šalkauskio asme- 
nybė yra sutelkta jo intelekte. Ji tarsi pagim- 
dyta proto ir skirta protui. Kiti protauja, jis gi, 
sakytume, yra pats protas“ (92). Neabejotinai 
Šalkauskis buvo daugiau proto negu jausmo, 
fantazijos ir intuicijos žmogus, kokiu jis cha- 
rakterizavo Rytų dvasios žmogų. Tai iš kurgi 
galima teigti Šalkauskį pasilikus rytiečiu ir ne- 
apleidus “savo graikiškai bizantinio dvasios pa- 
saulio?' (51)? 

Greičiausia Eretą bus supainiojusi A. Ma- 
ceinos laki tezė, kad “Vakarai yra išaugę iš 
Aristotelio, kaip Rytai yra išaugę iš Platono" 
(iš Tremtinių Mokyklos perspausdintas straips- 
nis Ateitininkų Ideologijoj, 14). Palikus nuoša- 


liai klausimą, ar tuodu graiku galima tuo bū- 
du padalyti tarp Rytų ir Vakarų, istoriškai yra 
neginčijama, kad pirmasis Vakarus veikė Pla- 
tonas, o Aristotelio įtaka per arabų filosofus 
krikščioniškoj Europoj pradėjo reikštis XIII a. 
po Kristaus. Todėl ir netenka Platono ir Aristo- 
telio skirtybės sieti su Rytų ir Vakarų pasau- 
liais. 

Grįžtant prie Šalkauskio “rytietiškumo“, 
svarbiausia tai, kad nei Solovjovas nebuvo toks 
grynas platoniškosios filosofijos atstovas, nei 
pats Šalkauskis nesilaikė taip Solovjovo, kaip 
monografijoje teigiama. Tiesa, kad Solovjovas 
buvo pirmasis Šalkauskio pamiltas filosofas, bet 
lygiai tiesa, kad po filosofijos studijų pagrin- 
diniu filosofu Šalkauskiui iškilo Tomas Akvinie- 
tis. Tai liudija jo disertacijos baigiamieji žo- 
džiai: “šį darbą baigiame tvirtai įsitikinę, kad 
jei nauja platesnė ir gilesnė sintezė yra įmano- 
ma, tai ji turi atsiremti ir išeiti iš tos sintezės, 
kuri viduramžiais buvo pasiekta tomizme. So- 
lovjovas to neįvertino ir todėl savo tikslo ne- 
pasiekė. Pripažinti jo sistemos trūkumus tai 
tuo pačiu atiduoti švento Tomo Akviniečio fi- 
losofijai tą pagarbą, kurios ji nusipelno" (L? 
Ame du Monde, 121). Eretas mano, kad “to- 
kiais pasisakymais Šalkauskis daugiau nusilenkė 
neoscholastikos atstovams, t.y. laikiniesiems sa- 
vo mokytojams negu pačiai neoscholastikai, 
juk jis niekad netapo tokiu tomizmo atstovu, 
kokiu kad buvo pvz. Kuraitis" (63). Sunku bū- 
tų ir teoretiškai prileisti, kad toks tiesus žmo- 
gus, kaip Šalkauskis, būtų veidmainiavęs savo 
disertacijoj vien dėl to, kad ji buvo rašoma 
profesoriams tomistams. Kad tokio veidmainia- 
vimo faktiškai nebuvo, aiškiai liudija Šalkaus- 
kio paskelbtoji jo korespondencija su A. Jakš- 
tu, kur nebuvo jokio pagrindo nebūti tiesiam. 
Priešingai, A. Jakštas beveik jaudinosi, kad Šal- 
kauskis tolsta nuo Solovjovo, ir įrodinėjo, kad 
tomizmas yra nebepakankamas ta pačia pras 
me kaip gilesniems matematikos klausimanr 
»ehepakanka elementarinės aritmetikos ir a 
gebros. Šalkauskis gi Jakštui atsakė: “nuo šito 
laiko esu linkęs laikyti tomiškąją filosofiją di- 
džiausiu žmogaus proto stebuklu“ (St. Šalkaus- 
kis, Kun. A. Dambrauskas, mano mokytojas ir 
kritikas, Logos 1938, 40). 


Tiesa, kad Šalkauskis nebuvo “tokiu tomiz- 
mo atstovu, kokiu kad buvo pvz. Kuraitis". Ta- 
čiau iš to dar neseka, kad apskritai jis nebuvo 
tomistas. Tiek Šalkauskio skaitytieji kursai, tiek 
paskelbtieji veikalai liudija, kad visų pirma jis 
rėmėsi Tomo Akviniečio filosofija. Iš kitų to- 
mistų Šalkauskį greičiau išskiria tai, kad jis 
ėmėsi plėtoti tas disciplinas, kurios anksčiau ne- 
buvo išplėtotos. Tai kultūros filosofija ir es- 

Šviesos vandeny (A. Kezio, S.J., nuotrauka). 


tetika. Abiejose šiose disciplinose Šalkauskis kū- 
rybiškai pasireiškė, remdamasis tomizmo pagrin- 
dais. Nuneigti Šalkauskio tomizmui Eretas re- 
miasi Maceinos teigimu, kad Šalkauskio “visa 
metafizika yra perdėm platoniška“ dėl to, jog 
joj centrinė idėja yra “pirmavaizdžių buvimas 
ir jų santykis su tikrove“ (51). Tiesa, kad ši 
idėja yra platoninės kilmės, bet per Augustiną 
į savo sistemą ją buvo integravęs ir Tomas 
(žr. Summa Theologica I, gu. 15, art. 3). 

Nemaža ir kitų monografijos pastebėjimų 
apie Šalkauskį kaip mokslininką negalima be 
rezervų priimti. Pavyzdžiui, aprašant Šalkaus- 
kio biblicteką, sakoma: “Knygų nedaug, vos apie 
porą šimtų, nes profesorius mėgo tik koncen- 
truotą dvasios maistą — sistemas, santraukas, 
apžvalgas, leksikcenus. Juk jam nereikia minčių. 

Jam tereikia faktų, vardų, datų, kad patikslin- 
ių savo rašinius“ (152). Tokia charakteristika 
gali sudaryti labai klaidingą Šalkauskio moks- 
lininko vaizdą: norint jį išaugštinti, iš tiesų jis 
nužeminamas, piešiant ne mokslininką, o grei- 
čiau žurnalistą. Toks “koncentruotas dvasios 
maistas", kurį monografija prirašo Šalkauskiui, 
yra mėgiamas enciklopedinių eruditų. Šalkaus- 
kis tokiu nebuvo, ir jo bibliotekos nesudarė vien 
santraukos, apžvalgos, leksikonai. Nors iš tiesų 
Šalkauskio biblioteka, palyginti, buvo kukli, 
bet užtat ji buvo tikrai rinktinė, sudaryta iš 
pagrindinių veikalų tų sričių, kuriomis jis do- 
mėjosi (liudiju tai, nes pats esu naudojęsis Šal- 
kauskio biblioteka; pvz., kartą susidomėjęs kaž- 
kuriuo logikos klausimu, gavau nekokį paprastą 
tomistinį logikos vadovėlį, o E. Husserlio Lo- 


gische Untersuchungen; kai vėliau susidomėjau 
K. Jaspersu, radau Šalkauskį jau skaičiusį jo 
Psychologie der Weltanschauungen). Naivia eg- 
zaltacija skambėtų ir pačiam Šalkauskiui, jog 
jam “nereikėjo minčių“, o tik “faktų, vardų, da- 
tų". Tiesa yra priešinga. Vardais ir datomis Šal- 
kauskis mažai operavo, nes sisteminiuose veika- 
luose tai mažai aktualu, o istorinių studijų jis 
nesiėmė. Ne vardų ir datų, o minčių reikėjo 
Šalkauskiui, kuris, kaip teisingai pabrėžiama 
ir monografijoj, iš esmės buvo sintetinis protas. 
Ne naujų idėjų intuicija reiškėsi Šalkauskio kū- 
rybinė pajėga, o sintetine įžvalga, atseit, augš- 
tesnės vienybės įžvelgimu skirtingose ar prie- 
šingose pažiūrose ir jų atitinkamame suderini- 
me platesnėj sistemoj. Čia pagrindas, kodėl Šal- 
kauskiui reikėjo ne “koncentruoto dvasios mais- 
to", kuriuo minta enciklopediniai kompiliatoriai, 
o pačių pagrindinių šaltinių, kurie būtų pagrin- 
du kūrybinei sintezei. Sintetinti bei sisteminti 
yra visiškai kita negu paprastai kompiliuoti. 


Šiame sąryšyje tenka paneigti ir kitą mo- 
nografijoj kartojamą teigimą, kad Šalkauskio 
raštuose “nėra citatų“ (251) ar kad bent jų už- 
tinkame “tik saujelę“ (88). Šalkauskio raštai 
neplaukia ištisinėmis citatomis, kaip pasitaiko 
kompiliatorinių eruditų atveju. Tačiau apskri- 
tai, kaip visi filosofai sintetikai, taip ir Šal- 
kauskis gausiai cituoja savo šaltinius. Išimtį su- 
daro tik bendro pobūdžio pasaulėžiūriniai 
straipsniai ir tie veikalai, kurie yra pasirodę 
kaip santraukos (prie jų priklauso ir “Kultū- 
ros filosofijos metmens“; pačiame kultūros fi- 
losofijos kurse citatų buvo gausu). Per lengvai 
monografijos autorius patikėjo tais, kurie Šal- 
kauskio raštus buvo primiršę ar iš jų pasiten- 
kinę tik “Ateitininkų ideologija“. Ne citatų ne- 
buvimas ar jų negausumas liudija Šalkauskio 
kūrybinę pajėgą, kaip monografijoje aiškinama, 
o greičiau tai, kad Šalkauskio interpretuojami 
autoriai įgyja naujo svorio, didesnio, negu jie 
patys turėjo (turiu mintyje ne tik patetiškąjį 
E. Hello, bet ir tokius filosofus, kaip Berdiaje- 
vas ar Maritainas). Mažai gausus Šalkauskis bu- 
vo tik šaltiniais, o ne citatomis. 


Daug legendų, supusių Šalkauskio asmenį, 
monografija sėkmingai išsklaidė. Tačiau pagrin- 
dinę legendą, skelbiančią Šalkauskio kaip moks- 
lininko “sunkumą"' bei “neprieinamumą", iš vie- 
šosios nuomonės perėmė ir monografijos auto- 
rius. Šalkauskio auditorija buvusi ištroškusi “di- 
desnio suprantamumo bei vaizdingumo“ (98). 
Kad ne tik moterims, bet ir filosofijos studen- 
tams Šalkauskio paskaitos nebuvo lengvesnės, 
monografijoj cituojama mano pasisakymas (88), 
deja, taip “apkapotas", jog jo prasmė darosi 
iškreipta. Ne dėl to buvo nelengva Šalkauskio 


klausyti, kad jis būtų buvęs “per augštas", o 
dėl to, kad jo paskaitos nebuvo praskiestos nei 
anekdotais, nei tuščiažodžiavimu, nei kitomis 
priemonėmis atvangai sudaryti. Iš anksto rū- 
pestingai pasirašytą Šalkauskio paskaitą reikė- 
jo atidžiai sekti visą valandą. Tik tai reikala- 
vo jo klausytojus įsitempti, o ne “didesnio su- 
prantamumo"' troškulys. 

Panaši legenda yra ir Šalkauskio raštų ta- 
riamas sunkumas — “sunkiai įveikiama, tik 
specialistams skiriama kalba“ (157). Teisingai 
ir idomiai J. Eretas analizuoja Šalkauskio sti- 
lių (92-98), iškeldamas jo abstraktiškumą ir sta- 
tiškumą (daiktavardinis, ne veiksmažodinis sti- 
lius). Tai filosofams būdingas stilius, natūra- 
liai išaugąs iš pačių temų ir rūpesčio tiksliai sa- 
vo mintį išsakyti. Nebuvo ko laukti kitokio sti- 
liaus ir iš Šalkauskio. Svarbu, kad Šalkauski< 
apskritai iškultivavo savo stilių, specialiai rūpin- 
damasis kalbos kultūra. Būtų nesusipratimas, 
jei kas norėtų šalkauskinį' stilių perkelti į pub- 
licistiką ar dailiąją literatūrą. Lygus nesusipra- 
timas ilgėtis, kad Šalkauskis nebuvo poetiškes- 
nis, retoriškesnis etc. O kadangi Šalkauskis be- 
veik nelietė tik filosofams specialistams priei- 
namų temų, tai visi jo raštai yra prieinami 
kiekvienam  inteligentui be jokio ypatingo 
sunkumo: pakanka tik pačiam drauge su auto- 
riumi mąstyti, o ne laukti būti žavimam min- 
čiai svetimomis puošmenomis. Tegalima dar pa- 
stebėti, jog yra perdedama ir dėl “daugybės 
svetimų terminų“ (95). Šalkauskis ypatingai 
sielojosi lietuviškos intelektualinės terminijos 
sukūrimu ir, kur tik rado, vartojo lietuviškus 
žodžius net tarptautiniams žodžiams pakeisti. 
“Svetimais terminais“ Šalkauskis gali baidyti 
tik tuos, kurių intelektualinis žodynas apskritai 
yra per skurdus. 

Pagaliau, laikydamas Šalkauskio raštus pri- 
einamus visiems inteligentams, apgailestauju, 
kad monografija pasitenkina tik Šalkauskio vei- 
kalų bibliografijos priedu, o jų pačių visiškai 
neliečia. Žinoma, išsamesnė Šalkauskio veika- 
lų analizė būtų buvusi jau atskiras uždavinys, 
išeinąs už biografinės monografijos ribų. Vis 
dėlto laikau trūkumu, kad nė trumpai nesiim- 
ta skaitytojus supažindinti su Šalkauskio raš- 
tais ir tuo pačiu paskatinti jais susidomėti. 


Iš Šalkauskio raštų apžvalgos (o vietos jai 
sutaupyti buvo nesunku, eilės digresijų atsisa- 
kant) būtų dar labiau išryškėjęs ir pats Šal- 
kauskio asmuo. Labiausiai Šalkauskio asmeny- 
je mane jaudina tai, ko neradau monografijoje 
nė užsiminta. Tai visą laiką rinkimasis ne tų 
klausimų, kurie būtų kūrę jį kaip filosofą, o 
ėmimasis tų rūpesčių, kurie buvo aktualiausi 
tautai, nesenai pradėjusiai savos kultūros kūry- 


NO 

bą. Aiškiai tai pamatome, kai panorime Šal- 
kauskį iš savo tautos išvesti į “pasaulį (šiame 
sąryšyje dėl Šalkauskio esu pasisakęs straips- 
nyje “Beiieškant kelio mūsų tautinei kultūrai 
į pasaulį", Aidai, 1954, 148-157). “ Eksportui" 
tinkamų raštų tiek maža, jog tenka tarti Šal- 
kauskį neišplėšiamai suaugus su mūsų tauta. Dėl 
to jis nėra mažesnis. Priešingai, mums jis yra 
dar didesnis, nes intelektualinė jo jėga sutam- 
pa su moraline jo didybe. Atvejų atvejais kė- 
lęs reikalą mūsų tautai pakilti į naciją, įsijun- 
giant į tarptautinį kultūrinį bendradarbiavi- 
mą, Stasys Šalkauskis gerai žinojo, kad “pelnin- 
giau" būtų buvę savo talentą skirti grynajai 
filosofijai. Bet tauriau buvo savo talentą skir- 
ti savajai tautai, labiausiai buvusiai šviesos rei- 
kalingai. Šį Šalkauskio apsisprendimą laikau pa- 
ciu kilniausiu kaip žmogui ir drauge pačiu tra- 
giškiausiu kaip filosofui. Pavartojau “apsispren- 
dimo" žodį neatsitiktinai, nes manau, jog ir pats 
Šalkauskis sąmoningai suvokė savo likimo au- 
ką. Turiu mintyje jo žodžius įvade jo su A. 
Jakštu korespondencijai, paskelbtai 1938 m. 
Ten Šalkauskis rašė, kad “Dambrauskas padarė 
auką iš filosofijos pamėgimo“, o toliau dar pri- 
dėjo, kad jis “savo asmens pašaukimą aukojo 
tėvynės labui ir ėjo ten, kur šaukė jį tautos 
reikalai" (Logos 1938, 4-5). Šitaip suvokdamas 
A. Jakšto “auką iš filosofijos pamėgimo“, Šal- 
kauskis išsakė ir savo auką, ėmusis tų klausi- 
mų, kurie labiausiai buvo aktualūs. Todėl tik- 
rasis Šalkauskio didybės matas ir yra savoji 
žemė, o ne tarptautinis forumas. 


5. 


Be paties Šalkauskio, monografijoj palie- 
čiama ir eilė kitų žmonių, su kuriais Šalkaus- 
kiui teko susidurti ir dirbti. Visi jie vaizdin- 
gai ir gyvai piešiami. Ir V. Mykolaitis-Putinas, 
kurį “klausydamas jauteisi, lyg pačią poeziją 
sutikęs" (44); ir J. Purickis, politikoje “tiek 
stiprus, kiek tikėjime silpnas“ (41); ir prel. M. 
Krupavičius, “kalbėtojas Kryžiaus karams su- 
kelti" (108) ir daug kitų. Sultingai, net sutirš- 
tintai, piešiama Pr. Dovydaičio kaip kaimiečio- 
mokslininko asmenybė (124-125). Blankiau at- 
vaizduotas prel. Pr. Kuraitis (126), kurio as- 
mens ir vaidmens monografijos autorius pil- 
nai nesuprato. Su didele simpatija atvaizduotas 
K. Pakštas (44-46), tik be reikalo šis rytų augš- 
taičių žemės sūnus skiepijamas “amerikoniškais 
daigais". Gimęs toj pačioj (Sudeikių) parapijoj 
ir pažindamas užpalėnus (gretima parapija), 
kuriuose Pakštas augo, jo dinamizmui suprasti 
nesiekčiau New Yorko Broadway, nes visiškai 
pakanka užpalėnų dvasios judrumo jį laikyti 
“lietuvišku medžiu" be jokių svetimų daigų. Be 

Šalkauskiui artimesnių žmonių,  monografijoj 
pateikiama ir to meto gyvenimo panorama. Su- 
pažindinama su teologijos-filosofijos fakultetu, 
ateitininkų veikla, jaunųjų katalikų 1936 m. 
deklaracija, “XX Amžiaus" dienraščiu ir kt. 
Tai visa monografiją padaro vertingą kiekvie- 
nam, besidominčiam nepriklausomosios Lietu- 
vos katalikų gyvenimu. 

Duomenims bei kalbai patikslinti J. Eretui 
talkino prof. J. Brazaitis ir prof. S. Sužiedėlis. 
Apskritai netenka skųstis nei kalba (bent ne- 
specialisto nuovoka), nei duomenų netikslumu. 
Vis dėlto viena kita faktinė klaida yra prasmu- 
kusios. A. Smetonos tėviškė yra ne Utenos, o 
Ukmergės apskrityje. Taip pat ir J. Keliuotis ki- 
lęs ne iš Panevėžio, o iš Rokiškio apylinkės. 
Pradžioje duodamas Šalkauskio kilmės istoriją, 
J. Eretas atskleidžia, kad tėvo linijos Šalkaus- 
kio protėviai kilę iš Žagarės-Joniškio. Jei taip, 
tai netenka daryti išvados, kad jie buvo žemai- 
čiai, nes ir Žagarė, ir Joniškis yra dar Augš- 
taitijoje. Tiek dėl geografinių apsirikimų. Man 
pačiam per klaidą priskirta garbė, kurios netu- 
rėjau: esu minimas tarp jaunųjų pajėgų, pri- 
imtų į teologijos-filosofijos fakultetą, kai iš tie- 
sų teko būti priimtam jau į filosofijos fakul- 
tetą, 1941 m. įkurtą laikinosios vyriausybės me- 
tu. O tarp žymiųjų Šalkauskio studenčių paste- 
bėjau K. Jonkaitytę paverstą Liulevičiene, kai 
regis, Liulevičienė yra ta pati Monika Krasnic- 
kaitė, kuri sąraše palikta mergauti. Pats šis są- 
rašas lygiai galėjo būti ir ilgesnis, ir trumpes- 
nis. 

Gale pridėta Šalkauskio veikalų ir straips- 
nių sąrašas. Kiek jis pilnas, sunku spręsti. Pa- 
stebėjau trūkstant kai kurių straipsnių iš “Lo- 
gos“, “Lietuvos Mokyklos", “Gimtosios Kal- 
bos“ (joj Šalkauskis rašė dar ir bolševikmečiu, 
pasirašydamas St. Šaltautu). O būtų labai bu- 
vę pageidautina sudaryti pilną Šalkauskio bib- 
liografiją. 

Pridėta ir vardų rodyklė. Vieną antrą spra- 
gą pastebėjau ir joj. 

Korektūros klaidų yra apstokai. Toks jau 
visų lietuviškų knygų likimas: pigumo besivai- 
kant, nepakankamai daroma korektūrų. 

Knygą puošia ištisa eilė atvaizdų (paties 
Šalkauskio, jo tėvų etc.), duotų kaip įklijų ant 
geresnio popieriaus. 

Monografiją išleido Ateitininkų Federaci- 
ja kun. J.A. Karaliaus lėšomis. Daugiausia išlei- 
dimu rūpinosi kun. V. Dabušis. Ateitininkijos 
50 metų jubiliejus buvo gražiai atžymėtas išlei- 
džiant šią vertingą knygą. Ją parengdamas, J. 
Eretas įspūdingai paliudijo neišblėstančią mei- 
lę savo antrajai tėvynei. St. Šalkauskio mono- 
grafija — didelė jo mums dovana. 


RE SPALIO 


Tai bus bene pirmas veikalas iš 
lietuviškosios studentijos gyvenimo 
paskutiniaisiais nepriklausomybės me- 
tais. Nors autorius jį pavadino apy- 
saka, bet jame esama, nors ir ne- 
visiškai išvystytų, romano elementų. 
Iš dalies čia yra ir dokumentinės 
medžiagos, pvz. kiek tai liečia cha- 
rakteristikas kai kurių profesorių, 
tiek pasilikusių Lietuvoj, tiek esan- 
čių už jos ribų, nors tos charak- 
teristikos tera daugiau atsitiktinės. 


“Alma. Mater" foną, politinių ir 
pasauležiūrinių įvykių rėmuose, su- 
daro studentiškos meilės trikampio 
išryškinimas. Nors politiniai įvykiai, 
vykstant jau karui ir bolševikų grės- 
mei Lietuvai, kartas nuo karto už- 
griebiami, bet jie siauresniu mastu 
tegvildenami. Gi pasaulėžiūriniai bei 
ideologiniai nusistatymai eina kaip 
ir viso veikalo varikliu. Tų ideolo- 
gijų reiškimosi pasėka — apgailė- 
tinas romano veikėjų lūžis, metąs 
tamsoką šešėlį ne tik mūsų ano me- 
to studentijai, bet ir aplamai to lai- 
kotarpio visuomeninio gyvenimo san- 
tvarkai (korupcija, šnipinėjimas, mo- 
ralinis gedimas ir pan.). 

Autoriui rūpėjo mesti žvilgsnį į 
trijų pačių ryškiausių ano meto mū- 
sų studentijos ideologinių grupių — 
ateitininkų, neolituanu, varpininkų— 
nusistatymus ne tiek studijų, kiek 
gyvenimo egzaminų atžvilgiu. Už stu- 
dijų gyvenimo, jo užkulisy, dar 
vyksta gana komplikuotas civilinis 
studentijos gyvenimas, kurį eile epi- 
zodų ši apysaka ir bando atskleisti. 

Veikalo tikslas bus buvęs paro- 
dyti, kad studentijos ideologinis vei- 
kimas buvęs jos asmeninio gyvenimo 


"ALMA MATER“ 


lūžio kaltininkas. “Štai čia ir glūdi 
komedija... Vieni akcentuoja labiau 
sąžinės laisvę, antri katalikiškumą, 
treti tautiškumą, ir dėl to logikos 
kirčio jie sau akis drasko, gyvenimą 
nuodija" sako studentė Jūratė Rus- 
seckaitė savo draugei Irenai Paber- 
žytei (p. 66). 

Vyriausia veikėja ir yra  Pa- 
beržytė, Panevėžio teisėjo dukra, 
studijuojanti literatūrą pirma Kau- 
no, paskum Vilniaus universiteto 
humanitariniame fakultete. Dėl augš- 
čiau minėtos priežasties autorius jos 
neįstato į jokią ideologinę organi- 
zaciją, nors pagal tėvų religines tra- 
dicijas ji būtų artimiausia ateitinin- 
kams. Ji įsirašo tik į Humanitari- 
nių Mokslų Draugiją, nes “studen- 
tui pakanka studijų, savęs ugdymo, 
o pasiruošti kaip inteligentui su pro- 
fesine ir ideologine kultūra užtenka 
dalyvauti ir akademinėse organiza- 
cijose" (p. 154). 

Tai žodžiai iš ateitininkų konferen- 
cijos (7), kuriems pritaręs toj kon- 
ferencijoj dalyvavęs medicinos stu- 
dentas ateitininkas Kęstutis Noreiša. 
Veikale esama ir daugiau ideologinių 
nekonsekventiškumų. Antai, Techni- 
kos fakulteto studentas neolituanas 
Lapeikis, pats pirmas įsimylėjęs Pa- 
beržytę, bet dėl vieno bohemiškai 
nešvankaus incidento atmestas, pagi- 
ria Sovietų ir Lietuvos sutartį dėl 
Vilniaus, nes “tai tikras Lietuvos lai- 
mėjimas'" (p .89). Studentas varpi- 
ninkas Ruseckas ne ką skiriasi nuo 
ateitininko, ne tik nuoširdžiai pasi- 
melsdamas per Kalėdas provincijos 
bažnyčioj (“nemanau, kad mano bū- 
dai priešingi Tavo valiai", (p. 261), 


bet ir “kas sekmadienis traukia lie- 
tuviškas giesmes Katedroj" (p. 398). 
Romaninė ' veikalo intryga ima 
megztis, kai Paberžytė pasikviečia 
tris savo kolegas, trijų skirtingų ideo- 
logijų atstovus, buvusius klasės drau- 
gus jų metinio susitikimo progai, Ka- 
lėdų atostogų į savo tėviškę (taigi 
tikslas specialiai numatytas, kiek 
dirbtinis). Tas kvietimas, lyg pagal 
Lessingo išmintingąjį Nataną, turėtų 
parodyti, koks “tikėjimas" pats ge- 
riausias iš trijų pagrindinių. čia gi 
eina kalba apie meilę. Ir ją apspren- 
džia ideologinis konfliktas, tiesiog 
aiškiau neišryškintas, bet visą laiką 
smilkstąs. 
šiaip idealią trijulės draugystę pa- 
kerta “bjaurus pokštas" (p. 264) dėl 
"politikos" (t.y. pasaulėžiūros). Stu- 
dentas neolituanas Alėjūnas ateiti- 
ninkui Noreišai, šiaipjau be kokios 
ydos, paveržia Ireną Paberžytę. Tai 
sužinojusi,  Noreišą mylinti medikė 
Gražina Normantaitė atsikeršija Al6- 
jūnai, netiesiogiai ir Paberžytei, re- 
to sadizmo incidentu, keliantis per 
Nemuną ties Panemune, užsibaigian- 
čiu dar šiurpesniu pažeistos vyriš- 
kos ambicijos aktu. Dėl šio nusliuo- 
gimo žemai į pakalnę Alėjūnas galvo- 
ja apie nusižudymą, nuo kurio susi- 
laiko sužinojęs, kad bolševikai įžen- 
gia į Lietuvą (birželio 15), dėl ko jis 
dar “būsiąs reikalingas" (p. 434). 
Veikale čia vienur, čia kitur pasi- 
gestum stipresnio bei aiškesnio moty- 
vavimo. Su tuo kartu rišasi ir vei- 
kėjų charakterio išryškinimo klausi- 
mas. Su tvirtesnėm žymėm jų čia 
kaip ir nėra. Vyriausia veikėja per 
lengvai atsisako vieno ir eina prie 
kito (“patraukė šokis", p. 286). Jū- 
ratė yra artimiausia jos draugė, bet 
jai šiaipjau pozityviu aukso vidurio 
charakteriu negalėjo padaryti nė 
mažiausios įtakos, kad ta bičiulė ne- 
patektų į tokį žemą nuopuolį su Pa- 
ryžiaus dailininkų, kurs aprašytas 
tikrai vaizdingai, kaip ir anos sce- 
nos Panemunėj. Per staiga ir Jūratė 
meta savo vyrą, neišryškinta metimo 
priežastis, kaip ir pasimetimas su 
jos mylimu kariškiu Sereika. 
Kitas dalykas — nepakankamai 
aiškiai įmontuoti kai kurie skyriai 

į veikalo visumą, sunkiai pagauna- 
mas jų ryšys, pvz. advokato Žaiz- 
drūno istorija. Tai jau, žinoma, nuo- 
stolis veikalo kompozicijai, kuri gal 
dėl paskubinto darbo, vietomis atro- 
do gerokai neišlyginta. 

Nepaisant to, autorius vis dėlto 
davė visą eilę daugiau ar mažiau 
ryškių scenų iš netolimo mūsų stu- 
dentijos gyvenimo, užfiksavo nema- 
ža būdingesnių to gyvenimo bruo- 
žų ir tai padarė, rodos, pats pirma- 
sai. Ypač šių dienų mūsų studentija 
už Lietuvos ribų galės gauti netoli- 
mos praeities vaizdą. Ji, kaip girdė- 
ti, ta knyga susidomėjusi. 


“Alma Mater" kalba be kokių prie- 


nors skyriuose nesilaikyta kokios 
proporcijos, ir dėl to kitas išėjo ne- 
suderintinai trumpas. Gausu gyvų, 
studentiškų humoru vietomis atmieš- 
tų dialogų, kurių tik vieną kitą per- 
kerta bereikalingas klausančiojo įsi- 


kišimas ar klausimas. Randi vieną 
kitą stilistinę savybę, pvz. pridėti 
žingsnį (t.y. paskubėti). 

Rašyba tradicinė, net ir neoli- 


tuano žodžio tokia pat, nors, kaip 
lotynų kilmės žodis, lengvai galėtų 
apsieiti be to mūsų rašybai svetimo 
rašmens. 

R. Spalis ALMA MATER. Apysa- 
ka. Išleido Viltis, Cleveland, Ohio, 
1960. 434 p. 


kaištų, veikalas lengvai skaitomas, A.T. 
JUOZO. KRALIKAUSKO. "ŠVIESA. LANGĖ 
šVIESA LANGE aplinkos pajungimo personažams 
m “šviesa lange" atrodo net klasiškų 
Juozas Kralikauskas: ŠVIESA 


LANGE, romanas, Nidos knygų klu- 
bo leidinys Nr. 29, Londonas 1960m., 
248 psl. 


Prieš kelerius metus Juozas Kra- 
likauskas “Urvinių žmonių" knygoj 
skaitytojams yra davęs tokių įspū- 
džių, kokių lietuvių literatūra var- 
giai būtų susilaukusi, jeigu sovieti- 
nė okupacija nebūtų išbloškusį iš Lie- 
tuvos tūkstančius šviesuolių. Jieško- 
dami prieglobsties svetimuose kraš- 
tuose, daugelis jų atsidūrė Kanadoj 
prie įvairių neįprastų pramonės 
darbų. "Tam tikras skaičius geros 
sveikatos vyrų gavo dirbti Kanados 
aukso kasyklose, kur gyvenimo są- 
lygos buvo daugiau ar mažiau lau- 
kinės, o darbas — labai sunkus ir 
pavojingas. Visa tai gerai pažinęs 
iš savo patyrimo, J. Kralikauskas 
savo įspūdžius subeletristinta forma 
buvo perdavęs 'Urviniuose žmonėse". 
Nors ten pavieniai epizodai iapie 
aukso kasyklų darbą, apie Kanados 
indėnus, apie tėvynės ilgesį vienat- 
vėje) buvo vaizdingi ir įdomūs, bet 
medžiaga knygoj nebuvo pakanka- 
mai apvaldyta bei organiškai sujung- 
ta, kad “Urvinius žmonės" būtų bu- 
vę galima pavadinti dailiosios lite- 
ratūros kūriniu. Tai buvo kažinkas 


tarpinio tarp atsiminimų, reportažo 
ir vaizduotės kūrinio. 
Nors “Šviesa lange" atremta į 


tokią pat medžiagą (auksakasių dar- 
bo bei gyvenimo sąlygų įspūdžiai), 
kaip “Urviniai žmonės", bet šį kar- 
tą J. Kralikausko romanas yra tik 
ras literatūrinis kūrinys, kuris gali 
duoti medžiagos literatūriniams po- 
kalbiams nevienu atžvilgiu. Dėl dė- 
mesio sutelkimo į kelių personažų 
vidaus gyvenimą ir dėl vaizduojamos 

romanu. Tiesa, ta Juodosios Gulbės 
aukso kasyklų aplinka reta —lauki- 
niškai primityvi, egzotiška ir bru- 
tali, bet rašytojas teduoda jos mini- 
mumą, tik tiek, kiek reikalinga ro- 
mano veikėjų vidaus gyvenimui ir 
jų poelgiams suprasti, nes ta kon- 
trastinga aplinka juos daugiau ar 
mažiau brutalina. šita kryptimi juos 
dar labiau veikia sunkus kasyklų 
darbas, kuris Juodosios Gulbės rajo- 
ne vyksta dieną ir naktį, reguliuo- 
jamas sirenų. Romano autorius ir 
vaizduoja, kiek nuo to darbo pri- 
klauso jo veikėjų gyvenimo dramos. 
Jis pabrėžia ir mediniuose barakuo- 
se sutelktų vyrų, daugiausia viengun- 
gių, masę, kuri provokuoja jų ins- 
tinktus, turinčius fatališkos reikš- 
mės dviem jos aplinkoj esančioms 
jaunoms moterims. Kitaip tariant, 
fizinė ir biologinė aplinka romane 
yra glaudžiai susieta su atvaizduo- 
tų asmenų gyvenimu bei jų likimu. 
Tai jau klasiška ypatybė, liudijanti, 
kad rašytojas yra gerai apgalvojęs 
romano kompoziciją. 

Tai matyti taip pat iš romano per- 
sonažų. Jų duotas nedidelis skaičius 
— tik šeši, — bet ir tie patys lyg 
suskirstyti į tris grupes. Jų pagrin- 
dinė — lietuvio tremtinio, buvusio 
mokytojo, degraduoto sunkiame dar- 
be Domo Dainio ir jo jaunos žmo- 
nos Giedrės šeima. Antrąją grupę 
sudaro vietinis darbininkas Charles 
ir jo palaida žmona Georgina, visų 
vadinama Juodąja Liepsna. Tarp šių 
dviejų grupių rašytojas pastatė vien- 
gungių porą — kunigų seminarijos 
eksklieriką ir mokytoją Liną Alkai- 
tį, laukiantį, kada į Kanadą iš Vo- 
kietijos galės atvykti jo sužadėtinė 
Rugilė, besigydanti džiovininkų se- 


natorijoj, ir eigulio sūnus, turėjęs bū- 
ti girininku, Marius Kvedaras, kuris 
apie kiekvieną moterį tekalba, kaip 
apie medžiagą savo seksualiniams j- 
geidžiams. Jis ir yra tas personažas, 
kuris sujungia kitas veikėjų grupes, 
drumsdamas jų gyvenimą ir sukel- 
damas gilią dramą Dainių šeimoje. 


šituos romano veikėjus skaityto- 
jui lengva apžvelgti bei jų vidaus 
gyvenimo bangavimą suprasti ir dėl 
to, kad J. Kralikauskas juos yra nu- 
tapęs ryškiomis, beveik kontrastin- 
gomis spalvomis. Antai, viengungių 
poroj Linas Alkaitis yra idėjų Žžmo- 
gus, religingas idealistas bei altruis- 
tas, norįs pamokyti kitus, ištiki- 
mas savo toli palikusiai sergančiai 
sužadčtinei, bet silpnas alkoholio pa- 
gundoms; tuo tarpu Marius Kveda- 
ras — grubus egoistas ir materialis- 
tas, apsėstas seksualinio instinkto, 
savo gyvenimo prasmę temato tik jo 
teikiamuose smagumuose ir juos ten- 
kina be jokių sąžinės priekaištų pa- 
gal iš anksto susidarytą planą, tar- 
tum žaisti moterimis jam būtų spor- 
tas. Prieš šį gaivalingą ir. beatodai- 
rišką, nuolat apie moteris kalbantį 
jauną vyrą rašytojas taip pat kon- 
trastu pastato vyresnio amžiaus ma- 
žakalbį Domą Dainį. šisai težino tik 
kasyklų urvuose jam per sunkų iš- 
semiantį darbą ir savo šeimos na- 
melį, kuriame su sūneliu gyvena. 
Dainiui per jauna, graži, savo grožiu 
besidžiaugianti žmona Giedrė. ši kul- 
tūringos sielos moteris, vos atvykusi 
į Juodosios Gulbės nejaukią aplin- 
ką ir tampa Kvedaro ir Dainio 
slaptų varžybų objektu. Prieš ją ra- 
šytojas pastato tikrą lietuvės kon- 
trastą, gaivalingų impulsų blaško- 
mą, pusiau laukinę, vietinę krautuvi- 
ninkę, nepirmos jaunystės čigonišką 
gražuolę  Georginą. šitai  būtybei, 
kuri nežino jokių dorovinių normų, 
Juodosios Liepsnos pravardė yra taip 
pat simboliška, kaip Giedrės vardas 
Dainienei. Šios personažu J. Krali- 
kauskas išsakė visas savo simpatijas 
lietuvei moteriai, jos išviršiniam bei 
išvidiniam grožiui. Giedrės atvykimas 
iš Europos į Kanados laukinę gam. 
tą bei sunkaus darbo subrutalintų 
vyrų aplinką iš tikro yra lyg iš tė- 
vynės Lietuvos atklydusi Giedra Al- 
kaičiui ir Dainiui. Pastarajam pra- 
džioj ji dar yra ir šeimos giedra, nes 
su savim atsiveža trejų metų sūne- 
lį. Ji giedra ir pati sau, nes jos 
sieloj yra išsiskleidusios ir lietuvių 
krikščioniškos kultūros ypatybės — 
švelnumo,  skaistybės, ištikimybės, 
jautrios sąžinės šviesa. Tai lietuvių 
moters ir drauge jaunosios Dainie- 
nės pats brangiausias lobis. “Per mū- 
su jungtuves aš gi nieko daugiau 
neturėjau tau duoti. Nieko kito: tik 
švarų kūną ir mylinčią dvasią. Tai 


vienintelis mano kraitis buvo". kal- 
ba Savo vyrui susigraužusi Giedrė, 
priekaištaudama sau dėl savo nuo- 
puolio. 


„Taigi sąžinės šviesa, išugdyta 
sieloj lietuvių krikščioniškos kultū- 
ros su artimo meilės ištikimybės, 
skaistybės reikalavimais, yra “švie- 
sos lange" romano centrinė tema ir 
drauge problema Alkaičiui, Dainiui 
ir Giedrei, iš gimtosios žemės išrau- 
tiems ir į svetimo krašto brutalią ap- 
linką nusviestiems tremtiniams. Ar 
jie turi pasiduoti žiaurios aplinkos 
bei savo vidaus gaivalų tamsai, už- 
pūsti iš Lietuvos išsineštą žiburį, ar 
jiems reikia jį išlaikyti gyvą savy 
ir savo šeimoj? Romano autorius 
aiškiai pasisako už to krikščioniškos 
kultūros žiburio gyvybę, nes tik jis 
vienintelis padeda išlikti žmonėmis 
didelių išviršinių ir išvidinių konf- 
liktų tamsoje bei suteikia prasmę gy- 
venimui. Kas per vėlai tepraregi vi- 
daus žiburio neįkainojamą vertą, tas 
žūsta niekingai, nepalikdamas nė 
pėdsakų, kaip Marius Kvedaras, tas 
savimi pasitikįs vyras, kuris ir sa- 
vo išvaizda atrodė galingiausias. 
Nors savo romano vaizdais J. Kra- 
likauskas teigiamai pasisako už ži- 
burį vidaus tamsos ir šviesos prob- 
lemoj, bet tai nereiškia, kad ši pro- 
blema būtų lengvai išsprendžiama. 
Ji net labai sunki ir sudėtinga jau- 
nai, gražiai ir jautriai moteriai, ypač 
lietuvei moteriai svetimo krašto bru- 
talioj aplinkoj, kurios gyventojai te- 
pripažįsta tik dienos šviesą, 0 gyve- 
na vidaus tamsa metafizinėj nakty. 
Ta problema dar pasunkėja, kai tam- 
sai pasiduoda savi tautiečiai, iš ku- 
rių privalu laukti daugiausia pagar- 
bos moters vidaus šviesai. Šitas sun- 
kenybes vidaus tamsos ir šviesos 
problemoj ir atskleidžia romano au- 
torius, vaizduodamas, kaip mergišius 
Kvedaras planingai ir atkakliai į sa- 
vo voratinklį įtraukia pusiau ap- 
svaigintą Giedrę. Nors ši moteris kū- 
niškai nupuola, bet vis dėlto savo 
sielos šviesą ir švarą ji išgelbsti. 
šituo autorius skaitytoją įtikina, 
ypač įspūdingai vaizduodamas Gied- 
rės įtemptą susikirtimą su košmariš- 
kais sapnais po ano pusiau Ssąmo- 
ningo nuopuolio su Kvedaru indėnų 
džiungliškame  miškė, šiaurės pa- 
švaistei mirgant. 

Tai pripažįstant, vis dėlto kyla 
klausimas, kam romano autoriui pri- 
reikš vaizduoti tokį išimtinį subti- 
lų atvejį, kaip tas nuopuolis, kuris 
gal nė nebuvo mirtinė nuodėmė ? 
Tiesa, kad dėl Kvedaro gudriai su- 
galvoto viliojimo plano, dėl jo ta- 
riamų paslaugų Giedrei, mergišius 
jau buvo laimėjęs nemažai palan- 
kumo tos moters širdy. Iš dalies kal- 
ta buvo ir Giedrė. Čia naiviai tikėda- 


ma Kvedaro paslaugų geromis inten- 
cijomis, čia pati pasidžiaugdama dėl 
Kvedaro žavėjimosi ja, Giedrė jau 
buvo atsistojusi į pavojingą kelią. 
Ar juo reikėjo eiti iki galo? Pa- 
vyzdžiui, jei Giedrė būtų pradėjusi 
slaptai ir pakartotinai susitikinčti su 
Kvedaru, ar to nebūtų užtekę, kad 
ji būtų pajutusi sąžinės priekaištus 
ir kūno pagundų galybę? Ar šitokiu 
atveju jautrios sielos moteris, kokia 
atvaizduota Dainienė, nebūtų turėju- 
si pasisakyti vyrui ir jieškoti jo pa- 
galbos? Jei šitaip, kam tada prirei- 
kė jos fizinio nuopuolio, kuris beveik 
prilygsta jos išprievartavimui? Be 
abejo šitoks atvejis jautrią moterį 
labiau sukrečia negu slapti pasima- 
tymai, bet sąžinės arba vidaus švie- 
sos gesimo ar negesimo problemai 
tai beveik nieko neprideda, o tik pa- 
tamsina tą vyriškį (mūsų atveju 
Kvedarą), kuris savo seksualiniam 
įgeidžiui patenkinti turi griebtis iš- 
imtinių priemonių (slapto svaigini- 
mo alkoholiu), kurios atrodo sunkiai 
įtikimos. 


Turint galvoj J. Kralikausko ne- 
abejotiną rašytojo talentą, kuris pui- 


kiai atsiskleidžia antrojoj romano 
pusėj, ir todėl norint visą kūrinį 
vertinti palankiai, reiktų manyti, 


kad romano autorius per fizinį nuo- 
puolį norėjo prieiti prie moters sie- 
los ir kūno santykių problemos, bū- 
tent, pažiūrėti, kiek seksualinis ak- 
tas gali turėti įtakos  krikščionies 
jautrumui ir sąžinės užgesimui mo- 
tery. Be abejo, šitokia psichologinė 
problema gali būti. Tik klausimas, 
ar ji pakankamai literatūrinė. Vie- 
na, norint ją vaizduoti visu pločiu, 
labai lengva nuslysti į pornografiją. 
Antra, sprendžiant ją taip, kaip pa- 
darė “šviesos lange" autorius, tepa- 
sirinkdamas tokį seksualinį reiškinį, 
kuris net neuždega motery aistros, 
kūno ir sielos problema pasilieka tik 
paliesta, bet nesprendžiama, nes ši- 
toks atvejis yra labai retas, beveik 
išimtinis. Tuo tarpu labai reti reiš- 
kiniai nėra verti tikrojo rašytojo 
dėmesio, nes jie dažniausiai neįgyja 
tikros problemos svorio, kurį jaustų 
daugiau ar mažiau platus skaičius 
žmonių, o pasilieka individualiais at- 
vejais. šituo nenorima pasakyti, kad 
vienas toks atsitiktinis atvejis be- 
reikšmis asmeniui moraliniu ir reli- 
giniu atžvilgiais. Jis tik neatrodo 
reikšmingas literatūriškai, ypač ta- 
da, kai neįgyja likiminės reikšmės 
kūrinio veikėjams. O “šviesos lan- 
ge" romane jis kaip tik nėra liki- 
minis: Kvedarui sueiti į pastovius 
nelegalius santykius su Dainiene vis- 
tiek nepavyksta, nors tam jis nesi- 
gaili savo pastangų, o pasikankinu- 
si ir vyrui prisipažinusi, Giedrė vis- 
tiek pasilieka su Dainiu ir jis su 


ja. Taigi rašytojo suplanuotas sek- 
sualinis nuotykis indėnų džiunglėse 
pasilieka beveik tuščiu šūviu. Tiesa, 
jis sustiprina Giedrėj sąžinės prie- 


kaištus, bet užtai pajuodina Kve- 
darą ir jo “strategiją" iki nejtiki- 
mumo. 


Jei nebūtų mėginimo kūno ir sie- 
los santykių problemą spręsti atsi- 
tiktiniu (ir todėl sunkiai įtikimu) 
būdu, "Šviesą lange" tektų laikyti 
pirmos rūšies klasišku romanu, ne- 
paisant vaizduojamos aplinkos ir 
Juodosios liepsnos egzotiškumo. Bet 
ir su minėtu trūkumu “šviesa lan- 
ge" yra įdomus, talentingai ir rū. 
pestingai parašytas romanas. Jo 
kompozicija paprasta ir aiški, jo per- 
sonažai ryškūs, bet nestatiški, nes 
pasireiškia daugiau ar mažiau aiš- 
kiais vingiais bei vidaus konfliktais; 
jų vaizdavimas yra suglaustas, at- 
liktas vaizdingais trumpais saki- 
kiniais, 0 juose gausu  aforisti- 
nių išsireiškimų, kurie liudija ir 
rašytojo sintetinį  (intelektuališkai 
emocinį) žvilgsnį, ir duoda progų 
skaitytojui susimąstyti. Tai jau sa- 
kytų, kad J. Kralikausko vaizdavi- 
mas nėra realistinis. Dėl to supran- 
tami ir kai kurie jo romano tikro- 
viniai netikslumai, kuriuos jau bu- 
vo pasigavęs vienas kitas juokda- 
rys ir pagal tai mėgino visą veikalą 
sutašyti. Žinoma, būtų geriau ir to- 
kių, jau beveik stilistinių suklupimų 
išvengti. J. Kraliausko vaizdavimas 
tikriau yra ekspresionistiškas, stili- 
Zzuotas stambiais sugestyviniais 
brūkšniais, čia iškeliant kontrastus, 
čia paraleles (“Liga Rugilės dalgis, 
moterys — Kvedaro, o mano dalgis 
— buteliai", galvoja Alkaitis.). Kar. 
tais tokie sugretinimai iškyla kaip 
simboliai. J. Kralikauskas savo ro- 
mane mažai pasakoja, o veiksmo 
slinktį jame sudaro epizodais. Už dia- 
logus ten įdomesni gerai apvaldyti 
vaizdiniais brūkšniai, prikrauti min- 
ties, bet ir psichologiškai  taik- 
lus kaip šis: “Giedrė eina, jausda- 
ma jo akių dūrį savo nugaroj". Įs- 
pūdingiausi romano epizodai — Gied- 
rės krimtimasis su jos košmariškai: 
sapnais ir Kvedaro galutinis pralai- 
mėjimas, kai vieną naktį per audrą 
ji eina į Dainių namelį. Jį iš to- 
lo audros lietuje seka Georgina, plė- 
šoma pavydo, keršto ir šlykštumo 
savo tikram vyrui. Tos drumzlinos 
sielos dramatiška būsena taip puikiai 
suderinta su nakties tamsa, plėšoma 
audros žaibų, kurie nušviečia čia 
slenkantį  Kvedarą, čia mėsininko 
Džimio kapojamą skerdieną, kad vi- 
sas epizodas tampa vienu dideliu 
simboliu. 


Nors Juodosios Gulbės kasyklų 
aplinka su atitinkančiomis ją būty- 
bėmis — čČarliu, Georgina, Kvedaru 

LIETUVIŲ DAINŲ ŠVENTĖ 


Pirmosios, 1956 m. įvykusios, JAV 
ir Kanados lietuvių dainų šventės 
ruošimas sutapo, kiek tai lietė nau- 
juosius ateivius, su gan palankiu 
psichologiniu momentu: jiems jau 
buvo pavykę įsikurti naujoje šalyje, 
visa aplinka dar buvo kiek neįpras- 
ta, bet buvo džiugu vėl gyventi nor- 
maliomis savarankių piliečių sąlygo- 
mis ir netrukdomai plėtoti savo tau- 
tinę kultūrą. Pasiruošimas šventei ėjo 
sklandžiai. Pati dainų šventė buvo iš 


čio, 0 pasamdytoje stadiono salėje 
nebuvo oro šaldymo. Nepaisant to, ta- 
da pasiektieji rezultatai nebuvo blo- 
gi; nesunkus, kukliai užsimotas re- 
pertuaras buvo gražiai atliktas be- 
veik 1000 žmonių choro. 

Antrąją dainų šventę projektuojant 
buvo iš pat pradžių užsimota pakel- 
ti repertuaro lygį, įnešant sunkesnių, 
mūsų kompozitorių vėliau sukurtų 
veikalų. Praktiškas šios dainų šven- 
tės ruošimas iš pat pradžių ėjo sun- 


dalies sugadinta katastrofingo karš- kiai. Naujieji ateiviai, apsipratę su 
— romane paskleidžia nemažai mo- Studentų  santara. Chicago, 1961, 
ralinės tamsos, kuri kėsinasi savy 52 p. 

paskandinti Alkaitį, Dainį ir Giedrę, Alė Rūta; BROLIAI. Romanas. 


J. Kralikausko “šviesa lange“ vis 
dėlto nėra pesimistinis romanas. 
Kad ir klysdami bei pasiduodami sa- 
vo silpnybėms ir pagundoms, Gied- 
7* Alkaitis, Dainys kovoja su jomis, 
pasilieka krikščionimis su sąžinės ži- 
buriu savo sielose. Iš nuopuolio atsi- 
tiesimas Giedrės, kuri auksakasių 
stovykloj buvo sutikta, “lyg ji būtų 
iš kitos planetos", labiau negu Dai- 
nys ir Alkaitis pateisina Dainio ir 
drauge autoriaus mintį, kad '“Mil- 
žiniška tamsybė yra bejėgė prieš 
mažytį žiburėlį". Giedrė su savo 
vyru bei vienišuoju Alkaičiu ir su- 
teikia romanui gilesnės prasmės, nes 
atveria perspektyvą, skaitytojo min- 
tį nuvedančią už fizinės ir biologinės 
tikrovės. Todėl J. Kralikausko su- 
kurtą tamsos ir šviesos kovų epizo- 
dą įdomu ir verta paskaityti ne tik 
dėl jo literatūrinės formos, bet ir dėl 
jo minties. Dr. J. Grinius 


ATSIŲSTA PAMINĖTI 


Vytautas Mačernis: POEZIJA. Re- 
dagavo Kazys Bradūnas. Pabaigoje 
Alfonso  Nykos-Niliūno apybraiža 
apie Vytautą Mačernį. Iliustravo 
Paulius Augius. Išleido Į Laisvę 
fondas lietuviškai kultūrai ugdyti; 
dr. A. Smulkščio lėšomis. Chicago, 
1961 m. 238 p. 

Antanas Tulys: TŪZŲ KLUBAS. 
Novelės. Išleido Terra. Chicago, 1960. 
196 p. 

Jonas Mekas: GĖLIŲ KALBĖJI- 
MAS. Eilėraščiai. Išleido Lietuvių 

Nidos Knygų klubo leidinys. Londo- 
nas, 1961 m. 319 p. Kaina 1 dol. 

Končius: ŽEMAIČIO šNE- 
dalis. Nidos Klubo leidinys 


Ignas 
LOS, II 


Nr. 33. Londonas, 1961 m. 285 p. 
Kaina 1. Dol. 
Bernardas žukauskas: PIRMOJO 


PASAULINIO KARO TREMTY. At- 
siminimų pluoštas. Lietuvių Krikš- 
čioniškosios Demokratijos Studijų 
klubų leidinys. Čikaga, 1961, 136 p. 


Kaina $1.50. (Knygą galima užsisa- 
kyti rašant: P. Povilaitis, 8743 So. 
Troy St. Evergreen Park 42, Illi- 
nois. 


SUVAŽIAVIMO DARBAI IV. Re- 
dagavo A. Liuima, S.J. Lietuvių Ka- 
talikų Mokslo Akademijos leidinys 
Nr. 6. Roma, 1961 m. 321 p. 


Juozas Girnius: TAUTA IR TAU- 
TINĖ IšTIKIMYBĖ. Išleido Į Lais- 
vę Fondas Lietuviškai Kultūrai Ug- 
dyti, Nr. 2 Chicago, 1961 m. 320 p. 
Kaina $3.50. 

Knygų Lentyna. Lietuvių Biblio- 
grafinės Tarnybos biuletenis, Nr. 1 
Nr. 2. Danville, Ill. 


Annali. Istituto universitario Ori- 
entale, II, 2 Napoli, 1960. 

Žirginčliai. Plokštelė. 
mos aktoriai: 
Viltis Vaičiūnaitė, Leonas Barauskas, 
Vaclovas Kerbelis, Vincas Skaisgiris 
ir Kazys Veselka. Audiofoninis teks- 
tas ir režisūra — Birutės Pūkele- 
vičiūtės. Muzika ir garsų efektai — 
Zigmo Lapino. 


, 


Skaito dra- 


šio krato sąlygomis, pradėjo paskęs- 
ti kasdieniškuose reikaluose, jų en- 
tuziazmas kultūrinei veiklai sumažė- 
jo. Tai jautėsi tiek dainų šventės ruo- 
šimo centre — lietuvių išeivių sosti- 
nėje Čikagoje, tiek ir mūsų koloni- 
jose, choristų ir dirigentų tarpe. Pa- 
čioje pradžioje buvo tam tikrų po- 
litinių ir visuomeninių nesklandumų. 
Lietuvių Tautinei Bendruomenei apsi- 
6mus ruošti dainų šventę, reiškė 
nepasitenkinimo kai kurie senųjų at- 
eivių sluogsniai, neprisidėję prie LTT- 
B ir žiūrį į ją kaip į “dypukų" or- 
ganizaciją. Sudarius repertuaro ko- 
misiją, buvo bandymų ją sugriauti, 
prieš ją pastatant kitą, sena išeivija 
paremtą. Tačiau tie priešingumai su- 
sitvarkė nesunkiai. Naujieji ateiviai 
jau yra pasireiškę, kaip nauja ir Vy- 
raujanti kultūrinės veiklos jėga, nors 
nevisai vieninga, bet mažiau susi- 
skaldžius, negu senosios išeivijos tra- 
dicinės grupės. Visose dainų šventės 
ruošimo stadijose ir srityse buvo pa- 
rodyta didelė pagarba senosios išei- 
vijos praeities darbams ir tebegy- 
vuojančioms organizacijoms,  įtrau- 
kiant jų atstovus tiek į repertuarą, 
tiek į dirigentus, tiek ir į vykdo- 
mucsius organus. Sudarius galutiną 
antrosios dainų šventės komitetą, la- 
bai laimingas buvo prelato Igno Al- 
bavičiaus parinkimas jo pirmininku; 
sutikęs apsiimti šias pareigas, jis sa- 
vo autoritetu ir taktu daug prisidė- 
jo prie nuomonių išlyginimo ir vi- | 
sos šventės rengimo veiklos sucemen- 
tavimo. Tam tikro nusiminimo buvo 
įnešęs J. Kreivėno pasitraukimas iš 
komiteto sekretoriaus pareigų: Ala 
Kreivėnas buvo vienas iš aktingiau- 
sių pirmosios dainų šventės iniciato- 
rių ir rengėjų. Tačiau J. Kreivėnas 
pasiliko kaip muzikos komisijos sek- 
retorius, kuriai buvo pavestas reper- 
tuaro sudarymas; jisai atliko didelį 
darbą, prižiūrėdamas repertuaro 
knygučių spausdinimą, o taip pat 
fotokopijuodamas savo privačiu apa- 
ratu įvairius balsus bei papildomus 
rankraščius. 


Sekretoriaus ir egzekutyvaus vice- 
pirmininko pareigas perėmė Čikagos 
vyrų choro valdybos pirmininkas Vy- 
tautas Radžius, kurio darbštumas ir 
administratyvūs sugebėjimai  žino- 
mi iš Čikagos lietuvių operos pasta- 
tymų bei iš pirmosios dainų šventės. 
Reikšmingą darbą atliko muzikos rei- 
kalų narys J. Zdanius, neužmirštant 
ir kitų vykdomojo komiteto narių: 
iždininko R. Blinstrubo, vicepirminin- 
ko J. Kudirkos, sekretoriaus J. Paš- 
tuko, spaudos reikalų vadovo St. 
Daunio ir LTB čikagos apygardos 
atstovo J. Jasaičio. Visuomenei ypač 
jaučiama buvo spaudos komisija, ku- 
rios nariai užpylė mūsų spaudą dai- 
nų šventę propaguojančiais ir pa- 


Dainų šventės organizacinis komitetas. Pirmoj eilėj iš kairės: V. Radžius, prel. I. Albavičius, T. Blin- 


strubas. Antroj eilėj: J. Kudirka, J. Paštukas, J. Zdanius, J. Jasaitis ir S. Daunys. 


ruošiančiais straipsniais. Visų kitų 
komisijų, kaip anglų spaudos, dainų 
šventės rėmėjų, o taip pat įvairių 
technikinių sričių komisijų nesumi- 
nėsi šio straipsnio rėmuose; jų vaid- 
muo yra taip pat svarbus; be jų 
bendradarbiavimo dainų šventės įvyk- 
dymas nebūtų galimas. 

šio straipsnio autoriui, kaip LTB 
kultūros fondo muzikos komisijos 
pirmininkui, teko pradėti veiklą ke- 
letą metų anksčiau, kai dar nebuvo 
nei visuctinio komiteto, nei pagelbi- 
nių komisijų, o vis dėlto reikėjo imtis 
repertuaro paruošos. Ši darbo pra- 
džia buvo gan depresyvi ir kartais 
atrodė beviltiška. 1959 m. vasa7ą ir 
rudeniop į šaukiamus posėdžius at- 
silankydavo: J. Kreivėnas — sekre- 
torius ir iniciatorius, V1. Jakubėnas 
— pirmininkas, ir atvykdavo vienin- 
telis narys — J. Zdanius iš tolimojo 
Evanstono priemiesčio. Nesant kvo- 
rumo, sunku buvo daryti sprendi- 
mus; norint kiek legalizuoti darbą, 
buvo sutarta, kad J. Kreivėnas kvie- 
čia atskirus asmenis konsultacijai 
metmenims sudaryti. Tų metmenų 
buvo apsčiai; dirbant dviejų ar trijų 
asmenų grupėmis, buvo peržiūrėta ir 
apsvarstyta didelis kiekis choro lite- 


ratūros. Vėliau, pavykus sušaukti 
gausesnius posėdžius, buvo pateikti 
pradiniai planai, iš kurių galop ne- 
daug teliko. Svarbiausias balsas re- 
pertuarą svarstant teko žymesniųjų 
chorų  chorvedžiams, kurių dažnai 
skirtingas nuomones teko derinti ne- 
chorvedžiui pirmininkui. Repertuarą 
besvarstant, paaiškėjo gan plačiai at- 
stovaujamas noras neapsiriboti leng- 
vomis, tradicinėmis dainelėmis, bet 
įnešti ir vieną kitą stambesnį, nau- 
jesnio pobūdžio kūrinį. Tai tendenci- 
jai priešinosi kai kurie čia gimę 
chorvedžiai, norėdami visai lengvo 
plačios publikos skoniu paremto re- 
pertuaro; įdomu, kad JAV gimusi ži- 
noma chorvedė Alice Stephens visuo- 
met energingai palaikė kaip tik pa- 
žangesnę liniją. Priėmus ir net iš- 
spausdinus dalį repertuaro, žymes- 
niųjų chorų vadovai su širdgėla pa- 
reikalavo sumažinti naujų ir sudėtin- 
gų veikalų skaičių vien dėl negali- 
mumo laiku juos išmokti. Tok'ais su- 
metimais buvo jau vėliau išbraukta 
įdomi, bet komplikuota kun. Markai- 
čio “Partizano daina". Dainų šven- 
tei artėjant ir repertuarą galutinai 
nustatant, nelauktai daug ginčų su- 
kėlė lengvųjų dainelių parinkimo 


klausimas; čia pasireiškė drastiškų 
nuomonių skirtumų, priėjusių net 
prie ultimatumų, grasinant nedaly- 
vauti šventėj, jei visi punktai ne- 
bus priimti. Muzikos komisija posė- 
džiuose stengėsi jieškoti Kkompromi- 
sinio kelio: atsižvelgti į kuo dau- 
giausia nuomonių, bet 10044 nepaten- 
kino nei vienos. “Ultimatumų" klau- 
simą sprendė vykdomasis komitetas, 
jų nepriėmęs, o pateikėjai vėliau nu- 
sileido. į 
Dainų šventė pagal savo esmę nė- 
ra ir negali būti laikoma griežto kla- 
sikinio ir kitokio stiliaus koncertu; 
yra tai labiau lyg tautos vieningu- 
mo pareiškimas per dainą. Dainų 
švenčių repertuare neišvengiamai es- 
ti ir meniškai mažiau vertingų dainų, 
kurios tai tautai yra tradicinės, tu- 
rinčios tam tikro subjektyvaus emoci- 
nio turinio. Ruošiant didelę jungtinę 
chorų šventę, neišvengiamai tenka at- 
sižvelgti į daugelį vietos sąlygų, no- 
rint pakelti bendrą entuziazmą ir su- 
mažinti užsigavimus bei susiskaldy- 
mus. Jungtinės dainų šventės repertu- 
aras neišvengiamai yra lyg kompro- 
misas tarp grynai meniško kriterijaus 
ir tarp įvairių visuomeniškų ir loka- 
linės politikos reikalavimų. Ir šios 

dainų šventės repertuazas, galutinai 
susikristalizavęs, buvo nekitoks. Jis 
negalėjo pretenduoti į tobulumą, bet, 
šio straipsnio autoriaus nuomone, su- 
sų pasitaikiusių problemų. 

Ta proga reikia priminti, kad vie- 
nas stambus užsimojimas, gimęs tuoj 
po pirmosios dainų šventės, negalė- 
jo būti įvykdytas. Buvo paskelbtas 
konkursas patriotinio pobūdžio kan- 
tatai parašyti, tam reikalui skiriant 
1000 dolerių premiją iš sumų, pa- 
silikusių po pirmos dainų šventės. Į 
konkursą buvo pristatyti du veikalai, 
kuriuos pakartotinės jury komisijos, 
viena net dalyvaujant amerikiečiui 
muzikui, pripažino esančius nepakan- 
kamos vertės pateisinti tokiai premi- 
jai ir netinkamus atlikti jungtinių 
chorų šventėje. Todėl dainų šventės 
repertuaras buvo kiek prailgintas iš 
trumpesnio pobūdžio dainų. 

Repertuarą galutinai sutvarkius ir 
įpusėjus žiemos sezonui prieš dainų 
šventę, vis dar nesijautė pakilimo 
ruoštis didžiajam įvykiui. Pradėjo 
plaukti žinios apie atsisakančius da- 
lyvauti chorus. čia būta įvairių at- 
vejų; vienur chorvedys nesutiko, ki- 
tur choro valdyba nerodė pasiryži- 
mo; kartais klebonas nenorėjo išleis- 
ti savo parapinio choro, kitur gi są- 
žiningas chorvedys numatė, kad jo 
choras negalės išmokti viso repertua- 
ro ir nenorėjo, kad jo choristai tylė- 
tų per dalį dainų šventės programos, 
Būdingas įvykis buvo Montrealyje, 
Kanadoje. Vietiniam lietuvių parapi- 
jos vargonininkui ir chorvedžiui ne- 
apsiėmus pasiruošti ir dalyvauti dai- 
nų šventėj, susidarė apie dvidešim- 
ties choristų grupė, kuri pasikvietė 
kaip laikiną chorvedį mūsų žinomą 
žurnalistą, “Nepriklausomos  Lietu- 
vos" redaktorių Joną Kardeli. Jam 
sekmingai dirbant, to ansamblio gru- 
pė atsimetė; čia, nutarusi “verčiau 
pasimaudyti, negu. vargti repeticijo- 
se ir keliauti taip toli". Montrealis ir 
pasiliko neatstovaujamas dainų šven- 
tės jungtiniame chore. 

Taigi, paskutinės savaitės prieš 
dainų šventę praėjo Čikagoje kiek 
pesimistinėj nuotaikoj. Ji gerokai pa- 
kilo, puikiai praėjus Čikagos jung- 
tinių chorų repeticijoms. Liepos 1 d., 
šeštadienį, suvažiavus didžiai choris- 
tų miniai į Čikagos Amfiteatro salę 
ir prasidėjus bendrai repeticijai, nuo- 
taikos prašviesėjo po pirmųjų repe- 
tuotų dainų. Jungtinis choras buvo 
kiek mažesnis, negu per pirmąją dai- 
nų šventę, tačiau pasirodė, kad visa 
ši Minia nelauktai gerai moka re- 
pertuarą, nelauktai gerai seka diri- 
gento mostą. Tuščioje salėje garsams 
per smarkiai rezonuojant, negalima 
buvo galutinai spręsti apie ritmikos 
tikslumą ir intonaciją; vakare, susi- 

rinkus klausytojų miniai, paaiškėjo 
tikrai grynas ir tikslus jungtinio cho- 
ro skambesys. 

Pasircdo, mūsų chorai, gyveną, 

augšto technikos lygio krašte, kaž- 
kaip išpruso, susklandėjo; jų lygis, 
kiek tai liečia intonaciją ir ritmiką, 
neabejotinai pakilo. Net ir silpnesni 
chorai, neįstengę pravesti sunkesnių 
veikalų bendros repeticijos, vis dėlto 
buvo išmokę bent atskirų balsų parti- 
jas ir, dirigento lazdelės bei kitų 
choristų vedami, galėjo netrukdomai 
prisidėti prie bendro išpildymo. Tai 
ypač lietė naujas ir sunkias dai- 
nas, kaip J. Bertulio “Pabusk, pasau- 
li" ir Vl. Jakubėno “Tremtinių ir iš- 
vežtųjų giesmė“. 
"Dainų šventė prasidėjo J. Dam- 
brausko “Malda už tėvynę“. Šį kū- 
rinį gerai atsimename iš Lietuvos: 
juo kas rytą buvo pradedama mūsų 
valstybės radiofeno programa. A: Mi- 
kulskio vadovybėje “Malda už tėvy- 
nę" praskambėjo susikaupusia nuo- 
taika, niuansuotu choro skambesiu, 
sudarydama lyg įvadą ir pagrindą 
tolimesnei programos eigai. Oficiali 
dalis susidėjo iš dirigento lazdelės 
erdavimo (tai atliko garbės diri- 
gentas veteranas prof. J. Žilevičius) 
ir iš abiejų — Amerikos ir Lietuvos 
— himnų, kuriuos pravedė garbės di- 
rigentas J. Aleksis. Po to ėjo ilgokai 
užsitęsusi prakalbų dalis. 

Masinį jungtinį chorą dirigavo ke- 
turi dirigentai: Br. Budriūnas (Los 
Angeles, Calif.), A. Mikulskis (Cle- 
veland, Ohio), St. Sodeika ir K. Ste- 
ponavičius— Stephens (abu iš čČika- 
gos); galime pasakyti, kad pirmieji 
du išsiskyrė mokėjimu išgauti iš cho- 
ro daugiau atspalvių; jiems abiems 
teko taip pat ir atsakingesnė progra- 
mos dalis su naujais stambesniais vei- 
kalais. šalia jungtinio mišraus cho- 
ro buvo ir atskiros jungtinės vyrų 
ir moterų choro grupės. Svarstant 
dainų šventės programą, buvo abejo- 
jama, ar susidarys pakankamos vie- 
nodų balsų grupės imponuojančiam 
skambesiui išgauti; Oo svarbiausia, 
daugelis net geresnių chorų pareiškė 
neturį laiko užsiimti lygių balsų re- 
pertuaru, mažesni chorai gi kartais 
turėjo per silpnas lygių balsų grupes. 
Ypač tos abejonės lietė moterų jung- 
tinį chorą. Atpuolus numatytai kan- 
tatai, buvo tačiau galutinai nusista- 
tyta įvesti lygių balsų jungtines gru- 
pes. Susidarę jungtiniai lygių bal- 
sų chorai nebuvo, tiesa, perdaug gau- 
sūs, bet jų stiprumas, kaip atrodo, 
buvo pakankamas. Moterų jungtinio 
choro grupės pagrindą sudarė Alice 
Stephens ansamblis bei jos vedamas 
opercs moterų choras (ji pati ir di- 
rigavo); vyrų jungtinio choro pagrin- 
dą sudarė Čikagos vyrų choras. Prie 
abiejų šių grupių tačiau prisijungė 


ir kitų chorų dalys. Vyrų jungtinį 
chorą dirigavo J. Gaidelis — žymus 
kompozitorius ir gerai pastatyto Bos- 
tono choro vadovas. Nors jam kiek 
sunkiau sekėsi suvaldyti neįprastai 
didelį chorą, bet skambesys buvo gra- 
žus. Buvo atlikta J. Gaidelio “Daina, 
daina", J. žilevičiaus harmonizuota 
liaudies daina “Oi kad išauštų"“ ir 
Br. Budriūno “Ant marių". Gaila, 
per generalinę repeticiją teko išimti 


iš programos įdomią, naujoviškiau 
išplėstą J. Gaidelio liaudies dainą 
“šaltyšius, kurios dalis jungtinių 


vyrų choro dalyvių, kaip atrodo, ne- 
suspėjo ar neįstengė išmokti. Buvo 
tai tačiau vienintelis tos rūšies įvy- 
kis per visą dainų šventės programą, 
liečiąs ritmo ir intonacijos atžvil- 
giu gan nelengvą kūrinį. 

Alice Stephens pravesta moterų 
choro grupė davė įdomią, dar negir- 
dėtą programą: kun. B. Markaičio, 
S.J. “Eglės raudą" ir seselės Bernar- 
dos, S.S.C. “Lopšinę"'; šalia to girdė- 
jome jau žinomas Br. Budriūno “"Tė- 
viškėlę" ir A. Vanagaičio Jakubėno 
“Rods parpulčiau". 

Jungtinio mišraus choro programa 
apėmė kai ką iš jau žinomo tradi- 
cinio repertuaro, kaip St. Šimkaus 
“Vėjo dukra" ir A. Vanagaičio '"Vė- 
južėlis" ir kit. Buvo apsčiai naujes- 
nės kūrybos harmonizuotų liaudies 
dainų, kaip Br. Jonušo “Kurteliai su- 
lojo", J. Zdaniaus “Siūbau, lingau", 
J. Strolios “Ei didi, didi", K.V. Ba- 
naičio “Po augštus kalnus" ir Bud- 
riūno dviejų lengvų liaudies daine- 
lių kombinacija, paremta “Pradės 
aušrelė aušti". (Vienintelis “bisuo- 
tas" numeris programoje). Iš naujų 
originalios kūrybos veikalų išgirdo- 
me nNuotaikingą, truputį senoviškus 
rusų romansus primenančią St. Gai- 
levičiaus “Tėvynės gėlės" (diriga- 
vo St. Sodeika); J. Bertulio “Pabusk, 
pasauli" gan stambus kūrinys, kai 
kur nevisai išlygintas stilistiškai, bet 
turįs daug įkvėptų, nuotaikos pilnų 
momentų; Vl. Jakubėno “Tremtinių 
ir išvežtųjų giesmė" — sudariusi 
ypač sunkų uždavinį jungtiniam cho- 
rui. 

Užmiršę nepatogumą kalbėti apie 
savo kūrinį, pasitenkinsime plačiai 
girdėtomis nuomonėmis ir faktine 
medžiaga. Daugelio mūsų žymių as- 
menų nuomone, ši daina sudariusi 
žymiausią šios dainų šventės progra- 
mos įspūdį. P. Gaučio, o taip pat ir 
žodžių autoriaus B. Brazdžionio nuo- 
mone, šis kūrinys galėtų eventualiai 
būti pavadintas “Lietuvių tautos psal- 
me" “Tremtinių giesmė" buvo dideliu 
pakilimu pravesta B. Budriūno ir 
nelauktu sklandumu padainuota viso 
jungtinio choro. 

"Tremtinių ir išvežtųjų giesmė" pa- 
rašyta žinomais Br. Brazdžionio žo- 

Dainų šventės jungtinis choras ir dalis publikos 


Steponavičius, Gailevičius, Gaidelis, Sodeika, žilevičius, Stephens, 


Dainų šventės choro dirigentai. Iš kairės: 
Aleksis, Budriūnas, Mikulskis, Jakubėnas. 

džiais “Mylėsi Lietuvą iš tolo". Ji 
buvo įteikta slapyvardžiu pirmosios 
dainų šventės konkursui. Tuolaikinės 
jury komisijos pirmininkas A. Ku- 
čiūnas reikalavo tam veikalui pir- 
mosios premijos; kitiems nariams ne- 
sutikus, jis pateikė savo atski- 
rą nuomonę. Kūrinys buvo atmestas. 
Netrukus išspausdintas prie 'Mu- 
zikos Žinių'' ir dedikuotas Dainavos 
ansambliui, veikalas gąsdino JAV ir 
Kanados chorvedžius savo kiek augš- 
ta tessitūra ir stambumu; jis buvo 
tačiau netrukus pastatytas ir su di- 
deliu pasisekimu (net ir vokiečių 
spaudoje) pravestas Vokietijoje, Mo- 
tiejaus Budriūno choro. Įtraukus 
“Tremtinių giesmę" į antros dainų 
šventės repertuarą ir, autoriui suti- 
kus, ją transponavus tonu žemiau, ji 
buvo praeitą žiemą dirigucota Br. 
Eudriūno Los Angeles, o tuojau po 
to— jubiliejiniame Dainavos koncerte 
Čikagoje, A. šimkui diriguojant. Kū- 
rinys išlaikytas diatoniškame stiliuje 
su aiškiu balsų vedimu, tačiau dėl 
savo stambumo ir kai kurių ritminių 
sunkumų sudarė problemų chorams. 


Įtraukus J. Bertulio “Pabusk, pa- 
sauli" ir Vl. Jakubėno “Tremtinių 
giesmę" (o ir vėliau choro dirigen- 
tų reikalavimu iš programos išimtą 
Br. Markaičio “Partizanų dainą"), 
buvo laukiama, kad šias dainas iš- 
moks tik keletas vadovaujančių cho- 
rų; pasirodo, kad tuos kūrinius bent 
atskirais balsais mokėjo kone visa 
choristų minia. Sėkmingas tų kūri- 
nių nugalėjimas buvo pakilusio mū- 
sų chorų sugebėjimo įrodymas. 


Chorams palydėti buvo panaudoti 
du fortepijonai su St. Gailevičium 
ir Vl. Jakubėnu, kaip pianistais. Kai 
kurios dainos, dirigentų pageidavimu, 
ejo a capella; keletui dainų, kaip 
J. Zdaniaus “Siūbau, lingau," J.Ži- 
levičiaus “Oi, kad išauštų", J. Bertu- 
lio “Pabusk, pasauli", V1. Jakubėno 
“Tremtinių ir išvežtųjų giesmė", bu- 
vo parašytas specialus dviejų forte- 
pijonų  akompanijamentas. Kai ku- 
rios dainos, kaip visas jungtinio mo- 
terų choro repertuaras, o taipgi ir 
Br. Budriūno “Ant marių", jungtinio 
choro grupėje buvo lydimos tik vie- 
no fortepijono (Vl. Jakubėno). Atro- 
do, kad šios chorui palydėti priemo- 
nės buvo pilnai pakankamos ir buvo 
gražiai apsieita be praeitoje dainų 
šventėje pavartoto pučiamųjų orkest- 
ro. 


Amfiteatro salė per generalinę re- 
peticiją, kaip minėta, atrodė  per- 
daug rezonuojanti; prisipildžius Žžmo- 
nių ir pavartojus gerai paskirstytus 
garsiakalbius skambesys buvo aiškus 
ir, kaip atrodo, visoje didžiulėje pa- 
talpoje gan vienodas. Per didelis re- 
zonansas vėl pasireiškė per ten pat 

bankietą, dainų šventei pa- 
sibaigus: bandymai prie kai kurių 
stalų pravesti improvizuotą prakal- 
bų ir sveikinimų programą nepavyko 
dėl bendro, smarkiai rezonuojančio 
šlamesio, viešpataujančio visoje salė- 
je. ši aplinkybė tačiau neturėjo nie- 
ko bendro su pačios dainų šventės 
pasisekimu. 


vykusį 


Muzikinė dainų šventės dalis susi- 
laukė kone visuotinio palankaus įver- 
tinimo; suprantama, nevisiems vie- 
nodai patiko visi programos nume- 
riai ir nevisiems vienodai imponavo 
paskiri dirigentai, tačiau bendra nuo- 
monė, tiek eilinių mėgėjų, tiek žino- 
vų buvo: Dainų šventė pavyko ge- 
rai, geriau negu buvo galima laukti. 


Organizacinė dalis susilaukė kai 
kurių priekaištų; svarbiausia — pra- 
kalbų buvo perdaug ir jos buvo per 
ilgos. 


Pranešėjos pareigą sklandžiai at- 


liko Juzė Daužvardienė. 


Teko nugirsti priekaištų, kad vyk- 
domojo komiteto per mažai buvo pa- 
dėta pastangų pritraukti amerikie- 
čių spaudos kritikus, o taip pat ir ra- 
dijo bei televizijos stočių atstovus. A- 
merikiečių didžiųjų dienraščių kriti- 
kai Čikagoje paprastai sunkiai duo- 
dasi pritraukiami į tautybių pastaty- 
mus, vykstančius vasaros metu ir 
dar nevisai miesto centre. Esą, tele- 
viziją būtų buvę galima  suintere- 
suoti, planuojant iš anksto, bent prieš 
pusę metų; teko girdėti priekaištų, 
kad tai nebuvę padaryta. 


Taip pat teko girdėti pasipiktinu- 
sių nuomonių, kodėl dirigentų tarpe 
nebuvo mūsų tokių žymių dirigentų, 
kaip V. Marijošiaus, J. Kačinsko, A. 
Kučiūno? šios rūšies kritikams visų 
pirma patartina paklausti minėtų di- 
rigentų, ar jie būtų sutikę diriguoti 
Darbas su mėgėjų chorais, kur kar- 
tais tenka choristams parodyti kiek- 
vieną gaidą, yra gerokai skirtingas 
nuo darbo su gerais orkestrais, kur 
vienas mažas dirigento mostas iššau- 
kia sklandžiai pagrotą pasažą. Paty- 
ręs simfoninis dirigentas, atsistojęs 
prieš mėgėjų chorų minią vienai ge- 
neralinei repeticijai, galėtų susidurti 
su kliūtimis, kaip ritminiai nesusi- 
klausymai, arba bloga intonacija, 
klaidingai išmoktos partijos, prieš 
kurias jis būtų arba bejėgis, arba 
mažiau pratęs jas nugalėti, negu nuo- 
latinis mėgėjų chorų dirigentas. Mes 
necurime mūsų tarpe dirigento cu to- 
kiu autoritetu ir patyrimu chorinšje 
srityje, kuris pateisintų atėmimą cho- 
rų iš repertuarą paruošusių chorve- 
džių, ir jų perdavimą vienam vyriau- 
siam dirigentui. Svarbiausia, tokiu 
atveju reikštų bendro įsitikinimo, 


kad toks žygis žymiai pakeltų jungti- 
nio choro lygį, ir reikėtų turėti ga- 
rantijąų vyriausiam dirigentui, kad 
jam pavyks tai pasiekti. Nei vienos 
iš tų salygų mums nebuvo; pavesti 
dirigavimą mūsų žymesnių chorų di- 
rigentams buvo vienintelė išeitis. 
Gali būti tik ginčų dėl tų dirigentų 
asmens ir skaičiaus; gal jų galėjo 
būti mažiau. šių dalykų sprendimas 
buvo vykdomojo komiteto žinioje; 
sprendimai nevisuomet priklauso nuo 
grynai muzikinių sumetimų. Galima 
tačiau tarti, kad neteko pastebėti 
dainų šventės programoje nesklandu- 
mų, kurie būtų kilę dėl dirigentų 
pasikeitimų; visi jie buvo patyrę 
chorvedžiai ir mokėjo perduoti savo 
norus jungtiniam chorui. 


Nesenai iš Kanados persikėlusio 
mūsų kariuomenės karininko Pr. Ma- 
tulionio patarimu, iš Pasaulio Lietu- 
vių Archyvo, jo vedėjui Liulevičiui 
leidus, buvo dainų šventės eisenai 
paskolinta vėliava, plevėsavusi vir- 
šum Karo Muziejaus Kaune. Ji buvo 
vieno invalido išvežta iš Lietuvos ir 
įvairiais keliais pasiekė Čikagą. Toks 
faktas buvo vertas plataus paminė- 
jimo ir specialaus pagerbimo; jis bu- 
vo tačiau visiškai užmirštas. 


šie smulkūs organizaciniai nesk- 
landumai čia minimi, kaip faktinė 
medžiaga, 0 ne kaip priekaištas. Su- 
prantama, kad dainų šventės vyk- 
dytojai ir administratoriai buvo ap- 
krauti darbu; savo uždavinį visuo- 
moje jie atliko gerai, bet viena kita 
detalė galėjo būti pamiršta be blogo 
noro, ir dėl to sunku nustatyti tik- 
rą kaltininką. šiaip visas dainų 
šventės vykdymo aparatas veikė 
sklandžiai ir daug prisidėjo prie jos 
pasisekimo. 


Keletas statistikos duomenų: Jung- 
tinis choras susidėjo iš netoli 800 
asmenų. Bilietų buvo parduota dau- 
giau kaip 7,500 ir kasos pajamų bu- 
vo apie 24,000 dolerių. Nemažai su- 
rinkta ir iš privačių aukų. Jų žymi 
dalis buvo surinkta per “Garden Par- 
ty", kurią kaip prieš pirmąją dainų 
šventę, buvo užmiesčio rezidencijoje 
suruošęs Čikagos bankininkas J. Pa- 
kelis. Choristams yra grąžinama 
5044 jų kelionės išlaidų. Galutinis 
balansas dar nėra suvestas, tačiau 
atrodo, kad, padengus visas išlaidas, 
dar liks kiek lėšų panašiems kultū- 
riniams žygiams ateityje. 


Antroji JAV ir Kanados dainų 
šventė buvo tikroji šventė visai klau- 
sytojų miniai; jos atminimas tvirtins 
mūsų tautinę sąmonę ir stiprins pa- 
siryžimą tolimesniems kultūriniams 
žygiams lietuvių išeivijoje. 


Vladas Jakubėnas 


GYVENIMAS 


RENDRUOMENĖS RINKIMAI 


Gegužės 13 ir 14 JV lietuviai rin- 
ko savo parlamentą — naują bend- 
ruomenės tarybą, jau trečią iš eilės. 
Pirmają rinko 1955, antrąją — 1958, 
Turint galvoje LB organams tenkan- 
čius labai reikšmingus išeivijos tau- 
tinius uždavinius, pravartu pasvars- 
tyti šio vyriausio bendruomenės or- 
gano rinkimų duomenys ir jų perša- 
mos išvados. 

Balsai, balsavimo apylinkės, kan- 
didatai ir renkamieji. 1955: balsavo 
6916, rinkimų apylinkių buvo 57, 
kandidatų— 95, renkamųjų 27. 1958: 
balsavo 4,137, rinkimų apylinkių bu- 
vo 57 (pribuvo Jaunimo Centro, Ke- 
noshos, New Haven, S. Francisco, 
Tėviškės parapijos; išnyko Brooklyn 
I, Columbus I, Yonkers, Long Beach, 
Selden), kandidatų 76, renkamųjų 
20. 1961: balsavo 4,648, rinkimų apy- 
linkių buvo 57 (pribuvo Ann Arbor, 
Aurora, Buffalo, Gage Park, Jack- 
son Heights, Sokolų; išnyko Brooklyn 
-Union, Columbus II, North Chicago, 
Tėviškės parapijos, West Side Chi- 
cago, White Plains), kandidatų 109, 
renkamųjų 31. 

Pirmieji ir antrieji rinkimai vyko 
vienu kandidatų sąrašu visai Ameri- 
kai. Šiemet vyko apygardomis. Pen- 
kios rinkimų apygardos statė ir bal- 
savo savo kandidatus, o vyr. rinki- 
mų komisija padalino mandatus pro- 
porcingai pagal apygardoje balsavu- 
siųjų skaičių. Tuo būdų Chicagos apy- 
garda su 1848 balsais pravedė 12 at- 
stovų, Bostono su 814 balsų — 5, 
Clevelando su 694 balsais — 5, L. 
Angeles su 98 balsais — 1, New 
Yorko apygarda su 1194 balsais — 
8 atstovus. Vidutiniškai vienas Chi- 
cagos kandidatas surinko 40 balsų, 
Bostono — 51 balsą, Clevelando — 
43, L. Angeles — 9 ir New Yorko— 
60 balsų. 


Naujos rinkimų tvarkos privalu- 
mai. Pagal bendrą tvarką, renkant 
apygardomis, iš anksto kiekvienai 
apygardai nustatomas mandatų skai- 
čius. Tada yra aiškus pagrindas, 
kiek kurioj apygardoj galima vienu 
sąrašu siūlyti kandidatų ir už kiek 
maksimum kandidatų galima bal- 
suoti. šių metų rinkimų tvarkos nu- 
statytojai tų bendrų taisyklių nepai- 


sė ir savomis naujovėmis (apygar- 
dai tenkančių mandatų nustatymas 
pagal balsavusių skaičių) įnešė į rin- 
kimų procesą kai kurių nesklandu- 
mų, prarasdami pagrindą ir kandida- 
tų sąrašo ribai ir balsuotinų kandi- 
datų skaičiui nustatyti. Septyni — 
iš oro pagautas skaičius. Arba išra- 
dimas, kad galima balsuoti už pusę 
apygardos kandidatų, teisiniu požiū- 
riu nesusipratimas. Juk apygardoje 
kandidatų gali būti ir trigubai dau- 
giau, nei iš viso yra mandatų. Ir vis 
dėlto, nepaisant naujosios rinkimų 
tvarkos kai kurios akrobatikos, jos 
neįprastos naujybės turėjo tą gerą 
privalumą, kad skatino apygardas 
tarpusavy lenktyniauti. Kuri apygar- 
Ga turės daugiau balsuotojų, ta ir 
daugiau atstovų praves. Man atrodo, 
kad tai geras principas ir gal išper- 
kąs rinkimų tvarkos teisinius nely- 
gumus. Deja, apygardos šiuo nauju 
lenktyniavimo principu, atrodo, nesi- 
stengė naudotis. Jį plačiai išvysčiu- 
sios, gal būtų pasiekusios bent jau 
1955 rezultatų. 


Stoka demokratinės nuotaikos. 
Kiekvienam turėtų būti aiškų, kad 
balsuotojui patraukti pravartu ir jam 
patrauklus kandidatas siūlyti. Iš čia 
reikalas pastatyti juo daugiau kan- 
didatų. Jei apygarda turės pvz. 100 
kandidatų, natūralu laukti bent 
1000 balsuotojų. Silpniausiai balsa- 
vusioj L. Angeles apygardoj 1 kan- 
didatui tenka 9 balsai. Faktiškai bet- 
gi šiuose rinkimuose kandidatų ir 
renkamųjų proporcija maždaug ta 
pati buvo, kaip 1955, 1958 rinkimuo- 
se, t.y. tada, kai rinkiminio lenkty- 
niavimo nebuvo. Įdomus šio santū- 
rumo daugiau kandidatų statyti mo- 
tyvas. Vienas nuoširdus bendruome- 
nės veikėjas, pakalbintas pasirūpinti 
daugiau iš savo kolonijos kandidatų 
ir tarp kitko paminėtas kai kurias 
pavardes, nesutiko imtis iniciatyvos, 
nes esą “tokios kolonijos... kandi- 
datui būti išrinktam yra labai maža 
vilties", be to, paminėtos pavardės 
nesą tinkamos kandidatuoti, nes 
bendruomenės gyvenime neaktyvios. 
Kitas vėl LB veikėjas tuo pačiu rei- 
kalu pakalbintas, griežtai atsisakė 
imtis iniciatyvos, nes nenorįs savo 


kandidatų apjuokinti meišrinkimo at- 
veju. Man atrodo, toks nusistatymas 
nėra demokratiškas. Demokratiniai 
rinkimai remiasi varžybų principu. 
Tik sovietiniuos “rinkimuos" visi kan- 
didatai "išrenkami". Kandidatavimas 
yra visuomeninė pareiga ir ją iš 
anksto sąlygoti išrinkimu nedera, nes 
paprastai, prisiimdami kurią visuo- 
meninę pareigą, sąlygų nestatome. 
Neatrodo visada tikslinga vengti kan- 
didatais statyti ir tokių, kurie LB 
organizacijai abejingi. Pats kandi- 
datavimas į vyriausią LB organą 
gali juos į LB aktyvą atvesti. 

Apylinkių ir balsuotojų skaičiaus 
nepastovumas. Jau 1958 rinkimuose 
išnyko 5 apylinkės, dalyvavusios 
1955 rinkimuose. Jose visose reiškė- 
si senųjų lietuvių iniciatyva. šių me- 
tų rinkimuose vėl išnyko 6 apylinkės, 
dalyvavusios 1958, kurių 5 dalyva- 
vo jau ir 1955 rinkimuose. Tiesa, ir 
1958 ir šių metų rinkimuose atitin- 
kamas skaičius naujų apylinkių pri- 
sidėjo ir bendras skaičius likosi tas 
pats — 57. Jei nebūtų 11 nubyrėju- 
sios, šiemet būtum jau turėję 68 apy- 
linkes. 

Lygiai nepastovus ir balsuotojų 
skaičius atskirose kolonijose. "Tatai 
aiškiai rodo trejų rinkimų duomenų 
palyginimas: 


Apylinkė Balsavo 
1955 1958 1961 
1. Chicagos apygarda 
Aurora — -- 24 
18 kol. ir W. Side 78 23 32 
Bridgeport 262 81 102 
Brighton Park 302 164 122 
CENTRINĖ -— — 22 
Cicero 202 137 166 
E. Chicago 117 si Ia9 
E. S. Louis 50 40 57 
Gage Park — — 105 
Grand Rapids 98 614750 
Jaun. Centras — 81 72 
Kenosha - 53 85 
Marguette Park 440 277 455 
Melrose Park 9 52 176 
Milwaukee 44 25 19 
N. Chicago 73 40 — 
Omaha 137 64 57 
Rockford 55 57 59 
Roseland 105 88 59 
S. Louis 78 28 28 
Town of Lake 136 53 27 
Sokolų — -— 26 
Springfield 71 13 21 
Tėviškės parapija — 23 — 
Waukegan 69 47 65 


West Side Chicago 50 43 — 


Viso 2446 1531 1848 

Apylinkė Balsavo 
1955 1958 1961 
2. Naujoji Anglija 
Boston 170 1225 120 
Brockton 106 73 Tai 
Hartford 142 70 85 
Lawrence 43 14 14 
New Britain 37 20 29 
New Haven -— 64 58 
Putnam 49 45 24 
Stamford 51 39 31 
Waterbury 1959 210725491t 
Worcester 104 63 181 
CENTRINĖ — — 10 
Viso 903 617 814 
3. Rytų apygarda 
Amsterdam 2 37 26 
Baltimore 98 66. 119 
Brooklyn I 154 — — 
Brooklyn-Union 90 36 — 
Bushwick 22 25 22 
CENTRINĖ -— — 40 
Cypress Hill 583 114 276 
Elizabeth 123 98 104 
Gr. Neck 54 39 40 
Yonkers 15 -—- -— 
Jackson Heights — — 39 


Jersey City 
Kearney-Harrison (Al 44 67 


Linden 51 33 37 
Manhattan-Bronx 39 25 24 
Maspeth 60 40 30 
Newark 131 74 68 


New York I 187 98 78 
Paterson 114 87 67 
Philadelphia 212 120 109 
Ridgewood 45 24 24 
Selden 18 — —— 
White Plains 24 18 — 
Viso 1667 997 1194 
4. Vakarų apygarda 
Long Beach 27 —- — 
Los Angeles 133 116 78 
San Francisco — 9 13 


CENTRINĖ — — T 


Viso 160 125 98 
5. Vidurio apygarda 
Ann Arbor —- — 10 
Buffalo — — 22 
Cleveland 417 273 368 
Columbus I 26 — — 
Columbus II 27 2il — 
CENTRINĖ — — 23 
Detroit 355 "242 154 
Pitsburgh 30 29 12 
Rochester 126 98 105 

Viso 981 663 694 
6. Paštu balsavo 759 204 Centr. 


Viso 6916 4137 4648 

Ypač ryškus balsuotojų mažėjimas 
Chicagos apygardoj Bridgeport, 
Brighton Park, Omaha, Roseland, G. 
Rapids kolonijose; N. Anglijos apy- 
gardoj Bostono, Hartford, Lawrence 
kolonijose; New Yorko apygardoj 
Brooklyne, Maspethe, Newarke, New 
York I, Patersone, Philadelphijoj, W. 
Plains; Vakarų apygardoj —L. Ange- 
les kolonijoj, Vidurio apygardoj De- 
troite, Pittsburghe, Columbus. Kai 
kurių kolonijų pasyvumas jau buvo 
matyt, statant kandidatus. Pvz. net 
tokios kolonijos kaip Detroito, Phi- 
ladelphijos nepasistengė savo kandi- 
datų sąrašų pastatyti. Išvada: LB 
organizacinis tinklas vis dar skysto- 
kas ir nepatvarus. Reikia jieškoti 
kelių bendruomenės masei sudomin- 
ti rinkimais, kurie yra nevien tik pe- 
riodinis formalumas bendruomenės 
augščiausiam organui atnaujinti, bet 
ir pačios bendruomenės, tariant JV 
lietuvių tautinio gajumo demonstra- 
cija. 

Sudominimo kelių  besižvalgant. 
šie keliai yra dvejopi: šalinti lig šiol 
pasitaikančias barikadas ir surasti 
naujų paskatų. 

Tarp barikadų yra rinkimų teisės 
pirkimas, bendruomenės organizacijos 
struktūra ir rinkimų sistema. 


Rinkimų teisė 1955 mokėjo 50 
centų, šiemet — $2.00. Net keturgu- 
bai pabrango. Norėdami, kad tary- 
bos rinkimai taptų tautinio gajumo 
tikra demonstracija, turime atsieti 
tautinio solidarumo įnašų rinkimą 
nuo balsavimo teisės. Dabartiniai rin- 
kimai nėra visuotiniai, bet cenziniai. 
Tai yra stačiai prieštara bendruo- 
menės visuotinumo principui. "Tik 
trumparegiškas noras rinkimų proga 
papildyti iždą kliudo įžvelgti rinki- 
mų teisės pirkimo neigiamybes. 

Nors bendruomenės organizacija 
tolygi JV lietuvių tradicinėms or- 
ganizacijoms ir jokiu atžvilgiu 
nėra joms konkurentė, vis dėlto pa- 
čiu savo naujumu kelia įtarimą. To- 
dėl JV lietuvių tradicinėms organi- 
zacijoms ir jų veikėjams susigyven- 
ti su bendruomenės organizacija yra 
keistina dabartinė bendruomenės or- 
ganizacijos struktūra ta prasme, kad 
vadinamos centrinės tradicinės JV 
lietuvių organizacijos ir institucijos, 
įskaitant ir redakcijas, turėtų savo 
vietą  augščiausiame bendruomenės 
organe — taryboje. Pats faktas, kad 
pvz. SLA, LRKSA, LRKF ar net 
daugumas laikraščių kiekvienas at- 
stovauja didesniam lietuvių šeimų 
skaičiui, nei LB Taryba individualių 
balsų, rodo, kad dabartinėje LB or- 
ganizacijos struktūroje senieji JV 
lietuviai nesusiranda deramos vietos. 
Neturime į tai moti ranka — tesi- 
žinai. Bendruomenė esame visi, tad 
ir jos organuose privalu reprezen- 


tuotis galimai platesniems sluogs- 
niams. Nors formaliai bendruome- 
nei atstovauja jos taryba, moraliai 
jai atstovauja ir kitos organizacijos 
bei institucijos, dažnai net su stip- 
resniu visuomeniniu užnugariu, nei 
formalinis atstovavimas kad turi. Sa- 
koma, ne organizacijos kuria tautą, 
bet tauta organizacijas. Bendruome- 
nė — išeivijos tauta. Bet bendruo- 
menė ir jos organizacija ne tolygu. 
Tauta ir valstybė — ne tas pat. Tau- 
ta kuria organizacijas, bet tos orga- 
nizacijos gali turėti ir dažnai turi 
balsą tautos organizacijoje—valsty- 
bėje. Tad ir išeivijos organizacijos 
gali, o JV atveju yra būtina, turėti 
balsą bendruomenės organizacijoje, 
jei nenorime, kad bendruomenės or- 
ganizacija ilgainiui pasidarytų tik 
tam tikro bendruomenininkų sluogs- 
nio objektas. Bandymaiiš apačios, 
per bendruomenės apylinkes, klausi- 
mą spręsti, negali būti sėkmingi, nes 
nesiekia klausimo esmės. 

Man stačiai nuostabu, kad net bi- 
čiuliai frontininkai, patys skelbdami 
kultūrinę demokratiją ir kultūros pa- 

ežiūriš stoja piestu prieš 
kumui teisės (ne privilegijos) rep- 
rezentuotis bendruomenės augščiau- 
siame organe. Prisiminus dar praėju- 
siuos JV prezidento rinkimuos vieno 
LFB lyderio viešą išstojimą prieš 
socialinę mediciną, tikrai galima imt . 
galvot, kad pilnutinės demokratijos 
principai yra paskelbti kažkam ki- 
tam, tik ne patiems frontininkams. 

Proporciniai rinkimai suteikia tei- 
sę (nebūtinai realų galimumą) bend- 
kumui pasireikšti. Be  abejojimo, 
bendruomenės egzekutyvui lengviau 
dirbt, kai taryba pasaulėžiūriškai 
daugiau mažiau monolitiška. Bet ar 
tai jau pakankamas pagrindas neigt 
ruomenėje priklausančią teisę? Ar 
tai nėra bėgimas nuo tikrovės ir 
bendruomenės organizacijos silpnini- 
mas? Sakoma, kad proporciniai rin- 
kimai galį atbaidyt nuo LB organi- 
zacijos tuos, kurie jiems priešingi. 
Taip argumentavo bajorai prieš su- 
teikimą teisių liaudžiai. Principas čia 
aiškus: guis suo jure utitur neminem 
laedit. 

Svarstant naujų paskatų galimy- 
bes, be kandidatų pagausinimo tek- 
tų atkreipt dėmesys į sudarymą 
šventiškos nuotaikos balsavimo die- 
ną. Tyčia ar netyčia šiemet LB val- 
dyba balsavimui nustatė labai pato- 
gią datą — Motinos dieną. Deja, 
daug kur ta puiki proga visai nebu- 
vo balsavimo reikalams panaudota. 
Manding, Motinos diena derėtų pa- 
versti bendruomenės rinkimų tradi- 
cija, nes mūsų motinos yra ir mūsų 


ĮVYKIAI 


* Amerikos Liet. Bendruomenės 
Taryba į pirmąjį savo posėdį Niu- 
jorkan susirinko rugsėjo 2-4 d.d, At- 
vyko naujos tarybos nariai, centro 
valdyba, ir daugelio apygardų val- 
dybų pirmininkai. Posėdžiai įvyko 
New Yorker viešbutyje. Į darbo pre- 
zidiumą pirmininkais išrinkta: St. 
Barzdukas, T. Blinstrubas, dr. A. 
Nasvytis ir dr. V. Vardys. Apie 
centro valdybos veiklą pranešimą 
padarė jos pirm. St. Barzdukas, kul- 
tūros fondo reikalais kalbėjo P. Bal- 
čiūnas, švietimo — J. švedas. Apie 
LB veikimo planus kalbėjo dr. V. 
Vardys. Jo mintis papildė Pr. Naujo- 
kaitis. Antrąją suvažiavimo dieną 
buvo gvildenta Geležinio Fondo ir 
Lietuvių Fondo (milijoninio) klausi- 
mai. Juos nušvietė dr. A. Nasvytis 
ir dr. A. Razma. Viską išdiskutavus, 
prieita bendros išvados — jungti abu 
fondus. Aptarta jungimo procedūra. 
Jungtiniam fondui formuoti ir statu- 


lietuvybės motinos, jos tvirčiausioji 
uola. Tik Motinos dienos apeigas tu- 
retume papildyti bendruomenės rin- 
kimų atitinkama veikla, jei jie tais 
metais vyksta. Apskritai balsavimo 
dieną derėtų organizuoti įvairiopų se- 
nimo ir jaunimo pobūvių su balsa- 
vimo urna. Bendruomenės balsavimo 
diena pamažu turėtų tapti lietuvy- 
bės demonstravimo diena, kaip pvz. 
airiams kovo 17. 

Pagaliau, kiekviena balsavimo apy- 
linkė turėtų turėti bent vieną komisi- 
ją ant ratų, kuri atkakliai su urna 
lankytų nepaslankius ar nepajėgius 
tautiečius. 

Apskritai praėjusieji bendruome- 
nės rinkimai, išskyrus Kreivėno įsi- 
šokimą '“Naujienose", nesukėlė anti- 
bendruomeniško  prietaro reiškinių. 
Tai jau pažanga. Paaugo ir balsuo- 
tojų skaičius, palygintas su 1958. Pa- 
šalinę barikadas ir panaudoję nau- 
jas paskatas, tikėkimės būsimuos 
rinkimuos rezultatą pagerinsią. 

Naujosios tarybos sudėtis daugiau 
atspindi, sakyčiau, bendruomenės pa- 
čią ašį: mokytojus ir bendruomenės 
organizacijos darbuotojus. Tai vil- 
tingas reiškinys, nes ne garsūs var- 
dai, bet tik konkretus darbas lietuvių 
mokykloje ir bendruomenės organuo- 
se gali sėkmingai vykdyti bendruo- 
menės organizacijai skirtą misiją. 
Tuo tarpu galime pasidžiaugt, kad 
bendruomenės organizacija JV lietu- 
viuose, nors ir su dideliais sunku- 
mais susidurdama, konsoliduojasi ir 


daro pažangą 
V. Vaitiekūnas 


tui parašyti sudaryta speciali komi- 
sija. Lietuvybės išlaikymo klausimu 
referatą skaitė kun. P. Garšva, 
M.I.C. Tarp nutarimų paminėtini šie: 
sukviesti visų organizacijų pasitari- 
mą, organizuoti delegaciją pas Ame- 
rikos prezidentą, dalyvauti pasauli- 
nėje parodoje Niujorke, suruošti dai- 
nų šventę, prie centro valdybos pa- 
samdyti apmokamą tarnautoją. Va- 
kare Baltų laisvės namuose suruoš- 
tas pagerbimas LB garbės pirminin- 
kui prel. J. Balkūnui. Programai va- 
dovavo J. šlepetys. Pogrindinę kalbą 
apie prel. J. Balkūno asmenį bei 
veiklą pasakė prof. J. Brazaitis. Bu- 
vo sveikinimų. Padėkos žodį tarė 
prel. J. Balkūnas. Po to buvo vaišės. 
Suvažiavime įvykusių Liet. Bendruo- 
menės rinkimų rezultatai tokie. Į ta- 
rybos prezidiumą išrinkta: pirm. St. 
Barzdukas, vicepirmininkai: dr. A. 
Nasvytis ir Alf. Mikulskis, sekr. V. 
Kamantas — visi iš Clevelando. Gar- 
bės teismas sudarytas Niujorke; iš- 
rinkta J. šlepetys, dr. B. Nemickas, 
dr. P. Vileišis, St. Dzikas, V. Dilis. 
Centro valdybos pirmininku išrink- 
tas Jonas Jasaitis iš Čikagos. Kitus 
valdybos narius jis pats pasirinks ir 
pristatys tvirtinti Tarybai. 

* Kanados Lietuvių Diena šiemet 
įvyko Montrealyje rugsėjo 2-3 d.d. 
Iškilmė sutraukė apie 4000 žmonių, 
atvykusių iš visos Kanados ir Jung- 
tinių Amerikos Valstybių. Tai buvo 
įspūdingas to krašto lietuvių kultū- 
rinis pasirodymas. Rugsėjo 1 d. va- 
karą atidaryta dailės paroda, kurioje 
buvo išstatyti Akstino, Bukausko, 
Januškevičiaus, Norkaus, Remeikos, 
šablauskienės, Tamošaičio, Tamošai- 
tienės, Vazalinsko ir Žmuidzinienės 
darbai. Rugsėjo 2 d. skirta sportui, 
vaišėms bei pasilinksminimui. Spor- 
te išsiskyrė “Aušros" sambūris iš 
Toronto. Vaišės bei šokiai pasižymė- 
jo gausia publika. Rugsėjo 3 diena 
prasidėjo pamaldomis Verduno au- 
ditorijoje. Mišias atlaikė ir pamoks- 
1ą pasakė prel. L. Tulaba. Pamaldo- 
se dalyvavo taip pat Montrealio ar- 
kivyskupas kard. P. E. Leger, kuris 
tarė žodį anglų kalba. Tą pačią die- 
ną popietinėje dalyje buvo meninė 
programa iš dainų ir tautinių šokių. 
Dainavo op. sol. Elzbieta Kardelienė 
ir sol. Stasys Baras, akompanuojant 
K. Smilgevičiui ir S. Gailevičiui. Pro- 
gramai vadovavo prof. dr. V. Pavi- 
lanis. Šoko Čikagos, Montrealio, Ha- 
miltono, Rochesterio ir Toronto an- 
sambliai. šioje programos dalyje dar 
kalbėjo LB pirm. J. Matulionis ir bu- 
vo priimtos rezoliucijos, liečiančios 
Lietuvą ir lietuvius už tėvynės sienų. 


Šventės proga atspausdintas 102 psl. 
leidinys. ši Lietuvių Kanados Diena 
yra jau aštuntoji. Jos organizacinio 
komiteto pirmininku buvo Jonas Lu- 
koševičius. šventės pagrindiniai tiks- 


lai — tautinė manifestacija ir tau- 
tinis suartėjimas — buvo pilnai pa- 
siekti. 


Kunigų Vienybės seimas, su- 
kviestas liepos 19-20 d.d. praėjo pa- 
kilioje dvasioje. Dalyvavo du vysku- 
pai: Vincentas Brizgys ir Česlovas 
Sipovičius, M.I.C. Suvažiavime pa- 
grindinė paskaita buvo vysk. Vinc. 
Brizgio: “Kunigai komunizmo aki- 
vaizdoje". Suvažiavimui abi dieni 
pirmininkavo prel. P. Juras. Disku- 
sijose paliesta kai kurie organizaci- 
niai bei religiniai reikalai, vėliau ta- 
pę rezoliucijomis. Iš jų labiausiai pa- 
žymėtina: 1964 metais šaukti pasau- 
lio lietuvių religinį kongresą Niujor- 
ke, atkreipti daugiau dėmesio į jau- 
nųjų vyčių organizavimą parapijose, 
steigti jaunimo centrus, duoti stipen- 
diją vienam saleziečių klierikui teo- 
logui. Centro valdybon išrinkta: prel. 
Pr. Juras — pirm., kun. B. Gaurons- 
kas ir J. Matutis — vicepirm., kun. 
J. Vilčiauskas — sekr., kun. V. Pau- 
lauskas iždininku. 

* Religinės kūrybos konkursą skel- 
bia savaitraštis “Kristaus Karaliaus 
Laivas“, skirdamas 500 dol. premiją. 
1) Paskutinė data konkursui skiria- 
mam rankraščiui įteikti 1961. IX. 1. 
2) Geriausio kūrinio autoriui skiria- 
ma premija 500.00 dol. 3) Kūrinio 
religinė tema gali būti: istorinė, bio- 
grafinė, dogmatinė, moralinė, visuo- 
meninė, priimtina Kat. Bažnyčios 
požiūriu. 4) Veikalo dydis tarp 100 
ir 150 psl, mašinėle vašytų. 5) Pre- 
miją gavęs autorius be papildomo 
honoraro pirmosios laidos teises per- 
leidžia “Laivui", įskaitant teisę 
spausdinti “Laive" ir išleisti atskiru 
leidiniu. 6) Kūrinius siųsti adresu: 
Religinės Kūrybos konkurso komisi- 
ja, "Laivas", 4545 W. 63rd Street, 
Chicago 29, Ill. 

* Rugsėjo 1 d. Čicagoje įvyko Lie- 
tuvių Katalikų Mokslo Akademijos 
suvažiavimas, pasižymėdamas daly- 
vių gausa ir nagrinėtų klausimų 
aktualumu. Atidarymo posėdin atsi- 
lankė apie 400 žmonių, baigiamaja- 
me buvo apie 800. Suvažiavimą ati- 
darė organizacinio komiteto pirm. P. 
Maldeikis, posėdžiams vadovavo dr. 
J. Meškauskas. Bendruosiuose posė- 
džiuose buvo dr. Juozo Girniaus pa- 
skaita apie krikščioniškąją mintį ir 
atsakomybę kultūriniame darbe ir 
dr. J. Ereto — apie krikščioniškos 
kultūros padėtį bei uždavinius mūsų 
laikais. Prof. Z. Ivinskis supažindino 
su Akademijos atliktais darbais, kun. 
St. Yla kalbėjo apie mirusius Aka- 


327 


demijos narius. Sekcijų posėdžiuose 
taip pat buvo paskaitos bei praneši- 
mai. Apie suvažiavimą plačiau atei- 
nančiame “Aidų" numeryje. 


* ALR Katalikų Federacijos kon- 
gresas šiemet šaukiamas Detroite 
spalio 21-22 d.d. Lelando viešbuty. 
Kongresas prasidės pamaldomis. Jas 
laikys prel. P. Juras. Pirmoji diena 
bus skirta sveikinimams ir praneši- 
mams, kuriuos apie savo veiklą pa- 
darys Federacijos žinioje esančios 
organizacijos. Antrąją dieną pamal- 
das laikys vysk. V. Brizgys, pamoks- 
14 sakys kun. P. Patlaba. Po pietų 
iškilmingos pamaldos, vysk. V. Briz- 
gio ir Lietuvos atstovo Vašingtone J. 
Kajecko kalbos. Be to, dvi paskaitos: 
Prano Vainausko apie Bažnyčios pa- 
dėtį Lietuvoje ir dr. A. Sužiedėlio 
apie laisvojo pasaulio lietuvių parei- 
gas. Kongresas baigiamas koncertu, 
kurį atliks Detroito šv. Antano pa- 
rapijos choras, vedamas A. Matei- 
kos. Federacijos pirmininkas yra 
Antanas Maisonis. Spalio 20 d., kon- 
greso išvakarėse, šaukiama katali- 
kiškosios spaudos konferencija. Kvie- 
čiama dalyvauti kat. laikraščių re- 
daktoriai ir net administratoriai. 


Liepos 3-4 d.d. Čicagoje Pick - 
Congress viešbutyje įvyko Amerikos 
Lietuvių Tarybos suvažiavimas. Pa- 
daryti veiklos pranešimai, nustatytos 
gairės ateičiai. Girtina iniciatyva: 
rūpintis, kad Amerika vadinamų 
“Laisvės čempionų“ serijoje išleistų 
pašto ženklą su dr. Jono Basanavi- 
čiaus atvaizdu. 

* Lietuvos konsulas Čikagoje, dr. 
Petras Daužvardis, pakeltas genera- 
liniu konsulu. Nuo 1925 m. jis buvo 
Niujorke vicekonsulu. Į Čikagą kon- 
sulo pareigoms paskirtas 1937 m. 
Naujas  paaugštinimas pripažintas 
Valstybės Departamento. 

JAV prezidentas ir šiemet pa- 
skelbė Pavergtų "Tautų savaitę. Ji 
pradėta liepos 16 d. pamaldomis šv. 
Patriko katedroje Niujorke, kurias 
laikė prel. Jonas Balkūnas. Pamal- 
dose dalyvavo kard. F. Spellmanas. 
Vėliavų pakėlimo iškilmėse kalbėjo 
senatorius J. K. Javits. 

* Vasario 16 gimnazijai reikalingi 
nauji pastatai. Jų planą sudarė arch. 
A. Kulpavičius iš Toronto. Statyba 
kainuos 450,000 markių. Kasoje jau 
turima 120,000 markių.  Wuertem- 
bergo krašto valdžia statybai paža- 
dėjo 100,000 markių, o federalinė Vo- 
kietijos valdžia 50,000 markių. Pa- 
naudojant statybai  neapmokamus 
savus darbininkus, susitaupytų apie 
50,000 markių. Statybai dar trūksta 
130,000 markių, kurias norima suų- 
kelti aukomis. Šiuo reikalu ypatingai 
susidomėjo Balfo pirm. kan. dr. J. B. 

Končius, kai neseniai lankėsi Vokie- 
tijoje. 

* Čikagos tarptautinėje prekybos 
parodoje, įvykusioje liepos 25 - rug- 
pjūčio 10 d., buvo ir Lietuvos pavil- 
jonas. Paviljone žemėlapiai bei įra- 
šai lankytojams priminė sovietinę 
okupaciją. 

* Tarptautinėje Prekybos parodoje 
Čikagoje žiūrovų dėmesį atkreipė 
dail. A. Valeškos studijos paviljo- 
nas. Jame buvo išstatyti vitražo, 
skulptūros, mozaikos ir keramikos 
kūriniai. Paviljonas buvo apdovano- 
tas Dekoratorių Instituto premija. 


Dail. Ad. Galdiko paveikslą iš 
bendros parodos Feigle galerijoje at- 
rinko Carnegie Instituto direktorius 
Gordon Washburn bei jo asistentai. 
Paveikslas skiriamas tarptautinei 
parodai, kuri įvyksta šiemet Pitts- 
burghe. šiai parodai iš viso pasaulio, 
išskyrus Sovietų Sąjungą, atrenka- 
ma nuo 350 iki 500 paveikslų. 


* Šią vasarą V. K. Jonyno studija 
konkurso keliu gavo užsakymą pa- 
daryti vitražus, altorius ir Kryžiaus 
Kelius Wiltono Notre Dame seserų 
koplyčiai. Koplyčia didelė. Langų 
plotis 1500 kv. pėdų. Be to, V. K. Jo- 
nyno studija vykdo Maspetho lietu- 
vių statomos bažnyčios vidaus deko- 
ravimą. 

A. Rannito pastangomis, Niu- 
jorko Viešojoj Bibliotekoje suruošta 
Čiurlionio mirties 50 m. sukakčiai 
prisiminti parodėlė. Iškabinta kele- 
tas jo darbų reprodukcijų, išstaty- 
tos apie jį parašytos knygos, išdės- 
tyta jo muzikinės kūrybos pavyz- 
džiai. Parodoje stengtasi priminti 
pasauliui, kad Čiurlionis yra abstrak- 
tinio bei surrealistinio meno krypčių 
pirmatakas. Parodą aplankė daug 
žmonių. Ji buvo atidara liepos, rug- 
piūčio ir rugsėjo mėnesiais. 

* Dail. Bronė Jameikienė religinio 
meno parodoje Honolulu mieste už 
“Madona su lotosu“ gavo premiją. 
Kūrinys padarytas skaldyto vitražo 
technikoje. Dailininkė dėsto meną 
minėto miesto universitete. 

* Lietuvių Gydytojų Sąjunga dr. 
A. Baltiniui paskyrė pirmą premiją, 
250 dol., už geriausią 1960 m. para- 
šytą straipsnį “Lietuviškos kultūros 
kilimas ir smukimas išeivijos gyve- 
nimo sąlygose. Straipsnis buvo at- 
spausdintas “Aiduose" 1960 m., nr. 
3 ir 4. Antroji premija, 150 dol., pa- 
skirta L. Dambriūnu už straipsnį 
"Lietuvybės išlaikymo problemos", 
spausdintą “Drauge" 1960 m. gruo- 
džio 10 d. Trečioji premija, 100 dol., 
teko L. Vaičiūnienei už straipsnį 
“Būkime turtingi", spausdintą “'Dir- 
voje" 1961 m., nr. 8 ir 9. 

* Algirdas Landsbergis ir Clark 
Mills ruošia lietuvių poezijos anto- 


logiją anglų kalba. Knyga prasidės 
liaudies dainomis, po kurių eis indi- 
vidualios poezijos vertimai. Knygos 
pavadinimas — Green Oak, Green 
Linden atsiremia mūsų liaudies dai- 
nomis. Redagavimo darbe talkina 
lietuvių ir amerikiečių rašytojų ko- 
lektyvas. Antologija pasirodys apie 
gruodžio mėnesį. Ją leidžia Voyages 


Press leidykla Niujorke. Leidimas 
reiniasi prenumeratoriais, kurie, iš 
anksto užsisakydami knygą ir su- 


mokėdami 3,50 dol., sudaro finansinį 
pagrindą. Lietuvių poezijos antolo- 
gija ypatingai verta visų dėmesio. 
Tai veikalas, kuris parodys mūsų 
literatūros lobius pasauliui. Didžiai 
apgailėtina būtų, jeigu dėl per mažo 
užsisakiusiųjų skaičiaus antologija 
turėtų vėluotis arba visiškai nepasi- 
rodyti. “Aidų" skaitytojai yra kvie- 
čiami užsisakyti šį veikalą, pasiųs- 
dami minėtą mokestį šiuo adresu: 
Voyages Press, 35 West T5th Street, 
New York 23, N. Y. Knygai pasiro- 
džius, jos kaina bus augštesnė. 


* Poetas Kazys Bradūnas pradėjo 
dirbti dienraščio “Draugo“. redakci- 
joje. Jis pakviestas redaguoti kultū- 
rinį priedą, kuris išeina kas savaitę. 
Kazys Bradūnas anksčiau yra reda- 
gavęs “Aidus" ir “Literatūros Lan- 
kus". Jis taip pat yra suredagavęs 
poezijos antologiją “ Žemė" ir Vytau- 
to Mačernio raštus. 

* Dr. Zenonas Ivinskis, atvykęs iš 
Romos į KM Akademijos suvažiavi- 
mą, aplankė ir kitus lietuvių centrus 
Amerikoje. 

* Newarko lietuvių parapijos kle- 
bonas prel. Ignas Kelmelis, šią vasa- 
rą švęsdamas savo kunigystės ir pa- 
rapijos jubiliejų, “Aidams" paskyrė 
500 dol. — vienam numeriui išleisti. 

* Antanas škėma, aktorius ir ra- 
šytojas, rugsėjo 11 d. mirė automo- 
bilio nelaimėje. Kartu mirė J. Jaks - 
Tyris ir J. Audėnaitė. 

* Dr. K. Čeginskui tarpininkau- 
jant, “Aidų" 10 metų komplektus į- 
sigijo Upsalos universitetas švedi- 
joje. 

* "Aidų" premija už mokslo vei- 
kalą — 500.00 dol. — rugsėjo 14 d. 
(spausdinant šį numerį) paskirta 
Jonui K. Kariui už jo veikalą “Se- 
novės lietuvių pinigai". Vertinimo 
komisiją sudarė: Ant. Vaičiulaitis 
(pirm.), dr. A. Sužiedėlis (sekr.), dr. 
J. Balys, L. Dambriūnas, dr. K, Jur- 
gėla (nariai) — visi iš Vašingtono. 


PATIKSLINIMAS 


šių metų “Aidų" 6 nr. 259 D. po 
V. Vizgirdos paveikslu “Aikštė ties 
bažnyčia" turi būti: dr. Vl. Vaitkaus 
nuosavybė — ne prof. V. Vitkaus — 
kaip tenai parašyta. 

